Airport Terminal Ge Plan Eh Ohnaane, Raees Hehdhevee Ithurufulheh - Saeed - Vaguthu\nއެއާޕޯޓު ޓާމިނަލްގެ ޕްލޭނެއް އޮންނާނެ، ރައީސް ހެއްދެވީ އިތުރުފުޅެއް - ސައީދު\nވެލާނާ އިންޓަނޭޝަނަލް އެއާޕޯޓް – ފޮޓޯ: އެމްއޭސީއެލް\nވެލާނާ އިންޓަނޭޝަނަލް އެއަރޕޯޓް ޓާމިނަލްގެ މަސައްކަތް ކުރިއަށް ގެންގޮސްފައި ވަނީ އެއްވެސް ޕްލޭނެއް ނެތި ކަމަށް ވިދާޅުވެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ހެއްދެވީ އިތުރުފުޅެއް ކަމަށް ކުރީގެ އިކޮނަމިކް މިނިސްޓަރު މުހައްމަދު ސައީދު ވިދާޅުވެއްޖެއެވެ.\nރައީސް ސޯލިހް އިއްޔެ ނޫސްވެރިންގެ ބައްދަލުވުމުގައި ވެލާނާ އެއާޕޯޓުގެ ޓާމިނަލާއި ގުޅޭގޮތުން ރައީސް ވިދާޅުވީ ޕަބްލިކް ސެކްޓާ އިންވެސްޓްމަންޓް ޕްރޮގްރާމްތަކުގެ މަޝްރޫއުތައް ނުފެށި ވަނީ ބަޖެޓް ނެތިގެން ނޫން ކަމަށާއި ކުރިން ހިންގާފައިވާ މަޝްރޫއުތައް އެއްވެސް ޕްލޭނެއް ނެތި ކުރިއަށް ގެންގޮސްފައިވުމުން އެކަންތައްތައް ބަލާ، ރަނގަޅު ކުރަން ޖެހޭތީ ކަމަށެވެ.\nރައީސްގެ ވާހަކަފުޅަށް ރައްދު ދެއްވަމުން ސައީދު ވިދާޅުވީ ވިދާޅުވީ އެއްވެސް ކަމެއް ޕްލޭނެއް ނެތި ކުރައްވާފައި ނުވާނެ ކަމަށެވެ. ރައީސް ހެއްދެވީ ކަނޑައެޅިގެން އިތުރުފުޅެއް ކަމަށާއި، އެއްވެސް ކުރެހުމެއް ނެތި އަދި ޑޮކިއުމެންޓްސް ނެތި އެއްވެސް ޕްރޮޖެކްޓެއް ފަށާފައި ނުވާނެ ކަމަށް ސައީދު ވިދާޅުވިއެވެ.\n"އަޅުގަނޑުމެން ކުރި މަސައްކަތް ފެންނަން އެހުރީ. ކުރެހުންތަކާއި ހުރިހާ އެއްޗެއް ހުންނާނެ. ޓާމިނަލްގައި އަދި މާ ރީއްޗައްވެސް ހުންނާނެ. ފްރެންޗް ޑިޒައިނާއަކާއި، ޗަންގީގެ އިންޖިނިއަރިން ފާމެއް އުޅޭނެ. ބްރިޓިޝް ކޮންސަލްޓެންޓެއް އުޅޭނެ. އަދި ޗައިނާ ކޮންސަލްޓެންޓުން އުޅޭނެ. ބާޑް ނެސްޓް ސްޓޭޑިއަމް ޑިޒައިން ކުރި މީހުން އުޅޭނެ. މީގެ އިތުރުން ސައުދީ ބައެއް އެކްސްޕާޓުން އުޅޭނެ، ޔޫއޭއީ މީހުން އުޅޭނެ އަދި ދިވެހި އިންޖިނިއަރުން އުޅޭނެ" ސައީދު ވިދާޅުވިއެވެ.\nސައީދު ވިދާޅުވީ ބައެއް ޕްރޮޖެކްޓަތައް އެވޯޑްކޮށްފައި ހުރި އިރު ޑޮކިއުމެންޓް ނެތް ކަމަށް މިހާރުގެ ސަރުކާރުން ދައްކާ ވާހަކައަކީ ވެސް ދޮގެއް ކަމަށާއި، އެހުރިހާ ލިޔެކިޔުމެއް ވެސް ހުންނާނެ ކަމަށެވެ. އެކަމާ ގުޅުން ހުރި ފަރާތްތަކުގެ އަތުގައި ވެސް އެ ޑޮކިއުމެންޓްތައް ހުންނާނެ ކަމަށް ސައީދު ވިދާޅުވިއެވެ.\nރައީސް ސޯލިހް އިއްޔެ ވިދާޅުވީ އެއާޕޯޓްގެ އާޓާމިނަލް ކުރެހުމެއް ވެސް ނެތް ކަމަށާއި އެޓާމިނަލް އަކީ ހަތް މިލިއަން މީހުންނަށް ޚިދުމަތް ދިނުމަށް ތަރައްޤީ ކުރާތަނެއް ކަމަށް ކުރީގެ ސަރުކާރުން ބުނި ނަމަވެސް އެއީ 1.5 މިލިއަން މީހުންނަށް ޚިދުމަތް ދެވޭވަރުގެ ތަނެއް ކަމަށެވެ.\nވެލާނާ އެއާޕޯޓްގެ އާޓާމިނަލްގެ ކުރެހުމެއް ނެތް ކަމަށް ރައީސް ވިދާޅުވިއެވެ. ރައީސް އެހެން ވިދާޅުވި ނަމަވެސް ކުރީގެ ސަރުކާރުން ވަނީ ވެލާނާ އެއާޕޯޓްގެ ގިނަ ކުރެހުންތަކާއި ބައެއް މައުލޫމާތު ވެސް ހާމަކޮށްފައެވެ.\nކުރީ ސަރުކާރުން ހާމަކޮށްފައިވާ ބައެއް މައުލޫމާތުތަކުން އެނގޭ ގޮތުގައި އަލަށް އަޅާ ޓާރމިނަލްގައި 40 ގޭޓް ބަހައްޓައި، 36 އިމިގްރޭޝަން ކައުންޓަރ ބެހެއްޓުމަށް ހަމަޖެހިފައިވެއެވެ. އަދި ސީދާ ޕަސެންޖަރ ޓަރމިނަލުން މަތިންދާބޯޓަށް ދެވޭގޮތަށް އެއިރޯ ބްރިޖްވެސް އާޓާމިނަލްގައި ހުންނާނެއެވެ. އާޓާމިނަލް އެޅުމަށް 78 ހާސް އަކަމީޓަރގެ ބޮޑު ބިމެއް ވަނީ ހުސްކޮށްފައެވެ.\nގާތްގަނޑަކަށް 350 މިލިއަން ޑޮލަރު ހަރަދުކޮށް، އަހަރަކު 7.5 މިލިއަން ފަސިންޖަރުންނަށް ހިދުމަތް ދެވޭ ފެންވަރަށް އެންމެ ޒަމާނީ ވަސީލަތްތަކާ އެކު ހަދާ ޓާމިނަލް ޕްރޮޖެކްޓްގެ މަސައްކަތް ސައުދީގެ އެންމެ ބޮޑު ކޮންސްޓްރަކްޝަން ކުންފުނި، ސައުދީ ބިންލާދިން ގްރޫޕާ ހަވާލުކުރީ މެއި، 2016 ގަ އެވެ.\nމިސްޓަރ ކޭ ނައިފަރީ\nޖެނުއަރީ 25, 2019 22:43\nދޮގުނުހަދޭ .ކަލޭ ތީ އަހަރެމްނ ހޮވޭފޭ ހުރި ރައީސްއެއްވިޔަސް ދޮގުނުހަދޭ\nޖެނުއަރީ 25, 2019 22:45\nމިކަހަލަ ކުރެހުން ބަލަން ނޭގޭމީހަކު މަޖިލީހުގެ ދޮރާށިން ވަދެގެން ގޮސް ރައީސް އޮފީހަށް ވަދެވުނަކަސް ނޭގޭ ބައިވަރު ކަންކަން ހުންނާނެ .ވީމާ އަނގަ ގޮވި ވަރަކަށް ތިމާއަށް އެއްޗެއް ނޭގޭ ކަންބޭޒާރުވާނީ އަނގަ މަޑުންލައިގެން ހިމޭނުން ހުރެ ގޮވާކަލޭގެ ލައްވާ އަނގަ ގޮއްވާލީމަ ވެދާނެ.\nޖެނުއަރީ 25, 2019 22:54\nކޮންމެވެސް އެއްޗެކޭ ކިޔާފަތާ އިންޑިއާއަށް ދެވޭނީ. މީ އިންޑިއާގެ ރިޝްވަތާއެކު ރާއްޖެ ތަރައްގީ ވިޔަ ނުދޭން އައި ސަރުކާރެއް. ކަމެއް ކުރާކަށް ބޭނުމެއް ނުވާނެ. ނުވެސް ކުރާނެ. ހުރި ހިތާމައެއްގެ ބޮޑުކަމާއެވެ!\nޖެނުއަރީ 25, 2019 22:58\nއެއުޅެނީ ޕްލޭނަށް ބޮޑެތި ބަދަލުތައްގެނެސް ހަދާފަޥަ ފީސިބިލިޓީ ފެއިލްކޮއްލާ ފޮތިފިތިކޮއް ބޭރުގެ ފަރާތްތަކަށް ދޫކޮއްލަން. އެއްވެސް ކަމެއް ނުކުރާނެ ހީލަތްތެރި ކަމެއްނެތި.\nޤައުމައް ހެޔޮއެދޭ މީހުން މިކަމަށް ސަމާލުވެ މިކަމަށް ފާރަވެރިވުން މުހިންމު\nޖެނުއަރީ 25, 2019 23:00\nކިނބޫ ސޯލިހަކީ ވެސް އަހަރެމެން ޔަގީން ކުރިގޮތަށް ދޮގެއް ހެދެން އޮއްވާ ތެދެއް ނުހަދާނެ މީހެއްތާ... އަދި އެޕާޓީގެ ވެރިކަމެއްގާ ނަމާދެއް އެޅެން އޮއްވާ އެކަންކޮށް މީހުން މަގު ފުރައްދާނެތާ.. މޯދީ ކަލާންގެ ހާދިމުންގެ ޕާޓީ... ބަޖެޓުނެތީ...\nޖެނުއަރީ 25, 2019 23:09\nމިހާރު ރައީސަކަށް މިހުރީ ބަކައްޓެއްތޯ! ދޮގުވެސްހަދަނީ! ބަލަ ކުރީގެ ސަރުކާރުން އެއަރޕޯޓާބެހޭ މަޢުލޫމާތު މީޑިޔާތައް މެދުވއރިކޮށް ދެމުންދިޔައިރު ނެތްކަމަށްބުނާ ކުެރެހުމާ ހުރިހާއެއްޗެއްވެސް ވަނީދައްކާފައި! އެކަމަކުވެސް ދޕގުހަދަނީ! މިހާރު މީހަކު ގެއެއްއެޅިޔަސް ކުރެހުންހަދާ! ވުމާއެކު ޓާމިނަލްފަދަ ބޮޑުތަނެއް ހަދާއިރު ކުރެހުމެއްނެތި މަސައްކަތެއް ނުކުރާނެ! އަދި ބިންލާދަން ބޮޑެތި ކުންފުނިތަކާ ހަވާލުކޮށްގެން ޓަމިނަލްގެ މަސައްކަތް ކުރުވާއިރު ކުރެހުމެއްނެތި މަސައްކަތެއް ނުކުރުވާނެ! ރައީސްހަދަނީ ދޮގު!\nޖެނުއަރީ 25, 2019 23:41\nމިއީ ކުރީގެސަރުކާރުން ރަޢިއްޔަތުމީހާއަށް ވަރަށް ހާމަކަންބޮޑުކޮށް ދައްާފަހުރި ކަންކަން މިކަންކަމުގައި ރައިސްމީހަ މިވަރަށް ދޮގުހަދާފައި ދެން ކޮންކަމަކު މިރައިސް ތެދުހަދާނީ އެހެންވީމަ ސެލްފީ ރައިސްގެބަދަލުގައި ދޮގުރައިސްއަށް ތަވާނީ\nޖެނުއަރީ 25, 2019 23:48\nމިއީ ދެއުޅި އެއްނުވާ މީހެއްކަން މިހިރަގެން ހާމަވަނީ\nޖެނުއަރީ 26, 2019 00:12\nބަލަ ސަޢީދޫ.... ޕްލޭނެއް އޮތީމާ ދޯ 25 ބުރީގެ ފްލެޓް ތަކުގައިވެސް3ލިފްޓް އެހުރީ....\nލިންކް ރޯޑްގައި ވެހިކަލް ވަގުތީގޮތުން މަޑުކޮށްލާނެ އޭރިޔާ އެއް މަގުގެ އެއްފަރާތުގައި ނެތީ....\nޖެނުއަރީ 26, 2019 00:27\nނުކިޔަވާ ތިބޭ މީހުންނަށް ރައީސްކަން ދިނީމަ ވާނެ ހައެތި މިވަނީ. އެއްވެސް ކަމެއް އެބަ ކުރެވޭތަ؟\nޖެނުއަރީ 26, 2019 01:15\nކިނބޫ އަކީ މޑޕގަހުގެ ފަލައޮށެއް. އެހެންވީމަ ދެއްކިވާހަކަޔައް އަދި ކުރިއޮތްތާ ދައްކަފާނެވާހަކަޔަކައް ހައިރާނެއްނުވެ.\nޖެނުއަރީ 26, 2019 01:21\nސައުދީ އެންމެބޮޑު ކޮންސްޓްރަކްސަން ކުންފުނި ބިންލާދިން ގްރޫޕް ޓަރްމިނަލް އަޅަމުންދަނީ ހަމަ އެއްވެސް ކުރެހުމެއް ނެތިކަމައް ކިނބޫ ބުންޔަސް ހައިރާނެއްނުވޭ. ސަބަބަކީ އެއީ މޑޕ ގެ އަސްލު ސިފައިގަ ހިމެނޭ ކަމެއްކަމައްވަތީ\nޖެނުއަރީ 26, 2019 02:57\nސޯލިހަކީ އަސާސީ ތައުލީމު ހުރި ހަމައެކަނި ރައީސް މީނަޔަށް ކުރެހުންފެނުނަސް ނޭނގޭނެ އިނގިރޭސިން ވަންތައުޒަން ވަންހަނޑުރެޑު ކިޔަން އުޅެގެންވެސް ތަކުރާރު ކޮށް މީނަޔަށް ކިޔުނީ ވަންތަންގަނޑު ވަންހަންގަނޑު ދެންކިހިނެއް ވެރިކަންކުރާނީ !!\nޖެނުއަރީ 26, 2019 05:45\nތިވަރުގެ ބޮޑު ދޮގުވެރިޔަކު އިސްލާމީ ޤަވްމެއްގެ ވެރިޔަކަށް ބަހައްޓަން ހެޔޮވެސް ނުވާނެ!\nޖެނުއަރީ 26, 2019 05:58\nޖެނުއަރީ 26, 2019 07:09\nނުކިޔަވާ ސޮރަށް ޕްލޭނެއް ފެނުނަސް އެގޭނެތަ؟ ޕްލޭން ހެދީ ޕްލޭން ތަކުގެ މާސްޓަރ ސަރުކާރުން. ދޮގާ މަކަރާ ހީލަތުން އުޅެފަ ބޭރު ގައުމު ތަކުގެ މީހުނާ ބައްދަލުކުރާ އިރުވެސް ބޯ ތަޅުވަ ތަޅުވާ މި އިންނަވަނީ އަގަ ބާރަށް މަލަރު ކޮށްގެން. ނުކިޔަވާ ސޮރަށް އިގިރޭސި ނޭގޭތީ. ތަރޖަމާނެއް ގެންގުޅެއްވީނުން.5އަހަރު ނިމޭނީ ޕޯޑިއަމްގަވެސް ބޭރު ނޫސްވެރިންނާ ބައްދަލު ނުކޮށް. ބޭޒާރު ވެދާނެތީ. މީ ދޮގެއްތޯ ބަލަން ދިވެހި ރައްޔިތުން ތިބޭތި. އެހެންވެ މިހާރު ބަހާވަތެއް ގެނެސަ ބަރުލަމާނީ އަށް ހަދަން އަޑީގަ ހުރީވެސް ނުކިޔަވާސޮރު. އޭރުން ދެން މާގިނަ ވާހަކަ ދައްކަން އަގަ ހުޅުވާކަށް ނުޖެހޭނެ ނުން\nޖެނުއަރީ 26, 2019 07:51\nކުރެހުން ފެނިނިއްޔާ އެގޭނެތަ...ތަންދޮރު ނޭގޭމީހުންނަށް ވާނީ ތިވަރު.. ދެންރައްޔިތުން ނަށް އޮޅުވާލަން ނޫޅޭ،، އެއަރޕޯޓް ވިއްކާލަންވެގެން މޮޅު ވާހަކައެއް ހަދާލީ. ތިހުރީ ގުއިނުދެކޭ ކާޅަށް ގުއިފެނިފަ\nޖެނުއަރީ 26, 2019 08:43\nއާނ އެހެންވާނެއްނު! މީ ފަގީރަކު އަޅާ އޮލަފަތި ގަނޑެއްވިއްޔަ. ދަނޑިފަނުން އަޅާ މިކަހަލަ ޖިފުޓިތަކުގައި ޕްލޭނެއް ނޯންނާނެއެންނު. ހުނ! . މިހެން ބުނީމާ އެވެސް ގަބޫލުކުރާބަޔަކު އުޅެއޭ ،މީހަކު ހޭބަލި ވެދާނެއްނު،\nޖެނުއަރީ 26, 2019 09:01\nޕަޕެޓް ރައީސް ހަދާނީ އެލެކްސް ބުނާ ގޮތް\nޖެނުއަރީ 26, 2019 09:10\nސަޢީދު މެންގެ އެއް ވެސް ޕްލޭނެއް ސަޢީދުމެންގެ ސަރުކާރު ނިމިގެން،ދިޔައިރު ވެސް ރައްޔަތުންނަށް ހާމަ ކޮށް ދިފައެއްނެތެވެ.ތި ނަނތައް ކިޔައެވެ. ޕްލަެން އޮތީ ޔާމީން ގެ ބޮލު ތެރެޭގައެވެ. އެ ޕްލޜނުގައި ވަނީ ވައްކަން ކުރުމެވެ. ޗަންގީ ވަންގީ މެނަށް ވެސް އެ ޕްލޭން އރނގޭނެއެވެ. އެއީ ކުފުރުވަންތަ ހޮސްޕިޓަލުގެ 25 ބުރީގެ ޢިމާރާތު ގެ ޕްލޭން ވެސް ހެދިގޮތައް ހަދާފައިވާޕްލޭނެކެވެ.\nޖެނުއަރީ 26, 2019 11:32\nޕޮލޭނެއްނެތޭ އެހެނކަމުން ރަނގަޅު ޕޮލޭނަކާއެކު އެއާޕޯޓު ހިންގަން އިންޑިއާގެ ބަޔަކާ ހަވާލުކުރަން ސަރުކާރުން ނިންމައިފީމޭ ހެހެހެހެހެ ދެންއިވޭނީ މިއަޑުނޫންބާ ލަފާކުރެވެނީ އެއުޅެނީ އެކަހަލަ މަޅިއެއްޖަހަން ހެން ދެން ދިވެހިން ތިބޭ ހައްގުމިންވަރު ކަށަވަރު ކޮށްގެން ގޮއްރާޅު ޖަހަޖަހާ ?\nޖެނުއަރީ 26, 2019 17:17\nރައީސް ޔާމީންގެ ސަރުކާރަކީ ސޯލިޙުގެ ރީނދޫ ސަރުކާރު ކަހަލަ އެބޫޅޭމިބޫޅޭ ޓޯއީ ސަރުކާރެއް ނޫނެވެ. އެއްވެސް މަޝްރޫއެއް ޕްލޭނެއްނެތި އެ މަޝްރޫޢުގެ އަގު އަދާކުރާނެގޮތެއް ކުރިން ދިރާސާކޮށް ރާވާ ހަމަޖައްސާފަ ނޫނީ ޔާމީން ސަރުކާރުން ފަށާފައެއްނެތް. ވީމާ އެއަރޕޯޓު ޓާމިނަލްގެ ރޭވުމެއް ނެތޭ ސޯލިޙު ބުނެފިނަމަ ޝައްކެއްވެސް ނެތް އެއުޅެނީ އެކަން އިންޑިއާ އަށް ދޭން.


11 މެޖިސްޓްރޭޓް ކޯޓެއްގެ އިމާރާތުގެ މަސައްކަތް ކުރިޔަށް ދާ ކަމަށް ޑީޖޭއޭއިން މައުލޫމާތު ދެއްވައިފި\nބުރާސްފަތި, 19 ޖޫން 2014\nދިވެހިރާއްޖޭގެ ކޯޓުތަކަށް ދިމާވެފައި ވާ ޖާގައިގެ ދަތިކަމުގެ މައްސަލަ ހައްލު ކުރުމަށް ޓަކައި ކުރިޔަށް ގެންދެވޭ މަޝްރޫއުތަކުގެ ދަށުން، މި ވަގުތު 11 ރަށެއްގެ މެޖިސްޓްރޭޓް ކޯޓު އިމާރާތުގެ މަސައްކަތް ކުރިޔަށް އެބަ ގެންދަވާ ކަމަށް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން މައުލޫމާތު ދެއްވައިފިއެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގެ ފަރާތުން ވިދާޅުވެފައި ވަނީ، ލ. ގަމު މެޖިސްޓްރޭޓް ކޯޓާއި، ނ. ކެނދިކުޅުދޫ މެޖިސްޓްރޭޓް ކޯޓާއި، ޅ. ނައިފަރު މެޖިސްޓްރޭޓް ކޯޓާއި، ހދ. ވައިކަރަދޫ މެޖިސްޓްރޭޓް ކޯޓާއި، ގދ. ނަޑައްލާ މެޖިސްޓްރޭޓް ކޯޓާއި، ލ. މާބައިދޫ މެޖިސްޓްރޭޓާއި، ގއ. ނިލަންދޫ މެޖިސްޓްރޭޓް ކޯޓާއި، އދ. ފެންފުށީ މެޖިސްޓްރޭޓް ކޯޓާއި، ހއ. މާރަންދޫ މެޖިސްޓްރޭޓް ކޯޓާއި، ރ. ރަސްމާދޫ މެޖިސްޓްރޭޓް ކޯޓާއި، ގއ. ކޮނޑޭ މެޖިސްޓްރޭޓް ކޯޓުގެ މަސައްކަތް މިހާރު ކުރިޔަށް ދާ ކަމަށެވެ.\nއަލަށް އިމާރާތް ކުރެވޭ ކޯޓުތަކަކީ ޒަމާނީ ފެންވަރަށް، ގިނަ ވަސީލަތްތަކެއް ހިމެނޭ ގޮތަށް ފަރުމާ ކުރެވިފައި ވާ ކޯޓުތަކެކެވެ. އެގޮތުން، މި ކޯޓުތަކުގައި ސްޓޭންޑަރޑައިޒް ކުރެވިފައި ވާ ކޯޓްރޫމްތަކެއް ހުންނާނެއެވެ. އެ ކޯޓްރޫމްތަކުގައި އޯޑިއޯ އަދި ވީޑިއޯ ކޮންފަރެންސްގެ ވަސީލަތްތައް ވެސް ގާއިމު ކުރެވިފައި ހުންނާނެއެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން މައުލޫމާތު ދެއްވި ގޮތުގައި، މިހާރު މަސައްކަތް ކުރިޔަށް ދާ 11 ކޯޓުގެ އިމާރާތް ވެސް މި ހިނގާ 2014 ވަނަ އަހަރު ނިމުމުގެ ކުރީން ފުރިހަމަ ކުރެވޭނެއެވެ. ޑިޕާޓްމަންޓުގެ އޮފިޝަލަކު ވިދާޅުވި ގޮތުގައި، މީގެ ތެރެއިން ގިނަ ކޯޓުތަކުގެ އިމާރާތުގެ މައިގަނޑު މަސައްކަތްތައް ނިމި، މިހާރު ކުރެވެމުން ދަނީ އިމާރާތް ފުރިހަމަ ކުރުމަށް ޓަކައި ކުރާން ޖެހޭ މަސައްކަތްތަކެވެ.\nމިހާރު މަސައްކަތް ކުރެވެމުން ދާ 11 ކޯޓު އިމާރާތުގެ މަސައްކަތަށް ޖުމުލަ 24,282,138.06 ރުފިޔާ ޚަރަދު ވާ ކަމަށް ވެސް ޑީޖޭއޭގެ އޮފިޝަލް މައުލޫމާތު ދެއްވިއެވެ.\nމިހާރު ކުރިޔަށް ދާ ކޯޓު އިމާރާތްތަކުގެ މަޝްރޫއުތަކުގެ އިތުރުން، ކުރީން މަސައްކަތް ފެށިފައި ހުރި ކޯޓުތަކުގެ ތެރެއިން5ކޯޓެއްގެ އިމާރާތުގެ މަސައްކަތް 2014 ވަނަ އަހަރުގެ ފުރަތަމަ6މަސް ދުވަހުގެ ތެރޭގައި ފުރިހަމަ ކުރެވި، އެ އިމާރާތްތައް ވަނީ ބޭނުން ކުރެވޭން ފެށިފައެވެ. އެއީ ފ. މަގޫދޫ މެޖިސްޓްރޭޓް ކޯޓާއި، ދ. މާއެނބޫދޫ މެޖިސްޓްރޭޓް ކޯޓާއި، ބ.ދަރަވަންދޫ މެޖިސްޓްރޭޓާއި، ކ. ގުޅީ މެޖިސްޓްރޭޓް ކޯޓާއި، ކ. ގާފަރު މެޖިސްޓްރޭޓް ކޯޓެވެ.\nއިމާރާތުގެ މަސައްކަތް މިހާރު ކުރެވެމުން ދާ ކޯޓުތަކުގެ އިތުރުން،7މެޖިސްޓްރޭޓް ކޯޓެއްގެ އިމާރާތުގެ މަސައްކަތް ބީލަމަށް ލުމަށް ޓަކައި މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވިފައި ވާ ކަމަށް ވެސް ޑީޖޭއޭގެ އޮފިޝަލް ވިދާޅުވިއެވެ. ބީލަމަށް ފޮނުވިފައި ވަނީ ގދ. ތިނަދޫ މެޖިސްޓްރޭޓް ކޯޓާއި، ކ. ގުރައިދޫ މެޖިސްޓްރޭޓް ކޯޓާއި، ތ. ގުރައިދޫ މެޖިސްޓްރޭޓް ކޯޓާއި، ރ. އިނގުރައިދޫ މެޖިސްޓްރޭޓް ކޯޓާއި، ލ. މާވަށު މެޖިސްޓްރޭޓް ކޯޓާއި، ދ. މީދޫ މެޖިސްޓްރޭޓް ކޯޓާއި، ލ. އިސްދޫ މެޖިސްޓްރޭޓް ކޯޓަށް އިމާރާތް ހެދުމުގެ މަޝްރޫއުތަކެވެ.\nކޯޓު އިމާރާތުގެ ވަށައި ފާރު ރޭނުމުގެ މަސައްކަތް މި ވަގުތު6މެޖިސްޓްރޭޓް ކޯޓެއްގައި ކުރިޔަށް ދާ ކަމަށް ވެސް ޑީޖޭއޭގެ ފަރާތުން މައުލޫމާތު ދެއްވިއެވެ. މި މަޝްރޫއަކީ 1,894,712.94 ރުފިޔާ ޚަރަދު ކޮށްގެން ހިންގޭ މަޝްރޫޢެކެވެ.


Vaige hamalaaehgai IS libya gofeege leader maraalaifi\nވައިގެ ހަމަލާއެއްގައި އައިއެސްގެ ލީބިޔާ ގޮފީގެ ލީޑަރު މަރާލައިފި\nއެމެރިކާއިން ވައިގެ ހަމަލާ ދޭން ބޭނުން ކުރި ބޯޓެއް\nލީބިޔާގައި ހަރަކާތްތެރިވާ އައިއެސްގެ ލީޑަރަށް އަމާޒުކޮށް އެމެރިކާއިން ދިން ވައިގެ ހަމަލާތަކެއްގައި އޭނާ މަރާލާފައިވާ ކަމަށް އެމެރިކާގެ ދިފާއީ ވުޒާރާ ޕެންޓަގަންއިން ބުނެފިއެވެ.\nއައިއެސްގެ ލީބިޔާ ގޮފީގެ ލީޑަރު އަބޫ ނަބީލް އަކީ އިރާގުގެ ރައްޔިތެކެވެ. އައިއެސް އުފެދުމުގެ ކުރިން އޭނާއަކީ އަލްގައިދާއަށް އެތައް އަހަރަކު މަސައްކަތް ކޮށްދިން މީހެކެވެ.\nއަބޫ ނަބީލް މަރާލި ހަމަލާއާ ބެހޭގޮތުން ޕެންޓަގަންއިން ބުނީ މި ހަމަލާއިން ދައްކުވައިދެނީ އައިއެސްގެ ލީޑަރުން ދުނިޔޭގެ ކޮންމެ ތަނެއްގައި އުޅުނަސް އެމެރިކާ އެމީހުން ހޯދާނެކަން ކަމެވެ. އަދި އަބޫ ނަބީލްގެ މަރުގެ ސަބަބުން އައިއެސްއަށް ލީބިޔާގައި އެމީހުންގެ މަގުސަދުތައް ހާސިލް ކުރުމަށް ދަތިވާނެ ކަމަށްވެސް ޕެންޓަގަން ބުނެއެވެ. އޭގެ ތެރޭގައި ލީބިޔާގައި އައިއެސްގެ އަސްކަރީ މަގާމުތައް ގާއިމް ކުރުމާއި، އައިއެސްއަށް އިތުރު ހަނގުރާމަވެރިން ހޯދުމާއި އެމެރިކާއާއި ދެކޮޅަށް ހަމަލާތައް ރޭވުން ހިމެނޭ ކަމަށް ޕެންޓަގަންގެ ތަރުޖަމާނު ޕީޓާ ކުކް ވިދާޅުވިއެވެ.\nކުކް ވިދާޅުވީ މި ހަމަލާއަކީ ޕެރިސްގައި ހުކުރު ދުވަހު ދިން ހަމަލާތަކުގެ ކުރިން ރާވާއި ނިމިފައިވާ ހަމަލާއެއް ކަމަށެވެ. މިއީ ލީބިޔާގައި އައިއެސްއާ ދެކޮޅަށް އެމެރިކާއިން ދިން ފުރަތަމަ ހަމަލާއެވެ. ހުކުރު ދުވަހު ޕެރިސްގައި ދިން ގެއްލުން ބޮޑު ހަމަލާތަކުގެ ޒިންމާ އުފުލާފައިވަނީ އައިއެސް އިންނެވެ.\nލީބިޔާގެ ކުރީގެ ރައީސް މުއައްމަރުލް ގައްޒާފީގެ ވެރިކަން ހުޅަނގުގެ މަސައްކަތާއި އެކު ވައްޓާލައި އޭނާ އަނިޔާވެރި ގޮތަކަށް މަރާލި ފަހުން މިވީ ހަތަރު އަހަރު ލީބިޔާ އޮތީ ހަމަނުޖެހުން ގަނޑެއްގެ ތެރޭގައެވެ. އެގައުމުގެ ވެރިކަން ހޯދުމަށް ހައްދުފަހަނަ އަޅާފައިވާ އެތައް ގުރޫޕަކުން ދަނީ ހަނގުރާމަ ކުރަމުންނެވެ. އޭގެ ތެރާގައި އައިއެސް ވެސް ހިމެނެއެވެ.


SunOnline: Gingerbakes ge jaadhuvee fusion dessert thah\nޖިންޖާބޭކްސްގެ ޖާދުވީ ފިއުޝަން ޑެޒާޓްތައް\nމާހިލް މުހައްމަދު 30 Jul 2020, 17:49\nޖިންޖާބޭކްސްގެ ސަރުބަތު ޓްރެސް ލެޗޭސް ކޭކް -- ފޮޓޯ/ ޖިންޖާބޭކްސް\nސޯޝަލް މީޑިއާގައި އުޅޭ ދިވެހީންގެ ތެރޭގައި ޖިންޖާބޭކްސް ނުދަންނާނެ މީހަކު މަދުވާނެކަން ޔަގީނެވެ. ޖިންޖާބޭކްސްގެ އިންސްޓަގްރާމް ފީޑު ބަލާލި ކޮންމެ މީހަކަށްވެސް ފެންނާނީ ކާނާ ތައްޔާރުކުރުމާއި ކެއްކުމުގެ ފަންނުވެރިކަމެވެ. ތަފާތު އަދި މީރު ރަހައެއް ގެނެސްދިނުމަށް ކޮށްފައިވާ ފަރުވާތެރި، ބުރަ މަސައްކަތެވެ.\nޖިންޖާބޭކްސް ހިންގާ ފާތިމަތު ޝާދްނީ (ޝާ)ގެ ރެސިޕީތަކުން އެންމެ އަޅައިގަންނާނެ އެއް ކަމަކީ ސަގާފީ އަދި ދިވެހިވަންތަ ބައެއް ބާވަތްތަކާއި ކެއުންތަކުގެ އެލެމެންޓުތައް ހިމަނައިގެން ތައްޔާރުކޮށްފައިވާ ޒަމާނީ ޕްރޮޑަކްޓްތަކެވެ. ނުވަތަ އޭނާގެ "ފިއުޝަން ޑެޒާޓް"ތަކެވެ.\nޝާ ބުނި ގޮތުގައި، އޭނާގެ ފިއުޝަން ޑެޒާޓްތައް އުފައްދަން ޖެހުނީ ޑަބްލިއު މޯލްޑިވްސް ރިސޯޓުގެ ފަރާތުން އޭނާއަށް ކުރި ޗެލެންޖަކުންނެވެ. އެއީ، މި އަހަރުގެ ބައިނަލްއަގުވާމީ އަންހެނުންގެ ދުވަހަށް ޚާއްސަކޮށް، އެ ރިސޯޓުގައި ފަތުރުވެރިންނަށް ސާވްކުރުމަށް ތަފާތު ޑެޒާޓްތަކެއް އުފެއްދުމަށް ކުރި ޗެލެންޖެކެވެ.\nއެ ޗެލެންޖް ބަލައިގަނެ، ޝާ އުފެއްދީ ވަރަށްވެސް އާދަޔާޚިލާފު ފިއުޝަން ރެސިޕީތަކެކެވެ. ދިވެހީންނަށް އާ ރަހަތަކެއް ނޫނެވެ. ނަމަވެސް އެ ރަހަތައް ބޭނުންކޮށްގެން އޭނާ އުފެއްދީ ޒަމާނީ ޑެޒާޓްތަކެކެވެ.\nމި ދައްކަނީ ސޯޝަލް މީޑިއާގައި ވައިގައި ހިފި ސަރުބަތު ޓްރެސް ލެޗޭސް ކޭކާއި ބޮނޑިބަތް ޓާޓް އަދި ހުނިހަކުރުލީ ރާނބާފަތު ބަނަސް ފަދަ ތަކެތީގެ ވާހަކައެވެ.\nޑަބްލިއު މޯލްޑިވްސްއަށް ޝާ ހަދައިދިން ފިއުޝަން ޑެޒާޓްތަކުގެ ތެރޭގައި އޭނާގެ މައިދައިތަގެ ސާގު ބޮނޑިބަތް ރެސިޕީ ބޭނުންކޮށްގެން، އަދި ކެރެމަލައިޒްޑް އަލަނާސި އަޅައިގެން ހެދި ސާގު ޕާފޭއަކާއި، ދިވެހީންގެ މެދުގައި ލޮބުވެތި ކަށިކެޔޮލުން އުފެއްދި ޕައިއެއް ހިމެނެއެވެ.\nއެ ޗެލެންޖަށް ޝާ ތައްޔާރުކުރި ރާނބާފަތު ބަނަހަށް ދިން ނަމަކީ "އެންޖެ"އެވެ. އޭނާގެ ކާފަ، ލޮބުވެތި މާމައަށް ލޯބިން ކިޔައި އުޅުނު ވަނަން "އެންޖެ"ގެ ނަން މި ބަނަހަށް ދޭންޖެހުނު ސަބަބަކީ އެއީ ހަމަ ފިސާރި އަންހެނަކަށް ވީތީއެވެ. ޝާ ބުނީ މާމައަކީ ކާފަ ރަށުގައި ނެތް ދުވަސްވަރު، އަމިއްލައަށް މަސައްކަތްކޮށްގެން ދެކޮޅު ޖެއްސި ހީވާގި އަންހެނެއް ކަމަށެވެ. ހިތްވަރު ލައި، ހެދިކާ ތައްޔާރުކޮށްގެން އެއްކުރި ފައިސާއިން އަމިއްލަ ގެއެއް ގަނެވުނެވެ.\n"އެންޖެ" ބަނަހުގެ ކުލަ ފެހިކޮށް ހުންނަނީ ފުށްގަނޑަށް ރާނބާފަތުގެ ދިޔަ އަޅާފައި ހުންނާތީއެވެ. އަދި ބަނަހުގެ އެތެރެ ފުރާލާފައިވަނީ ޝާގެ މާމަގެ ރެސިޕީއަށް ހަދާފައިވާ ހުނިހަކުރެވެ.\nމީގެ އަހަރުތަކެއް ކުރިން ދިވެހީންގެ މެދުގައި ޓްރެސް ލެޗެސް ކޭކު ތައާރަފުވެ، މަގުބޫލު ޑެޒާޓަކަށް ވެފައި އޮއްވާ ޝާ ތައާރަފުކުރީ ޓްރެސް ލެޗޭސްގެ "ސަގާފީ" ވާޝަންއެކެވެ. ރޯޒް ސިރަޕާއި ސަރުބަތަކީ ދިވެހި ސަގާފީ އުފެއްދުމަކަށް ނުވި ނަމަވެސް، މިއީ ދިވެހީން އެތައް އަހަރެއް ކުރީއްސުރެ ބޮއެ އުޅޭ ބުއިމެކެވެ. ހަނދާންތަކާ ގުޅި ލާމެހިފައިވާ ރަހައެކެވެ. ރޯދަ މަހުގެ ސުފުރާތައް ފަޅު ފިލުވައިދިން މީރު، ފިނި އަދި ފޮނި ސަރުބަތު ތަށިތަކުގެ ހަނދާންތަކެވެ.\nހަމައެކަނި ކިރުގެ ބަދަލުގައި، ރޯޒް ސިރަޕު އެއްކޮށްގެން ހަދާ ސަރުބަތުން ކޭކު ފޯކޮށްލައިގެން އުފެއްދި ޓްރެސް ލެޗޭސް ކޭކު ވެގެން ދިޔައީ ގިނަ ބަޔަކު އާޝޯޚުކޮށްލި އެއްޗަކަށެވެ. އޯޑަރުތަކަށް ޝާ ސަރުބަތު ޓްރެސް ލެޗޭސް ހަދަމުން ދިޔަ އިރު އޭނާ ގެންދިޔައީ އެހެނިހެން ރަހަތަކާއެކުވެސް ޓްރެސް ލެޗޭސް "އެކްސްޕެރިމެންޓް"ކުރަމުންނެވެ. އަދި މިކަމުން އިންސްޕަޔާވެ، އެހެނިހެން ގިނަ ބަޔަކުވެސް ޓްރެސް ލެޗޭސްގެ ތަފާތު ރަހަތައް އުފައްދަމުންނެވެ.\nފިއުޝަން ޑެޒާޓްސްގެ ޓްރެންޑެއް ގާއިމުކުރަމުން އަންނަ ޝާއަށް އެންމެ ޚާއްސަ އުފެއްދުމަކީ "ދޮންހިޔަލަ"އެވެ. މަންމައާއި މާމަގެ ބޮނޑިބަތް ރެސިޕީތައް އެއްކޮށްލައިގެން ޝާ އުފެއްދީ ބޮނޑިބަތް ޓާޓްއެކެވެ.\nބޮނޑިބަތުގެ އިތުރުން ކާށިކިރާއި ދިވެހި އަނބު ބޭނުންކޮށްގެން ޝާ ހެދި "ދޮންހިޔަލަ"އަށް ބަލާލުމުންވެސް އޭގެ ހިތްގައިމު ރަހަ ތަސައްވަރުކޮށްލެވޭނެއެވެ.\nމިއިން ކޮންމެ ޑެޒާޓެއް އުފެއްދުމަކީ، ޝާ ބުނި ގޮތުގައި، ގޮންޖެހުން ބޮޑު އަދި ބުރަ މަސައްކަތެކެވެ. އެތައް ފަހަރެއްގެ މަތިން އެކްސްޕެރިމެންޓްކޮށްގެން "ޕާފެކްޓް"ކުރާ މި ފިއުޝަން ޑެޒާޓްތައް ޝާއަށް ވަރަށް ޚާއްސަވެފައި މުހިންމެވެ. އެއީ އޭގެ ފަހަތުގައި ލޮބުވެތި އެތައް ހަނދާންތަކަކާއި ލޯބިވާ ބައެއްގެ އަސަރުތައް ހުރުމުންނެވެ.\nމި އަޟްހާ އީދާ ދިމާކޮށް، "ސަން"އާ ގުޅިގެން ޖިންޖާބޭކްސްއިން ކިޔުންތެރިންނަށްވެސް އެ ލޯބީގެ އަސަރުތައް ދޫކޮށްލުމަަށް ވަނީ ނިންމާފައެވެ. އެއީ ފޭސްބުކްއާއި ޓްވިޓާއިން ހޮވާލެވޭ ދެ ފަރާތަކަށް ދޭ "ދޮންހިޔަލަ" ޓާޓްއެއް މެދުވެރިކޮށެވެ.


Fahu vaguthu voters list dheegen soiy nukuraanan: Ibu\nފަހު ވަގުތު ވޯޓާސް ލިސްޓު ދީގެން ސޮއި ނުކުރާނަން: އިބޫ\n3 ސެޕްޓެމްބަރ 2018:އިދިކޮޅު ކޯލިޝަނުގެ ރިޔާސީ ކެނޑިޑޭޓު އިބްރާހިމް މުހައްމަދު ސޯލިހް (އިބޫ) ހުވަދޫ އަަތޮޅަށް ކުރެއްވި ދަތުރުގެ ތެރެއިން ގދ. ނަޑެއްލާ އަށް ވަޑައިގަންނަވައި ނަޑެއްލާގެ ރައްޔިތުންނާ އިބޫ ބައްދަލުކުރެއްވުން - މުހައްމަދު އަފްރާހް | އަވަސް\nރިޔާސީ އިންތިހާބުގައި ވޯޓުލާ މީހުންގެ ފައިނަލް ލިސްޓު އާންމު ކުރުން ލަސްވާތީ ކަންބޮޑުވާ ކަމަށާއި ފަހުވަގުތު ވޯޓާސް ލިސްޓު އާންމު ކުރިޔަސް ސޮއިއެއް ނުކުރާނެ ކަމަށް އިދިކޮޅު އިއްތިހާދުގެ ކެންޑިޑޭޓު އިބްރާހިމް މުހައްމަދު ސޯލިހު (އިބޫ) ވިދާޅުވެއްޖެ އެވެ.\nމާލޭގައި ފުވަމުލަކު ޖަގަހައެއް ހުޅުވައިދެއްވަމަށް ފަހު ވާހަކަދައްކަވަމުން އިބޫ ވިދާޅުވީ ރިޔަސީ އިންތިހާބުގައި އިދިކޮޅު ސަޕޯޓަރުންނަށް ވޯޓުލުމުގެ ފުރުސަތު ހޯދައިދޭން ޖެހޭ ކަމަށާއި ރީ ރަޖިސްޓްރޭޝަން ނިމުމަށް ފަހު މިއަދާ ހަމަޔަށް އައިއިރު އަދިވެސް ސޮއި ކުރަން ޖެހޭ ވޯޓާސް ލިސްޓު ނުލިބޭ ކަމަށެވެ. އެ މައްސަލާގައި މިއަދު ބައްވަން އޮތް ބައްދަލުވުން ވެސް އީސީ އިން ކެންސަލް ކުރެއްވި ކަމަށާއި އެ ކޮމިޝަނުން އަންނަނީ ގަސްތުގައި ލަސްތަކެއް ކުރަމުން ކަމަށް އިބޫ ވިދާޅުވި އެވެ. ފަހު ވަގުތު ސޮއި ކުރަން ބުންޏަސް އެކަމެއް ނުކުރައްވާާނެ ކަމަށާއި އެ ލިސްޓު ސައްހަކަން ކަށަވަރު ކުރުމަށް ވަގުތު ދެއްވަން ޖެހޭ ކަމަށް ވެސް އިބޫ ވިދާޅުވި އެވެ.\n"މިއަދު ވެސް އަޅުގަނޑުމެން އެ ވާހަކަ އިލެކްޝަން ކޮމިޝަނާ ދައްކައިފިން، އެންމެ ފަހު ވަގުތު ދިއްކޮށްލާފައި ވޯޓާސް ލިސްޓުގައި ސޮއި ކުރާށޭ ބުންޏަސް އެއަކު ސޮއި ކުރެވޭކަށް ނޯންނާނެ، އަޅުގަނޑުމެންނަށް އެ ބަލާ ޗެކް ކުރަން ފުރުސަތު ދޭން ޖެހޭ،" އިބޫ ވިދާޅުވި އެވެ.\nއިބޫ ވިދާޅުވީ ކިތަންމެ ވަރަކަށް އޮޅުވާލަން އުޅުން ނަމަވެސް ރައްޔިތުން ނިކުމެ ރައީސް އަބްދުﷲ ޔާމީންއަށް ބޯޑުތަނުން ނޫނެކޭ ބުނާނެ ކަމަށާއި އެ މަންޒަރު އަތޮޅުތަކުންނާއި މާލެއިން ވަރަށް ބޮޑަށް ފެނިގެން އަންނަ ކަމަށެވެ.\nއިދިކޮޅު ފަރާތްތަކުން މިރޭ ވަނީ "މާފޮޅޭ" ޖަގަހައިގެ ނަމުގައި މާފަންނުގައި ވެސް ޖަގަހައެއް ހުޅުވައިފަ އެވެ. އެ ޖަގަހަ ހުޅުވުމަށް ފަހު އިބޫ ވަނީ މާލޭގައި ދިރިއުޅުމުގެ ހާލަތު އޮތް ގޮތާއި އެކަންކަން ހައްލު ކުރުމަށް އިދިކޮޅުން ވިސްނާފައި ހުރި ކަންކަމުގެ މައްޗައް އަލި އަޅުވާލައިފަ އެވެ. އެގޮތުން އިދިކޮޅުގެ ވެރިކަމެއްގައި ދަތި ހާލުގައި އެއްވެސް ބޯހިޔާވެހިކަމެއް ނެތް ރައްޔިތުންނަށް އާމްދަނީއެއް ލިބެންދެއް ސަރުކާރުން ހިލޭ ބޯހިޔާވެހިކަން ފޯރުކޮށްދޭނެ ކަމަށް އިބޫ ވިދާޅުވި އެވެ.\nއިބޫ ވިދާޅުވީ އިންސާފު ނެތިގެން އުޅެނީ ޝަރުއީ ދާއިރާގައި އެކަންޏެއް ނޫން ކަމަށެވެ. ވަޒީފާގައި ކުރިއެރުން ދިނުމާއި ސަރުކާރުން ދޭ ބައެއް ހިދުމަތްތައް ދިނުމުގައި ވެސް ވަކި ކުލައަކަށް ވަކި ފިކުރުތަކަށް ތާއީދު ކުރާ ފަރާތްތަކަށް މި ސަރުކާރުން އިސްކަން ދެމުން އަންނަ ކަމަށް އިބޫ ވިދާޅުވި އެވެ. ނަމަވެސް އިދިކޮޅު ސަރުކަރެއްގައި އެކަން ބަދަލުކޮށް، ތާއީދު ނުކުރިޔަސް އިންސާފު ހޯދައިދެއްވާނެ ކަމަށް އިބޫ ވައުދުވި އެވެ.\nއިބްރާހިމް މުހައްމަދު ސޯލިހު އިލެކްޝަންސް ކޮމިޝަން ރިޔާސީ އިންތިހާބު 2018 + އިދިކޮޅު ފަރާތްތައް\nއިބޫގެ ތުހުމަތުތަކެއް އިލެކްޝަންސް ކޮމިޝަނަށް


Hibalhidhoo massallaigai Fandiyaarun rishwath ah edhunu kan haama vejje\nބ. ހިބަޅިދޫ --\n15 އޮކްޓޯބަރ 2019 1 ކޮމެންޓް\nބ. ހިބަޅިދޫ މައްސަލަ ވަކި ގޮތަކަށް ނިންމުމަށް ފަނޑިޔާރުން ރިޝްވަތު ހުށަހެޅިކަން ހާމަވެއްޖެއެވެ.\nމިކަން ހާމަވީ ދައުލަތުން ބަދަލު ދޭނެ އުސޫލުތަކެއް ކަނޑައެޅުމާ ގުޅޭ ގޮތުން މާލިއްޔަތު ކޮމިޓީއިން ކުރަމުން ދާ މަސައްކަތުގެ ތެރެއިން، ޓޫރިޒަމް މިނިސްޓަރު އަލީ ވަހީދު މާލިއްޔަތު ކޮމެޓީއަށް ހާޒިރުކޮށް މިއަދު ދެއްކެވި ވާހަކަތަކުގެ ތެރެއިންނެވެ.\nމާލިއްޔަތު ކޮމެޓީގައި ވާހަކަދައްކަވަމުން މިނިސްޓަރު އަލީ ވަހީދު ވިދާޅުވީ ރާއްޖޭގެ ފަތުރުވެރިކަމުގެ ސިނާއަތަށާއި ވިޔަފާރިވެރިންނަށް އޮތް އެންމެ ބޮޑު ހުރަހަކީ ޝަރުއީ ދާއިރާ ކަމަށެވެ. އެގޮތުން ވިޔަފާރީގެ މައްސަލަތައް ނިންމުމުގައި ފަނޑިޔާރުން ރިޝްވަތު ނަގާ ކަމަށް މިނިސްޓަރު އަލީ ވަހީދު ތުހުމަތު ކުރެއްވިއެވެ.\nއެގޮތުން މިނިސްޓަރު އަލީ ވަހީދު ވަނީ ބ. ހިބަޅިދޫއާ ގުޅޭ ގޮތުން ކޯޓުގައި ހިނގި މައްސަލައެއްގައި ކަން ހިނގާދިޔަ ގޮތް ކޮމެޓީގެ މެންބަރުންނާއި ހިއްސާ ކުރައްވާފައެވެ. ހިބަޅިދޫއަކީ ލެޓްސް ގޯ މޯލްޑިވްސް ޕްރައިވެޓު ލިމިޓެޑަށް 2011ވަނަ އަހަރު ދިން ރަށެކެވެ. އަދި ރަށް ފަހުން ވަނީ ބިޒްނަސް މޯލްޑިވްސް ކުންފުނީގެ ނަމަށް ރަޖިސްޓްރީ ކޮށްފައެވެ.\nއެރަށުގައި ފަތުރުވެރިކަން ތަރައްގީ ކުރުމުގެ ހުއްދަ ދީފައިވަނީ 2014ވަނަ އަހަރުއެވެ. ނަމަވެސް އެރަށުން 2015ވަނަ އަހަރު ހަތިޔާރުތަކެއް ފެނި ސަރުކާރުން އެރަށަށް ދިން ހުއްދަ ބާތިލްކުރިއެވެ.\nއެއްބަސްވުން ބާތިލުކުރީ ގާނޫނާ ހިލާފަށް ކަމަށް ކަނޑައަޅައިދިނުމަށް ބިޒްނަސް މޯލްޑިވްސްއިން ސިވިލް ކޯޓަށް މައްސަލަ ހުށަހެޅުމުން ކޯޓުން ވަނީ އެގޮތަށް ނިންމާފަ އެވެ. ނަމަވެސް ސިވިލް ކޯޓުގެ ނިންމުން ދައުލަތުން ވަނީ މަތީ ކޯޓްގައި އިސްތިއުނާފު ކޮށްފަ އެވެ.\nއެ މައްސަލާގައި ކަން ހިނގާދިޔަ ގޮތް ހިއްސާ ކުރައްވާ މިނިސްޓަރު ވިދާޅުވީ ބިޒްނަސް މޯލްޑިވްސް އަދި ލެޓްސް ގޯ ކުންފުނީގެ ވެރިޔާ މުހައްމަދު ރިޔާޒު ފަނޑިޔާރުންނަށް ރިޝްވަތު ނުދީފި ކަމަށްވާނަމަ އެހެން ގޮތަކަށް މައްސަލަ ނިންމާނެ ކަމަށް ފަނޑިޔާރުން ބުނެފައިވާ ކަމަށެވެ.\n"މި ދެންނެވީ އިންސިޑެންޓާ އެއްކޮށް. ކޯޓުން އެބަ ބުނެޔޭ މިވެނި ވަރެއް ދައްކާށޭ، އޭރުން މައްސަލަ ނިންމާލަ ދޭނަމޭ ތިބޭފުޅާއަށް ރަނގަޅަށް،" މިނިސްޓަރު އަލީ ވިދާޅުވި އެވެ.\nމިނިސްޓަރު އެފަދައިން ވިދާޅުވުމުން ކޮމެޓީގެ މެންބަރުން ވަނީ އެ މައްސަލައަކީ ސީރިއަސް މައްސަލައެއްކަން ފާހަގަކުރައްވާފައެވެ. އަދި އެ މައްސަލަ ޖުޑީޝަލް ސާވިސް ކޮމިޝަން (ޖޭއެސްސީ)އަށް ހުށަހަޅައިގެން މައްސަލަ ބެލުމަށް މެންބަރުން ވަނީ މިނިސްޓަރުގެ އަރިހުން އެދިވަޑައިގެންފައެވެ.\nމި ބައްދަލުވުމުގައި މިނިސްޓަރު ވަނީ މިފަދަ ކަންކަން ހުއްޓުވުމަށް ރާއްޖޭގެ ޝަރުއީ ނިޒާމު ހަރުދަނާކޮށް އިސްލާހު ކޮށްދެއްވުމަށް މެންބަރުންގެ ކިބައިން އެދިވަޑައިގެންފައެވެ.\nޓޫރިޒަމް މިނިސްޓްރީ މަޖިލިސް\nޢަލީ ވަހީދަކީ ސޮނޭވާ ޖާނީގެ ސްޓާފް އެއް ގެ މައްސަލަ ބަލަމުން ދަނިކޮން ސޮނޭވާ ފުއްޓަށް ދިޔަ މީހެއް\nމިނިސްޓަރު މާރިޔާ އޮސްޓްރޭލިއާގެ ޑިފެންސް މިނިސްޓަރާ ބައްދަލުކުރައްވައިފި\nރާއްޖޭގެ ފުރަތަމަ ފިރިހެން ނަރުސް: އަދިވެސް ނަރުހުންގެ ހިދުމަތުގައި!\nލަތާގެ ހާލު ސީރިއަސް، އައިސީޔޫގައި ފަރުވާދެނީ\n"ޕަތީ ޕަތުނީ އޯރް ވޯ"ގެ ލަވަ "ދީމޭ ދީމޭ" އަށް ބޮޑު ތަރުހީބެއް


Ungoofaaru School Prize Day mirey baahvanee | Ungoofaaru\nބަނޑޭރިގަނޑު/ޙަބަރު/އުނގޫފާރު ސްކޫލްގެ އިނާމު ދިނުމުގެ ޖަލްސާ މިރޭ ބާއްވަނީ\nއިބްރާހީމް ޒަޔާން 15 ސެޕްޓެމްބަރ 2018\n0 436 މިނެޓެއް ނުވަނިސް ކިޔާލެވޭ\nއުނގޫފާރު ސްކޫލްގެ 2017 ވަނަ އަހަރުގެ އިނާމް ދިނުމުގެ ޖަލްސާ މިރޭ އޮންނާނެއެވެ. މި ޖަލްސާ އޮންނާނީ މިރޭ 20:30 ގައި އުނގޫފާރު ސްކޫލްގެ ރިހި މާލަމުގައެވެ.\nމިދިޔަ އަހަރު ބޭއްވުނު 2016 ވަނަ އަހަރުގެ އިނާމްދިނުމުގެ ޖަލްސާގައި ހުރިހާ ގޮތަކުން އެންމެ މޮޅު ދަރިވަރަކަށް ހޮވުނީ ޤާއިޘް ޔަޢުޤޫބު، ފަންގި، ރ.އުނގޫފާރެވެ. އަދި އެންމެ މޮޅު ކެޑޭޓަކަށް ހޮވުނީ ނައިހާ ޢަލީ، މަހިދޫ ރ.އުނގޫފާރެވެ. މީގެ އިތުރުން ތަޢުލީމީ ގޮތުން އެންމެ ރަނގަޅު ކެޑޭޓަކަށް ހޮވުނީ ފާޠިމަތު ނައިޝާ ޖާދުﷲ އަބްދުލް ބާރީ، ނަޖަފު ރ.އުނގޫފާރެވެ.\nމިދިޔަ އަހަރު ބޭއްވުނު އިނާމުދިނުމުގެ ޖަލްސާގައި އުނގޫފާރު ސްކޫލްގެ އާ ލައިބުރަރީއަށް ފޮތް ހޯދުމަށް ކުރިއަށް ގެންދެވުނު ޙާއްސަ ކެންޕޭނެއް އިފްތިތާހު ކުރިއެވެ. “ކޮންމެ އިސްދަރިވަރަކު ފޮތެއް” މިނަމުގައި ފެށިގެން ދިޔަ ކެންޕޭން އިފުތިތާހުކޮށްދެއްވީ ޝަރަފުވެރި މެހެމާން އިބްރާހިމް އަބްދުއްރައްޒާޤު ހަލީމެވެ.\nގޯއްޗަށް އެދި ފޯމު ހުށައެޅުމުގެ ސުންގަޑި މިމަހުގެ 20 އަށް އިތުރު ކޮށްފި


Hithu Huri Ehcheh Mihaaru Kaigen Fahun Dhera Nuvaathi! - Vaguthu\nހިތު ހުރި އެއްޗެއް މިހާރު ކައިގެން ފަހުން ދެރަ ނުވާތި!\nފުރިހަމަ ސިއްހަތަކީ ހާސް ނިއުމަތޭ ބުނެވޭ އިރު އެ ނިއުމަތް ހޯދުމަކީ މުހިންމުކަމެކެވެ. ވުމާއިއެކު ފުރިހަމަ ސިއްހަތެއް ހޯދޭނެ ގޮތްތަކަކީ ކޮބައިތޯ ބަލާލުން މުހިންމެވެ.\nފުރިހަމަ ސިއްހަތެއްގައި ހުރުމަށް ރަނގަޅު ކާނާ ކާންޖެހެއެވެ. އެއީ ބަލިތަކުން ދުރުކޮށް ހަށިގަނޑަށް ބޭނުންވާ ވިޓަމިންސް އާއި ޕްރޮޓީންސް އާއި މިނެރަލްސް ފަދަ ބައިތައް ލިއްބައިދޭތީއެވެ. މިގޮތުން ފުރިހަމަ ސިއްހަތެއް ހޯދޭނީ ތަރުކާރީ އާއި މޭވާ، ގޮވާމާއި ފަލަމަޑި، އަދި މަހާއި، ބިހުގެ އިތުރުން ފެހިކުލަ ގަދަފަތް ފަދަ ކާނާގެ ބާވަތްތައް ކެއުމުގެ ވައްޓަފާޅީގެ ތެރޭގައި ހިމަނައިގެންނެވެ.\nފުރިހަމަ ސިއްހަތެއް ހޯދޭނެ އެއްގޮތަކީ ކާނާ ކަމުގައިވީ އިރު ވިސްނަންޖެހޭ ކަމެއް އެބައޮތެވެ. އެއީ ކޮންމެ ކަހަލަ ކާނާއެއް ހައްދެއްނެތި ބޭނުންކުރުމަކީ އެންމެ ރަނގަޅު ގޮތެއް ނޫން ކަމެވެ. މިސާލަކަށް އެކި ބާވަތްތަކުގެ ފިޒީ ޑްރިންކްސްތަކާއި ތައްޔާރީ ކާނާ މާގިނައިން ކެއުމަކީ އެންމެ ރަނގަޅު ގޮތް ނޫން ކަމުގައިވާ އިރު މިތަކެތި ގިނައިން ބޭނުން ކުރުމުން ހަކުރު މައްޗަށް ގޮސް ލޭމައްޗަށް ގޮސް މީހާ ފަލަވުމަށް މަގުފަހިވެއެވެ. އެކި ބަލިތަކުގެ ޝިކާރަޔަކަށް ތިމާ ވެގެން ދެއެވެ. ކަން މިހެން ހުރި އިރު ފުރިހަމަ ސިއްހަތެއް ހޯދޭނީ ހަށިގަނޑަށް ފައިދާ ހުރި ކާނާ ކައިގެންނެވެ.\nކުރިން މިދެންނެވި ހަކުރު މައްޗަށް ދިއުމާއި ލޭމައްޗަށް ދިއުން ނުވަތަ މީހާ މާބޮޑަށް ފަލަވުމުން އެކަމަށް ހައްލު ހޯދުމަށް ގިނަ ފަރާތްތަކުން މަސައްކަތް ކުރެއެވެ. އެގޮތުން ކަސްރަތަކީ ހަށިގަނޑުގެ ދުޅަހެޔޮކަން ހޯދުމަށްޓަކައި ކޮންމެހެން ކުރަން ޖެހޭ ކަމެކެވެ. ކަސްރަތުގެ ސަބަބުން މީހާގެ ހަށިގަނޑުގެ މަސްތައް ވަރުގަދަވެ، ހަށިގަނޑުގެ ލޭދައުރުވުން ފުރިހަމަވެގެން ދެއެވެ. ހަމައެއާއެކު ހަށިގަނޑުގައި ޖަހާފައި ހުންނަ ބޭނުން ނެތް ސަރުބީތައް ވިރުވައިދެއެވެ. މިކަމާ ބެހޭ ގޮތުން ސިއްހީ މާހިރުންގެ ހޯދުންތަކުން ދައްކާ ގޮތުގައި ކަސްރަތުގެ ގޮތުގައި ދުވާލަކު މަދުވެގެން އެއް ގަޑިއިރު ހިނގާމީހާގެ ހަޖަމުކުރުމުގެ ނިޒާމުގައި މައްސަލަޖެހުން ވަރަށް ކުޑަ ކަމުގައި ފާހަގަ ކޮށްފައިވެއެވެ.\nއުފާވެރި ދިރިއުޅުމަކަށް ފުރިހަމަ ސިއްހަތެއް މުހިންމެވެ. އެހެންކަމުން ތިމާގެ އަމިއްލަ ސިއްހަތާއި މެދު ރައްކާތެރިވުމަކީ މުހިންމު ކަމެކެވެ. މިހާރު ސިއްހަތަށް ނުބަލައިފި ނަމަ ފަހުން ދެރަވާނެއެވެ.\nފެބުރުއަރީ 1, 2021 14:47


More ah addu in varah hoonu maruhabaa eh dhannavaifi\n1996 ވަނަ އަހަރު ފުރަތަމަ ފަހަރަށް އައްޑޫއަށް ޒިޔާރަތްކުރި ގާއި މޮރޭ 25 ވަނަ ފަހަރަށް މިމަހުގެ 10 ވަނަ ދުވަހު އައްޑުއަށް ޒިޔާރަތް ކުރުމުން އައްޑޫން އޭނާއަށް ހޫނު މަރުހަބާއެއް ދަންނަވައިފިއެވެ.\nއައްޑޫ ސިޓީ ކައުންސިލުންނާއި، އައްޑޫގައި މޮރޭ ހުރުމަށް ހަމަޖެހިފައިވާ ޕެބްލްސް ގުޅިގެން މޮރޭއަށް ވަރަށް ހޫނު މަރުހަބާއެއް ކިޔާފައިވާއިރު މޮރޭ އެއަރޕޯޓުން ހިތަދޫގައި ހުންނަ ޕެބްލްއިންސް އަށް ގެންގޮސްފައިވަނީ ވަރަށް ތަފާތު ގޮތަކަށަވެ. މިގޮތުން މޮރޭ ހިތަދުއަށް ލޯންޗުން ގެންގޮސްފައިވަނީ ސީދާ ޕެބްލްސްއިން ކުރިމަތީގައި އޮންނަ ޖެޓީއަށެވެ.\nޕެބްލްސްއިން ކުރިމަތީގައި އޮންނަ ޖެޓީން މޮރޭއަށް މަރުހަބާ ދަންނަވާފައިވަނީ އައްޑޫ ސިޓީ ކައުންސިލްގެ މޭޔަރު އަބްދުﷲ ޞާދިޤާއި، ޕެބްލްސްއިންގެ ޓީމުންނެވެ. މޮރޭއަށް މަރުހަބާ ދެންނެވުމަށް ބޭއްވުނު މިރަސްމިިއްޔާތުގައި ސިޓީ ކައުންސިލާއި އެމްއެމްޕީއާރުސީގެ ފަރާތުން މޮރޭއަށް ހަދިޔާ ދީފައިވެއެވެ.\nމޮރޭ އައްޑޫއަށް ޒިޔާރަތްކުރަނީ ގޭމް ފިޝިންގއަށް އޭނާ ހުންނަ ޝައުޤުވެރިކަމެއްގެ ބޮޑުކަމުންކަމަށް އޭނާ ވަނީ ބުނެފައެވެ. މިގޮތުން އޭނާ އިއްޔެ އައްޑުއަށް އައުމަށްފަހުވެސްވަނީ މަހަށް ގޮސްފައެވެ.\nތިރީގައިވާ އެވަނީ މޮރޭއަށް މަރުހަބާ ދެންނެވުމަށް ބޭއްވުނު ރަސްމިއްޔާތުގެ ތެރެއިން ނެގިފައިވާ ފޮޓޯތަކެއް\nފޮޓޯ: އިބްރާހިމް އަބްދުﷲ\nސައޫދީން ހަދިޔާކުރި ކަދުރު މީދޫގައި ބަހަން ފަށައިފި\nއެހެން އަހަރުތަކެކޭ އެއްގޮތަށް ރޯދަ މަހަށް ސައުދީ އަރަބިއްޔާ އިން ރާއްޖެ އަށް ހަދިޔާކުރި ކަދުރުގެ ތެރެއިން މީދޫ ...


އިންޑިޔާގައި ތިބޭ މީހުން ޙައްޖު ދުވަހު ރޯދަ ހިފުމުގައި އަމަލު ކުރާނީ ކޮންތަނަކާ އެއްގޮތަށްތޯ؟ | Adam Shameem\nއިންޑިޔާ އަށް މިދިޔަ އަހަރު އަޞްޙާ އީދު ވީ މައްކާ އަށް އީދު ވިތާ އެއްދުވަސް ފަހުންނެވެ.އެހެން ވުމުން އިންޑިޔާ މީހުން ޙައްޖު ދުވަހުގެ ގޮތުގައި ފާހަގަ ކުރި ދުވަސް ދިމާވަނީ މައްކާ އަށްޢީދު ކުރި ދުވަހާ އެވެ.އަޅުގަނޑު މެން އިންޑިޔާގައި ކިޔަވަން ތިބޭ ކުދިން ޙައްޖު ދުވަހުގެ ރޯދަ ހިފަން ބޭނުން ވާ ނަމަ އަމަލު ކުރާނީ ކޮންތަނަކާ އެއްގޮތަށް ތޯ؟\nކޮންމެ ގައުމެއްގެ މީހުންވެސް ނަމާދު ކޮށް ހަދަނީ އެބަޔަކަށް ވަގުތުވީމައެވެ. ފަޖުރުލުމާއި އިރު އޮށްސުމާއި ހުރިހާ ވަގުތެކެވެ. އެކަމުގައި އިތުބާރު ކުރަނީ އިރަށެވެ. ހަމަ އެފަދައިން މަސް ފަށައި ނިންމުމުގައި، ރޯދަ ހިފުމާއި ޢީދު ކުރުންފަދަ ކަންކަމުގައި ބަލަނީ ހަނދަށެވެ. ނަމަވެސް ކޮންމެ ބައެއް ބަލަން ޖެހޭނީ އެބައެއްގެ ހަނދަށްތޯ ނުވަތަ އެއްބަޔަކަށް ހަނދު ފެނުމުން އެހެން މީހުންވެސް އިތުބާރު ކުރަން ޖެހޭނެތޯ ނުވަތަ ނޫންތޯ، މިއީ އުއްމަތުގެ ޢިލްމުވެރިންގެ މެދުގައި ޚިލާފު ވެފައިވާ މައްސަލައެކެވެ.\nއެއްވަގުތެއްގައި ހަނދުއަރައި އޮށްސޭ، އެއް މަޠާލިޢުއެއްގައި ވާ ގައުމުތަކުގައި ގައުމުތައް ވަކިން ހުރި ނަމަވެސް އެއް ހަނދަކަށް އިތުބާރު ކުރަން ޖެހޭނެއެވެ. ނަމަވެސް ހަނދުއަރައި އޮށްސުން ތަފާތު ހިސާބުތަކުގައި ކޮންމެ ބައެއްވެސް މަސް ފަށައި ނިންމަން ޖެހޭނީ އެބައެއްގެ ހަނދަށެވެ. އިތުރުއެކަލޭގެފާނުން ހަދީޘްކުރައްވާފައި ވަނީ: ((إِذَا رَأَيْتُمُوهُ فَصُومُوا وَإِذَا رَأَيْتُمُوهُ فَأَفْطِرُوا فَإِنْ أُغْمِيَ عَلَيْكُمْ فَعُدُّوا ثَلَاثِينَ)) متفق عليه (البخاري ومسلم). މާނައަކީ: “ތިޔަބައިމީހުން ހަނދު ފެނުމުން ރޯދަ ހިފާށެވެ. އަދި ހަނދު ފެނުމުން ރޯދަ ވީއްލާށެވެ. އަދި ނުފެނިއްޖެ ނަމަ މަހުގެ ތިރީސް ދުވަސް ހަމަ ކުރާށެވެ.” މަސްތަކާއި ދުވަސްތައް ބެލުމުގައި ބޮޑަށް ޞައްހަކަމުގައި ގަބޫލު ކުރެވޭ ގޮތަކީ މިއެވެ.\nވީމައި، ރޯދަ މަހެކޭ އެއްފަދައިން ހައްޖު މަހާއި އެހެން ހުރިހާ މަހެއްވެސް ބަލާނީ މި ގަވާއިދުންނެވެ. އެގޮތުން، ހަނދުއެރުމާއި އޮށްސުން ތަފާތު ވާ ހިސާބު ގައުމުތަކުގައި ޢަރަފާތު ބިމާއި އެހިސާބުން ދުރުގައި ވާ މީހުން ހައްޖު މަހުގެ ފުރަތަމަ ދިހަރެއާއި ޢަރަފާތް ދުވަހާއި ޢީދު ދުވަސް ބަލާނީ އެބަޔަކަށް ހަނދު ފެނުނީމައެވެ. ސަޢޫދީ އަރަބިޔާގެ ހަނދަކުން ނޫނެވެ. ނަމަވެސް، މައްސަލާގައި ޚިލާފުވެފައި ވާތީ، ދެގޮތުންކުރެ އަޅުގަނޑުމެން ތަބާވާން ޖެހޭނީ އަޅުގަނޑުމެން އުޅޭ ގައުމެއްގައި މުސްލިމު ވެރިމީހާ ނުވަތަ އިސްލާމިކް ކައުންސިލް ނުވަތަ އެފަދަ މުއައްސަސާއިން ޚިޔާރު ކުރާ ގޮތެކެވެ. އެއްގައުމެއްގެ ތެރޭގައި މުސްލިމުން އެކުގައި އަދާކުރަންޖެހޭ ކަންކަމުގައި އެކިމީހުން އެކި ގޮތަށް އަމަލު ކުރުމަކީ ހުއްދަ ކަމެއް ނޫނެވެ. އެފަދަ ހާލަތުގައި ވަކިގޮތެއް ނިންމާނީ އެފަދަ ފަރާތަކުންނެވެ. އެގޮތަކަށް ތަބާވާން ޖެހޭނެއެވެ. فضيلة الشيخ ابن عثيمين رحمه الله ރާޖިޙު އަދި ބޮޑަށް ޞައްހަ ކަމުގައި ވިދާޅުވެފައިވާ ގޮތަކީ މިއެވެ. އަދި ވިދާޅުވެފައި ވެއެވެ. ޤުރްއާނައި ސުންނަތާއި ޞައްހަ ޤިޔާސުން ދަލީލު ކުރާ ގޮތަކީ މެއެވެ.\nވީމައި އިންޑިއާގައި އުޅޭ ކިޔަވާ ކުދިން ޢަމަލު ކުރަން ޖެހޭނީ އިންޑިއާގެ މުސްލިމުން ހަދާ ގޮތެކެވެ. އެހެން ގައުމަކަށް ތަބާވުން ނުވަތަ ވަކިވެގަތުން ރަނގަޅެއް ނުވާނެއެވެ.\nރޯދަ ހިފުމާއި ކަށްފާރާ ދިނުމުގެ ކުޅަދާނަކަން ވެސް ނެތް މީހާ ހަދާނީ ކިހިނެތްތޯ؟\nދެމަފިރިން އެކަކުއަނެކަކުގެ ޖިންސީ ގުނަވަނުގައި ބީހި ހެދުމުން ރޯދަ ގެއްލޭނެތޯ؟


ރާއްޖޭގެ ފަތުރުވެރިކަން އިޝްތިހާރު ކުރުމަށް 10 ގައުމެއްގައި ހަރަކާތްތަކެއް ހިންގަން ފަށައިފި | Atoll News\nރާއްޖޭގެ ފަތުރުވެރިކަން އިޝްތިހާރު ކުރުމަށް 10 ގައުމެއްގައި ހަރަކާތްތަކެއް ހިންގަން ފަށައިފި\nޝާއިޢުކުރީ: ލިފާޡު ޖުލައި 19, 2021, 09:21\nރާއްޖޭގެ ފަތުރުވެރިކަން އިސްތިހާރު ކުރުމަށް 10 ގައުމެއްގައި ހަރަކާތްތަކެއް ހިންގަން ފަށައިފި އެވެ.\nއެމްއެމްޕީއާރުސީން ބުނީ އެ ގައުމުތަކުގައި ރާއްޖޭގެ ފަތުރުވެރިކަން އިޝްތިހާރުކުރުމުގެ ގޮތުން ކޮވިޑްގެ ހާލަތާއެކު ޓްރެވަލް އެޖެންޓުން ތަމްރީންކުރުމަށް ގިނަ ހަރަކާތްތަކެއް ކުރިއަށް ގެންދާ ކަމަށެވެ. އަދި މި ހަރަކާތްތަކުގެ ތެރޭގައި ވަކިވަކި މާކެޓްތަކަށް އަމާޒުކޮށްގެން ކުރިއަށްގެންދާ ކުދިކުދި ހަރަކާތްތަކާއި، ދުނިޔޭގެ ފެންވަރުގައި ކުރިއަށް ގެންދާ ހަރަކާތްތައް ހިމެނޭ ކަމަށް ވެސް ބުންޏެވެ.\n“ރަޝިއާ، ޗައިނާ، ކޮރެއާ އަދި ޖަޕާންން މާކެޓަށް އަމާޒްކޮށްގެން އެ ގައުމުގެ ސޯޝަލް މީޑިއާގައި ކުރިއަށްގެންދާ ހަރަކާތްތަކާއި، ޓްރެވަލް އެޖެންޓުން ތަމްރީން ކުރުމުގެ ޕްރޮގްރާމެއް ކުރިއަށް އެބްގެންދަން. އަދި ބްރެޒިލް މާކެޓަށް އަމާޒްކޮށްގެން ކުރިއަށްދާ ފެމް ޓްރިޕެއް ވެސް އެބަގެންދަން” އެމްއެމްޕީއާރްސީން ބުންޏެވެ.\nއެ ކުންފުނިން ބުނީ ދުނިޔޭގެ އެކި ހިސާބުތަކުގައި ރާއްޖޭގެ ފަތުރުވެރިކަމުގެ މައުލޫމާތުތައް ދީ ރާއްޖޭގެ ފަތުރުވެރިކަމާއި ގުޅޭ މައުލޫމާތުތައް ވީހާވެސް ގިނަ ބަޔަކަށް ދިނުމަށް ޚާއްސަ މަސައްކަތްތަކެއް ހުއްޓުމެއް ނެތި ކުރަމުން އަންނަކަމަށެވެ.\nއެގޮތުން ރާއްޖެއިން ބޭރުގައި ބާއްވާ 44 ފެއާރއަކާއި ރޯޑް ޝޯވއެއްގައި މިއަހަރު ބައިވެރިވާނެ ކަމަށް ވަނީ ބުނެފަ އެވެ.


Rizuhaan aa Saaif qaumee team ah, Baka ah furusatheh neiy | Mihaaru\nގައުމީ ޓީމުގެ ފަރިތަކުރުންތަކުގެ ތެރެއިން ރިޒުހާން.-- ފޮޓޯ: ނިޝާން އަލީ/ މިހާރު\nރިޒުހާނާއި ސާއިފް ގައުމީ ޓީމަށް، ބަކާ އަށް ފުރުސަތެއް ނެތް\n25 ސެޕްޓެމްބަރ 2017 - 16:399comments\nޔޫއޭއީގައި 2019 ވަނަ އަހަރު އޮންނަ އޭޝިއަން ކަޕް ކޮލިފައިންގައި އަންނަ މަހު 10 ވަނަ ދުވަހު މާލޭގައި އޮމާނާ ދެކޮޅަށް ކުޅޭ މެޗަށް ނެގި ސްކޮޑުން ގްރީން ސްޓްރީޓްސްގެ އިބްރާހިމް ރިޒުހާން (ރިޒްކޯ) އާއި މުހައްމަދު ސާއިފަށް ފުރުސަތު ދިންއިރު، މާޒިޔާ އަށް ކުޅޭ ތަޖުރިބާކާރު މިޑްފީލްޑަރު މުހައްމަދު އާރިފް (ބަކާ) މި ފަހަރު ވެސް ބާކީވެއްޖެ އެވެ.\nމިއީ ރިޒުހާން ގައުމީ ސްކޮޑުގައި ހިމެނުނު ފުރަތަމަ ފަހަރެވެ. އަރިމަތިން ކޮންމެ ފަޅިއަކަށް ވެސް ކުޅޭ ރިޒުހާނަކީ މިދިޔަ ސީޒަނުގައި ގްރީން ސްޓްރީޓްސް ދެ ވަނަ ޑިވިޝަންގެ ޗެމްޕިއަންކަން ހޯދިއިރު މުހިއްމު ދައުރެއް އަދާކުރި ކުޅުންތެރިއެކެވެ. އަދި މި ސީޒަނުގައި މާލޭ ލީގުގެ ދެ ވަނަ ގްރީން ސްޓްރީޓްސް އިން ހޯދިއިރު، ރިޒުހާން ވަނީ މޮޅު ކުޅުމެއް ދައްކައި މުހިއްމު ލަނޑުތަކެއް ޖަހައިފަ އެވެ.\nސާއިފަކީ ކްލަބް ވެލެންސިއާގެ ޒުވާން ޓީމުން ފެނުނު ކުޅުންތެރިއެކެވެ. އިސްމާއިލް އާސިފް (ކުޑަ ހީނާ)ގެ ކޯޗުކަމުގައި ސީނިއާ ފުޓްބޯޅައިގެ ތެރެއަށް ވަން ސާއިފް ވަނީ އުމުރުފުރާ ގައުމީ ޓީމުތަކަށް ވެސް ކުޅެފަ އެވެ. އޭގެ ފަހުން އޭނާ ވަނީ މާޒިޔާ، ނިއު ރޭޑިއަންޓް އަދި ވިކްޓަރީ އަށް ކުޅެފަ އެވެ. އޭނާ މިހާރު ކުޅެމުން އަންނަ ގްރީން ސްޓްރީޓްސް އަށް ބަދަލުވީ މި ސީޒަނުގަ އެވެ. އަދި މިއީ އޭނާ ކެރިއަރުގައި އެންމެ ރަނގަޅު ކުޅުމެއް ދައްކަމުން އަންނަ ސީޒަނެވެ.\nބަކާ އަށް ގައުމީ ޓީމުން ފުރުސަތު ނުލިބެން ފެށީ މިދިޔަ އަހަރުގެ ސައުތު އޭޝިއަން ގޭމްސް އަށް ފަހު އޭރުގެ ކޯޗު ރިކީ ހާބަޓަށް ފާޑުކީ ފަހުންނެވެ. މިހާރު ފުރުސަތު ނުލިބުމާ އެކަމާ ގުޅުމެއް އޮތް ކަމެއް ނޭނގެ އެވެ. މިދިޔަ ސީޒަނުގައި ވެލެންސިއާ އަށް އެފްއޭ ކަޕް ކާމިޔާބު ކޮށްދިނުމުގައި މުހިއްމު ދައުރެއް އަދާކުރި ބަކާ އަންނަނީ މި އަހަރު މިހާތަނަށް އޭނާ ކުޅުނު ދެ ޓީމު ކަމަށްވާ ވިކްޓަރީ އާއި މާޒިޔާގައި ވެސް ތަފާތު ދައްކަމުންނެވެ.\nއޮމާނާ ދެކޮޅަށް އެންމެ ފަހުން ގައުމީ ޓީމު ކުޅުނު މެޗުގައި 5-0 އިން ރާއްޖެ ބަލިވުމުން ގިނަ ބަޔެއްގެ ފާޑުކިޔުން ޓީމަށް އަމާޒުވިއިރު، ބަކާ ނެތުމުގެ ވާހަކަ ގިނަ ބަޔަކު ވަނީ ފާހަގަކޮށްފަ އެވެ. އަދި ތަޖުރިބާ އަށް ބަލާއިރު ބަކާގެ ބޭނުން ޓީމުގެ މެދުތެރެއަށް މުހިއްމު ކަމަށް ގިނަ ބަޔަކު ދެކެ އެވެ.\nމި ފަހަރު ޓީމުން އަލުން ފުރުސަތު ހޯދި ކުޅުންތެރިއަކީ ޓީސީގެ މުހައްމަދު އައްޒާމް އެވެ. އެންމެ ފަހުން ގައުމީ ސްކޮޑަށް އައްޒާމް ނެގި ނަމަވެސް އޭނާ އަށް އަނިޔާވުމުން ފަހުން ބަދަލުކުރީ އެވެ.\nއަނިޔާގެ ސަބަބުން މި ފަހަރު ޓީމުން ޖާގަ ގެއްލުނު އަނެއް ދެ ކުޅުންތެރިންނަކީ މާޒިޔާގެ ފޯވާޑް އަސަދުﷲ އަބްދުﷲ އާއި ގްރީން ސްޓްރީޓްސްގެ ފޯވާޑް އަހުމަދު ރަޝީދު (އައްމަޑޭ) އެވެ.\nއޭޝިއަން ކަޕް ކޮލިފައިންގެ ގްރޫޕް ޑީގެ އެއް ވަނައިގައި އޮތީ ތިން މެޗުން ނުވަ ޕޮއިންޓާ އެކު ފަލަސްތީނެވެ. ދެ ވަނައިގައި އޮމާން އޮތީ ތިން މެޗުން ހަ ޕޮއިންޓް ހޯދައިގެންނެވެ. ރާއްޖެ ތިން ވަަނައިގައި ތިން ޕޮއިންޓާ އެކު އޮތްއިރު، ބޫޓާން އެންމެ ފުލުގައި އޮތީ ޕޮއިންޓެއް ނުލިބި އެވެ.\nމާޒިޔާ: އަމްދާން އަލީ (އެންޑީ)، މުހައްމަދު އިރުފާން، އަޝްހަދު އަލީ (އަޑުބަރޭ)، މުހައްމަދު އުމެއިރު، ސަމޫހު އަލީ (ސަމުއްޓެ)، އިސްމާއިލް އީސާ.\nނިއު ރޭޑިއަންޓް: މުހައްމަދު ފައިސަލް، އަލީ ފާސިރު (ސެންޓޭ)، ހަމްޒާ މުހައްމަދު (ހަމްޕު)، މުހައްމަދު ރަޝީދު (ހޮކޭ)، އަހުމަދު އަބްދުﷲ (ލިލީ)، އަކްރަމް އަބްދުލްގަނީ، ރިލްވާން ވަހީދު (ރިލޭ)، އަދި އަލީ އަޝްފާގު (ދަގަނޑޭ)\nޓީސީ ސްޕޯޓްސް ކްލަބް: ހަސަން ނާއިޒް (ދާދު)، އިބްރާހިމް ވަހީދު ހަސަން (އިއްބެ). އަހުމަދު ޒާދު، މުހައްމަދު އައްޒާމް\nގދ. ތިނަދޫ: އިމްރާން ނަޝީދު، އަހުމަދު ރިޒްވާން (ރިޒޭ).\nށ. މިލަންދޫ: މުހައްމަދު އިމްރާން.\nކްލަބް ގްރީން ސްޓްރީޓްސް: އިބްރާހިމް ރިޒުހާން، ޝާފިއު އަހުމަދު (ޝާފީ)، މުހައްމަދު ސާއިފް\nގަލޮޅު ދަނޑުގައި 24 ކުޅުންތެރިންނާ އެކު މިއަދު ހަވީރު ވަނީ ޕްރެކްޓިސް ފަށައިފަ އެވެ. މިހާރު ކުރިއަށްދާ 18 އަހަރުން ދަށުގެ ސާފް ޗެމްޕިއަންޝިޕްގައި ވާދަކުރާ ރާއްޖޭގެ ޒުވާން ގައުމީ ޓީމުން އެއް ކީޕަރު ޓީމުގައި ހިމަނަން ވަނީ ނިންމައިފަ އެވެ.


Bridge ge fee nizaam gaaim kuran 56 million rufiya ge budget eh | Mihaaru\nސިނަމާލެ ބްރިޖު މަތިން ވެހިކަލް ދުއްވާފައި ދަނީ. އާ ސަރުކާރުގެ ބަޖެޓުގައި ބްރިޖުގައި ފީ ނިޒާމެއް ގާއިމު ކުރަން 56 މިލިއަން ރުފިޔާ ވަނީ ކަނޑައަޅާފައި. --- ފޮޓޯ/މިހާރު\nބްރިޖުގެ ފީ ނިޒާމް ގާއިމުކުރަން 56 މިލިއަން ރުފިޔާގެ ބަޖެޓެއް\n13 ނޮވެމްބަރ 2018 - 12:47 33 comments\nސިނަމާލެ ބްރިޖު ބޭނުންކުރާ މީހުންގެ އަތުން ފީ ނަގާނެ ނިޒާމު ގާއިމުކުރަން، އަންނަ އަހަރަށް ލަފާކުރާ ދައުލަތުގެ ބަޖެޓުގައި 56 މިލިއަނަށް ވުރެ ގިނަ ރުފިޔާ ހިމަނައިފި އެވެ.\nފިނޭންސް މިނިސްޓަރު އަހުމަދު މުނައްވަރު ރައްޔިތުންގެ މަޖިލީހަށް މިއަދު ހުށަހެޅުއްވި ބަޖެޓުގައި، ހައުސިން މިނިސްޓްރީގެ ބަޖެޓުގެ ތެރޭގައި ވަނީ ސިނަމާލެ ބްރިޖުގައި ޓޮލް ކަލެކްޝަން ސިސްޓަމެއް ހަރުކުރަން ހިމަނައިފަ އެވެ. ނަމަވެސް، އެކަމުގެ ތަފްސީލެއް ބަޖެޓުން އެނގޭކަށް ނެތެވެ.\nބްރިޖުގެ ފީ ނިޒާމް ގާއިމުކުރަން 56 މިލިއަން ރުފިޔާ ކަނޑައެޅިއިރު، ސިނަމާލެ ބްރިޖު މަޝްރޫއަށް އިތުރު 13 މިލިއަނަށް ވުރެ ގިނަ ރުފިޔާ ވަނީ ކަނޑައަޅައިފަ އެވެ. އަދި މާލެ ތަރައްގީ ކުރުމުގެ މަޝްރޫއަށް 15 މިލިއަން ރުފިޔާ، މާލޭގެ މަގުތައް ތަރައްގީ ކުރުމަށް 25 މިލިއަން ރުފިޔާ ވަނީ ހިމަނައިފަ އެވެ.\nBridge ge fee negun aa Sarukaarah dhookollaifi\nސިނަމާލެ ބްރިޖުގައި ޓޮލް ކަލެކްޝަން ސިސްޓަމެއް ގާއިމުކުރަން މި އަހަރުގެ ބަޖެޓުގައި 62 މިލިއަން ރުފިޔާ ކަނޑައެޅި އެވެ. އެކަމަކު، މިހާތަނަށް އައިއިރު، އެ ސިސްޓަމް ގާއިމުކޮށްފައެއް ނުވެ އެވެ.\nހައުސިން މިނިސްޓަރު ޑރ. މުހައްމަދު މުއިއްޒު ކުރިން "މިހާރު" އަށް ދެއްވި އިންޓަވިއުއެއްގައި ވިދާޅުވި ގޮތުގައި ބްރިޖު ބޭނުންކުރާ މީހުންގެ އަތުން ފީ ނަގާނެ ނިޒާމް ޑިޒައިން ކުރުމަށް ބްރިޖުގެ މަސައްކަތްކުރާ ޗައިނާގެ ސީސީސީސީގެ ދަށުން ހިންގާ ކުންފުންޏަކާ ވަނީ ހަވާލުކޮށްފަ އެވެ.\nފީއެއް ނުނަގައި، ބްރިޖުގެ ދަތުރުތައް ކުރިއަށް ގެންދިއުމަކީ އެންމެ އެދެވޭގޮތް ކަމަށް ނުވާތީ، ފީއެއް ނެގުމުގެ މަޝްވަރާތައް ސަރުކާރުން ކުރިއަށް ގެންދިޔަ އެވެ. އެ މަޝްވަރާތައް ކުރީ ހައުސިން މިނިސްޓްރީ އާއި ފުލުހުންނާއި ޓްރާންސްޕޯޓް އޮތޯރިޓީ ވެސް ގުޅިގެންނެވެ. އެ މަޝްވަރާތައް މަޑުޖައްސާލައި، ފީ ނެގުމުގެ ކަންކަން ކުރިއަށް ގެންދިއުން އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ)ގެ ސަރުކާރަށް ދޫކޮށްލާފައިވާ ކަމަށް ވެސް މުއިއްޒު ވަނީ ވިދާޅުވެފަ އެވެ.\nބްރިޖުގެ ޓޮލް ނިޒާމް ގާއިމްކުރަން ވިސްނާފައި އޮތީ ބްރިޖުން ވެހިކަލްތައް ދަތުރުކުރާއިރު ޓްރެފިކަށް މަޑުކުރަން ނުޖެހޭ ގޮތަށެވެ. އިލެކްޓްރޯނިކް އެ ނިޒާމާ އެކު ވެހިކަލްތަކަށް އެއްވެސް އުނދަގުލެއް ނެތި ދަތުރުކުރެވޭނެ ކަމަށް ހައުސިން މިނިސްޓްރީން ވަނީ ބުނެފަ އެވެ.\nމުއިއްޒު ވިދާޅުވި ގޮތުގައި ގޮތުގައި ފީއެއް ނުނަގައި، ބްރިޖުގެ ދަތުރައް ހުޅުވާލާފައި ބޭއްވުމަކީ އެންމެ އެދެވޭނެ ގޮތެއް ނޫނެވެ. އެކަން، އެމްޑީޕީގެ ސަރުކާރުގެ ފުރަތަމަ ތިން އަހަރުގެ ތެރޭގައި ގެންގުޅުނު ރަސްމީ ލިޔެކިޔުންތަކުގައި ވެސް ހިމަނާފައިވާ ކަމަށް ވިދާޅުވި އެވެ.\nއިތުރު ލިޔުންތައް ދިވެހި ސަރުކާރު ދައުލަތުގެ ބަޖެޓް ހައުސިން މިނިސްޓްރީ ހުޅުލެ ކުރީގެ މިނިސްޓަރު ޑރ. މުހައްމަދު މުއިއްޒު ސިނަމާލެ ބްރިޖު ސީސީސީސީ ސެކަންޑް ހާބަ އިންޖިނިއަރިން ދައުލަތުގެ ބަޖެޓު 2019\n2 years ago 85


Ali Waheed ge passport hifattan amuru nudhinumun High court\nއަލީ ވަހީދުގެ ޕާސްޕޯޓް ހިފަހައްޓަން އަމުރުދިނުމުން ހައިކޯޓަށް\nޕީޖީ ހުސައިން ޝަމީމް އަދި ކްރިމިނަލް ކޯޓުގެ ގާޒީ ހަސަން ސައީދު: އަލީ ވަހީދުގެ މައްސަލައިގައި ކްރިމިނަލް ކޯޓުން ނިންމި ނިންމުންތައް ހައިކޯޓުގައި އިސްތިއުނާފް ކުރަން ވަނީ ނިންމާފައި --\nކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓް ހިފަހައްޓައި ދޭން އެދުނު އަމުރު ނެރެދެވެން ނެތް ކަމަށް ކްރިމިނަލް ކޯޓުން ނިންމާފައިވާ ނިންމުން ހައިކޯޓްގައި އިސްތިއުފާކޮށްފައިވާ ކަަމަށް ޕްރޮސެކިއުޓާ ޖެނެރަލް ހުސައިން ޝަމީމު ވިދާޅުވެއްޖެ އެވެ.\nޖިންސީ ގޯނާގެ ދައުވާތަކެއް އުފުލާފައިވާ އަލީ ވަހީދުގެ ޕާސްޕޯޓް ހިފެހެއްޓުމުގެ އަމުރަކަށް ފުލުހުން މެދުވެރިކޮށް ދައުލަތުން އެދުނީ މިދިޔަ މަހުގެ 23 ވަނަ ދުވަހު އެވެ. ކްރިމިނަލް ކޯޓުން އާދިއްތަ ދުވަހު ޕާސްޕޯޓުގެ އަމުރު ނެރެދެވެން ނެތް ކަމަށް ނިންމަމުން އަލީގެ ޕާސްޕޯޓު ހިފަހައްޓާނެ މަގުސަދެއް ނެތް ކަމަށް ބުނެފައިވާ ކަމަށެވެ. އެގޮތަށް ނިންމާފައި ވަނީ ގާޒީ ހަސަން ސައީދު އެވެ.\n"މި މައްސަލަ އަޅުގަނޑުމެން ހައިކޯޓުގައި އެޕީލް ކުރާނަން. އަޅުގަނޑު މި ދަންނަވަނީ މީނައަކީ ފިލައިގެން އުޅޭ މީހެކޭ. ހައިކޯޓަށް ވެސް ނުފެނިފައި ހުރި މީހެކޭ. ކްރިމިނަލް ކޯޓަށް ނުފެނިފައި ހުރި މީހެކޭ އަދި ސުޕްރީމް ކޯޓަށް ވެސް ނުފެނި އުޅުނު މީހެއް ކަމަށް ލިޔެކިޔުންތަކުން ފެންނަން އެބަ އޮތޭ،" ޝަމީމް ކުރީން ވިދާޅުވި އެވެ.\nޝަމީމް ވިދާޅުވީ އެހެންކަމުން އަލީގެ ޕާސްޕޯޓު ހިފަހައްޓާނެ ސަބަބުތައް އޮތް ކަމަށް ދެކެވަޑައިގަންނަވާ ކަމަށެވެ. އަދި ކޯޓްގެ ނިންމުން މިހާރު ހައިކޯޓްގައި އިސްތިއުނާފު ކޮށްފައިވާ ކަަމަށް ވިދާޅުވިއެވެ.\nއަލީގެ ޕާސްޕޯޓު ހިފަހައްޓަން ނެރެފައިވާ އަމުރު ކްރިމިނަލް ކޯޓުން ބާތިލު ކުރުމާ ގުޅިގެން އޭނާ ރާއްޖެއިން ބޭރަށް ވަޑައިގެންފައި ވަނީ ފެބްރުއަރީ ނުވަވަނަ ދުވަހު އެވެ. އެ މައްސަލަ ހައިކޯޓުގައި އިސްތިއުނާފް ކުރުމުން ކޯޓުން ވަނީ އޭނާ އުޅޭ އެޑްރެސް ހޯދުމަށް ދައުލަތަށް މުއްދަތެއް ދީފަ އެވެ. ނަމަވެސް އެ މުއްދަތުގެ ތެރޭގައި ދައުލަތަށް އޭނާ އުޅޭ އެޑްރެސް ހޯދިފައި ނުވުމުން ހައިކޯޓުން ވަނީ މައްސަލަ ބޭރުކޮށްލައިފަ އެވެ.\nއިމިގްރޭޝަނުން އޭރު ބުނެފައި ވަނީ އަލީ ފުރައިގެން ދިޔައީ ތުރުކީވިލާތަށް ކަމަށެވެ.\nޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް ކްރިމިނަލް ކޯޓް + ހައިކޯޓް އަލީ ވަހީދު\nއަލީ ވަހީދުގެ މައްސަލަ ހައިކޯޓުން ބޭރުކޮށްލައިފި\nއަލީގެ ޕާސްޕޯޓް ދޫކުރި އަމުރު އިސްތިއުނާފުކޮށްފި\nހުކުމާއި ގުޅިގެން އަނެއްކާވެސް އަލީގެ ރައްދެއް


Anhenunah kuraa aniyaa ge inquiry akah dhaan faaskohfi\nއަންހެނުންނަށް ކުރާ އަނިޔާގެ އިންކުއަރީއެއް މަޖިލީހުން ކުރަން ފާސްކޮށްފި\nއަންހެނުންނަށް ކުރާ އަނިޔާތަކާ ގުޅޭ ގޮތުން ޕާލިމެންޓްރީ އިންކުއަަރީއެއް ރައްޔިތުންގެ މަޖިލީހުން ކުރަން މިއަދު ފާސްކޮށްފި އެވެ. -- މިއީ ރާއްޖޭގެ މަޖިލީހުގައި ކުރާނެ ދެވަނަ ޕާލިމެންޓްރީ އިންކުއަރީ އެވެ. --\nމަޖިލީހުގެ ނައިބު ރައީސް، ގަލޮޅު އުތުރު ދާއިރާގެ މެންބަރު އީވާ އަބްދުﷲ ހުށަހެޅުއްވި އެ ގަރާރު ތަޅުމަށް ބަލައިގަންނަން ފާސްކުރީ 71 މެންބަރުންގެ ވޯޓުންނެވެ. ގަރާރު ބަލައިގަންނަން ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވަ އެވެ. އެ ގަރާރުގައިވާ އިންކުރައިރީ ކުރަން ފޮނުވާފައިވަނީ ހިއުމަން ރައިޓްސް އެންޑް ޖެންޑާ ކޮމިޓީއަށެވެ.\nއީވާގެ އެ ގަރާރުގައި ބުނާ ގޮތުން، އަންހެނުންނާ މެދު ކުރޭ ނޭދެވޭ ތަފާތު ކުރުންތަކާއި އަންހެނުންނަށް ކުރެވޭ ތަފާތު އެކި އަނިޔާތައް ނައްތާލުމާ ގުޅޭ ގޮތުން ރާއްޖޭގައި އަމަލު ކުރާ ގާނޫނުތަކާއި ގަވާއިދުތަކާއި ސިޔާސަތުތައް ތަންފީޒު ކުރުމުގައި ހުރި ދަތިތަކާއި ގޮންޖެހުންތަކަކީ ކޮބައިކަން އެ އިންކުއަރީން ދެނެގަންނަން ޖެހޭނެ އެވެ.\nޕާލިމެންޓްރީ އިންކުއަރީ ނިމުމަށް ފަހު، އެ ކަމަށް ދާއިމީ ހައްލެއް ހޯދުމަށްޓަކައި އިސްލާހު ކުރަން ޖެހޭ ކަންކަން ބަޔާންކޮށް އެ ކޮމިޓީގެ ރިކޮމެންޑޭޝަންސްތައް ރައްޔިތުންގެ މަޖިލީހަށް ތަޅުމަށް ހުށަހަޅައިގެން ފާސްކޮށް ކުރިއަށް ގެންދަން ވެސް ގަރާރުގައި ގޮވާލާފައިވެ އެވެ.\nމި ގަރާރު މިއަދުގެ ޖަލްސާގައި ތަޅުމަށް ހުށަހަޅުއްވަމުން އީވާ ވިދާޅުވީ އަންހެނުންގެ ހިމާޔަތާ ގުޅުން ހުރި އެތައް ގާނޫނެއް މަޖިލީހުން ފާސްކޮށްފައިވާ ކަމަށެވެ. އެކަމަކު އެއިން އެއްވެސް ގާނޫނަކަށް އަމަލު ނުކުރެވޭ ކަމަށެވެ. ޝަރީއަތާ ހަމައަށް މަދު މައްސަލައެއް ދާއިރު، މައްސަލަ ސާބިތު ކުރާ މިންވަރު ވެސް ވަރަށް މަދު ކަމަށެވެ.\nއަންހެނުނަށް ކުރާ އަނިޔާތަކާ ގުޅޭ ގޮތުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ޕާލިމެންޓްރީ އިންކުއަރީއެއް ކުރަން ފަށާއިރު، އެ ކޮމިޓީން ވަނީ ކުޑަކުދިންނަށް ކުރާ އަނިޔާތަކާ ގުޅޭ ގޮތުން ޕާލިމެންޓްރީ އިންކުއަރީއެއް ހަދައިފަ އެވެ. އެއީ ރާއްޖޭގެ މަޖިލީހުގައި ހެދި ފުރަތަމަ ޕާލިމެންޓްރީ އިންކުއަރީ އެވެ.\nރައްޔިތުންގެ މަޖިލިސް ޖިންސީ ގޯނާ އީވާ އަބްދުﷲ + ގެވެށި އަނިޔާ މިނިސްޓްރީ އޮފް ޖެންޑާ އެންޑް ފެމިލީ ޖިންސީ ފުރައްސާރަ


މެންދުރުގެ އެންމެ ހޫނުގަދަ ގަޑިއެވެ. އަޚްތަރު އޭނެ އޮފީހުގައި މަސައްކަތައިގެން އަވަދިނެތި އުޅެމުން ގެންދިޔައެވެ. އޭނާއަށް ޚާއްސަ ކުރެވިފައިވާ ކެބިންގައެވެ. މިހެން އުޅެނިކޮށް ، ކުއްލިއަކަށް އެތަނައް އައިސް ވަނީ ފުލުހުންގެ ގްރޫޕެކެވެ. އެމީހުން ކޯޓްއަމުރެއް ދެއްކުމަށްފަހު އަޚްތަރުގެ ކެބިން ފާސްކުރަށް ފެށިއެވެ. އަޚްތަރު ހުރީ ވަރަށް ހާސްވެފައެވެ. ވެގެން އުޅެނީ ކީއްތޯ\nލިޔުނީ :ޢަބްދުލްޙަމީދު ޢަބްދުﷲ (އހ) | 18 ފެބުރުއަރީ 2014\nމެންދުރުގެ އެންމެ ހޫނުގަދަ ގަޑިއެވެ. އަޚްތަރު އޭނެ އޮފީހުގައި މަސައްކަތައިގެން އަވަދިނެތި އުޅެމުން ގެންދިޔައެވެ. އޭނާއަށް ޚާއްސަ ކުރެވިފައިވާ ކެބިންގައެވެ. މިހެން އުޅެނިކޮށް ، ކުއްލިއަކަށް އެތަނައް އައިސް ވަނީ ފުލުހުންގެ ގްރޫޕެކެވެ. އެމީހުން ކޯޓްއަމުރެއް ދެއްކުމަށްފަހު އަޚްތަރުގެ ކެބިން ފާސްކުރަށް ފެށިއެވެ. އަޚްތަރު ހުރީ ވަރަށް ހާސްވެފައެވެ. ވެގެން އުޅެނީ ކީއްތޯ ފުލުހުންނާ ސުވާލުކުރިއެވެ. ފަހަރަކުތަނެއް ފުލުހުން ފާސްކުރަމުން ދާއިރު އަޚްތަރުގެ ހާސްކަންވެސް ދިޔައީ ފަހަރަކަށްވުރެ ފަހަރެއް ބޮޑުވަމުންނެވެ.\nހުރިހާތަނެއް ހެން ފާސްކުރުމަށްފަހު އެންެމެ ފަހުން ފުލުހުން އެދުނީ އޭނާ ހުންނަން ޚައްސަ ކުރެވިފައިވާ މޭޒްގެ ވަތްގަނޑު ހުޅުވާލަ ދިނުމަށެވެ. އަޚްތަރު ފުލުހުންގެ މޫނަށް ބަލާލުމަށްފަހު މަޑުމަޑުން ވަތްގަނޑަށް ތަޅުދަޑި ޖަހާ ވަތްގަނޑު ހުޅުވާލިއެވެ. އެއާއެކު އެތަނުން ފުލުހުންގެ ބޭކަލެއް ވަތްގަނޑު ހާވާލިއެވެ. އެތާހުރި ހުރިހާ އެންމެންގެ ސަމާލުކަށް ހުއްޓިގެން ދިޔައީ ވަތްގަނޑުތެރެއިން ނެގި އެއްޗެހިތަކެއްގެ ސަބަބުންނެވެ. ސިޓީ އުރައަކަށް އަޅާފައި ހުރި އެތަކެއް ރަބަރު ޕެކެޓް ތަކެކެވެ. ފުލުހުން ސުވާލު ނުކުރަނީސް އަޚްތަރު އޭނާގެ އެއްޗެއް ނޫންކަމަށް ބުނެ އިންކާރު ކުރިއެވެ. އެހެނަސް ފުލުހުން އޭނާ ދައްކާ ވާހަކައަށް މާބޮޑު ސަމާލުކަމެއް ނުދީ ފުލުސް އޮފީހަށް ގެންދިޔައެވެ.\nއަޚްތަރ ހައްޔަރު ކުރެވުނުކަން އޭނާގެ އަންހެނުން ޝީޒާއަށް އެގުނީ އެދުވަހުގެ އިރު އޮއްސޭން އުޅެނިކޮށެވެ. އަޚްތަރުގެ ވިޔަފާރި ޕާޓްނަރ ނަޒީފް އައިސް ބުނުމުންނެވެ. އެޚަބަރު ލިބުމާއެކު ޝީޒާއަށް ގިސްލަ ގިސްލާފައި ރޮއިގަނެވުނެވެ. އަޚްތަރު ހައްޔަރު ނުކުރާނެ ކަމަށް ބުންޏެވެ. އަކްތަރަކީ ވިޔާނުދާ މީހެއް ނޫންކަމަށް ބުންޏެވެ. ޝީޒާ އެތައްވަރަކަށް އާދޭސްކުރުމުން ނަޒީފް އަށް އެންމެފަހުން ޖެހުނީ އަޚްތަރު ހައްޔަރު ކުރަންޖެހުނުސަބަބ ބުނާށެވެ. އަޚްތަރު ހައްޔަރު ކުރެވުނީ މަސްތުވާތަކެތީގެ މައްސަލައެއްގައި ކަން އެގުމާއެކު ޝީޒާ އެކަމާ ވަގުތުން އިންކާރު ކުރިއެވެ. އަދި އެއީ ބަޔަކު ރާވައިގެން އަޚްތަރަށް ދިން ބޮޑިއެއް ކަމުއި ބުންޏެވެ. އަދި އަވަހަށް އޭނާގެ ފިރިމީހާ އެކަމުން ސަލާމަތް ކުރުމަށް މަސައްކަތް ކޮށްދިނުމަށް އެދުނެެވެ. ނަޒީފްވެސް ޝީޒާ އާއި އެއްބަސްވިއެވެ. އަޚްތަރުގެ ގޮތް އެންމެ ރަގަޅަށް އެގޭނެ އެކަކީ އޭނާކަމަށް ވީމައެވެ. ނަޒީފް ޝީޒާއަށް އެތަކެއް ހިތްވަރު ދިނެވެ. އަޚްތަރު ސަލާމަތް ކުރެވޭތޯ ކުރެެން ހުރި ހުރިހާކަމެއް ކުރާނެ ކަމުގެ ޔަގީންކަން ދިނެވެ. ޝީޒާއަށް ހިތްވަރުދޭން މިވަގުތު ނަޒީފް ނޫނ ދެން ހުރީވެސް ކާކުހެއްޔެވެ. ނަޒޒީފްގެ އެތަކެއް އާދޭހާއެކު، ކޮންމެވެސް ވަރަކަށް ޝީޒާ ހަމައަކަށް އެޅުނެވެ. އެހެނަސް އޭނާގެ ލޮލުން އޮހޮރެމުންދާ ކަރުނައަކަށް ބަދަލެއް ނާދެއެވެ. ހިތުގައި އަޅާ ވޭނަކަށް ނިމުމެއް ނެތެވެ. ޝީޒާގެ ފިރިމީހާ އަޚްތަރުގެ ހާލަކީވެސް ހަމަ މިއީއެވެ.\nޝީޒާއަށް އަޚްތަރާ ދިމާވީ މީގެ ތިންއަހަރު ކުރިން ނެވެ. އޭނާ ކޯހެއް ހެދުމަށް މާލެ އައިސް ހުއްޓައެވެ. ދެމީހުންގެ ލޯބި ބަދަހިވެ ކައިވެންޏާ ހިސާބަށް ދިއުމުން ޝީޒާ އޭނާގެ އާއިލާ މީހުންނަށް އެޚަބަރު ދިނެވެ. އެހެނަސްެ ރަށުގައި ހުރި މައިންބަފައިން އެކަމާ ގަބޫލެއް ނުވިއެވެ. އެންމެ ބޮޑު ސަބަބަކަށްވީ އެރަށަށް ދިރިއުޅުން ބަދަލުކުރަން އަޚްތަރު ބޭނުން ނުވީމައެވެ. އެހެންކަމުން ދެމީހުން ކައިވެނިކުރީ ޝީޒާގެ މައިންބަފައިންގެ ނުގަބޫލުގައެވެ. ޝީޒާގެ މައިންބަފައިންގެ އެންމެ ފަހުބަސް މިއަދުވެސް ޝީޒާގެ ކަންފަތުގައި ގުގުމަ ގުގުމާ އެބަހުއްޓެވެ. އެދުވަހުން ފެށިގެން މިއަދާ ހަމައަށް އައިއިރުވެސް ޝީޒާވެސް އަދި އޭނާގެ މައިންބަފައިންވެސް އެގޮތައް އެބައެއްގެ ބަހުގައި ހިފަހައްޓައިގެން ހުރީއެވެ. އަދި އަދަށް ދާންދެންވެސް ވާހަކައެއް ނުދައްކައެވެ. ވާހަކަ ނުދައްކާނެ ނޫންހެއްޔެވެ. ޝީޒާގެ މައިންބަފައިން ބުނެފައިވަނީ އަޚްތަރާ ކައިވެނި ކުރި ދުވަހުން ފެށިގެން ޝީޒާ އަކީ އެމީހުންގެ ދަރިއެއް ކަމުގައި ނުދެކޭނެ ކަމަށެވެ.\nއަޚްތަރުގެ ބެސްޓްފްރެންޑަށް ނަޒީފް ބަދަލުވީ ދެމީހުން އެއް އޮފީހެއްގައި މަސައްކަތް ކުރަންޖެހުމާއި ގުޅިގެންނެވެ. ދެމީހުންވެސް އެކަކު އަނެކަކަށް ދިމާވާ ކަންކަން ހިއްސާކުރަމުން އައިސް ވަރަށް ގާތް ދެމީހުންނަށް ބަދަލުވީއެވެ. އެންމެފަހުން އަމިއްލަ ފައިމައްޗަށް ކޮޅަށް ތެދުވުމަށްޓަކައި ދެމީހުން ހިއްސާވާ ކުންފުންޏެއް އުފެއްދިއެވެ. އަޚްތަރު މީހަކާ އިންނަމަވެސް ނަޒީފް އެކަހަލަ ކަމަކާ ޚިޔާލެއް ކުރާހެންވެސް ހީނުވެއެވެ. އެކަމާގުޅޭ ގޮތުން އަޚްތަރު އެހި ނަމަވެސް އެޔަކީ ކޮންމެކޮންމެ މީހަކަށް ލިބޭނެ ނަސީބެއް ނޫނޭ ބުނެލާނެއެވެ. އަދި އަޚްތަރަކީ ނަސީބުވެރިޔެކޭ ބުނެއެވެ.\nނަޒީފް ވަރަށް ވަރުން އަޚްތަރަށް ދިފާއީ ވަކީލެއް ހޯދިއެވެ. އަޚްތަރު ސަލާމަތް ކުރެވޭތޯ ކުރެވެން ހުރި ހުރިހާކަމެއް ކުރިއެވެ. އެހެނަސް ކުރި ހުރިހާކަމެއް ވީބޭކާރެވެ. ޤާޒީ ހުކުމް އިއްވީ އެކަމުގައި އަަޚްތަރު ބެދޭކަމަށެވެ. އަޚްތަރު އާދޭސް ކުރިއެވެ. އޭނާ އެކަހަލަ ކަމެއް ދުވަހަކުވެސް ނުކުރާކަމަށް ތަކުރާރުކޮށް ބުންޏެވެ. އެހެނަސް...އަޚްތަރު ގެ މުޅިހަޔާތް ޖަލުގެ ތޭރިތަކުގެ ތެރޭގައި ހޭދަކުރަންޖެހުނީއެވެ. އުންމީދީ ބިނާ ފުޑުފުޑުވެ ބިމާ ހަމަވީއެވެ . އޭނާގެ ހިތުގައި އަދިވެސް ވަނީ ގޮތް ނޭންގޭ އެތަކެއް ސުވާލުތަކެއް އުފެދިފައެވެ. އޭނާގެ މޭޒް ވަތްގަނޑަށް އެ ސިޓީ އުރަ ދާންޖެހުނު ގޮތެއް ވިސްނާ ވިސްނާވެސް އަޚްތަރަކަށް ނޭންގުނެވެ. ފަހަރެއްގައި ފުލުހުން ގަސްތުގައި އޭނާއަށް ދިންލަނޑެއް ނޫންބާއޭ އަޚްތަރު ހިތައްއަރައެވެ. އަޚްތަރަކީ އިދިކޮޅު ފިކުރުގެ މީހެއްކަމުން މިކަހަލަ ކަމެއް ވުންވެސް ގާތްކަމަށް އެންމެ ފަހުން އަޚްތަރު ނިންމިއެވެ. އަޚްތަރު ގެ އަބުރު ގެއްލުމަށްވުރެ ބޮޑަށް އޭނާ ދެރަވަނީ ޝީޒާގެ މުޅި ދިރިއުޅުން އެކޮޅުކޮޅުން ޖެހުނީ ތީއެވެ. ދެން ޝީޒާ ފަކީރަށް އަޅާލާނެ މީހަކު ނުހުންނާނެތީއެވެ.\nއެހެންކަމުން އަޚްތަރުގެ އެދުމަށް ނަޒީފް އޭނާއާއި ބައްދަލުކުރުމަށް ޖަލަށް އައެވެ. ނަޒީފް އާއި ބައްދަލުކޮށް އަޚްތަރު އެދުނީ އެމީހުންގެ ބިޒްނަސް ގެ ހިއްސާއިން އޭނައަށް ވީބައި ޝީޒާއަށް ބަދަލުކުރުމަށެވެ. އަދި ޝީޒާއަށް އަޅާލައި އޭނާއަށް ދަތިވާ ހުރިހާކަމެއް ކޮށްދިނުމަށެވެ. ނަޒީފް އެކުވެރިޔާއަށް ޔަގީންކޮށް އެރުވީ އެކުވެރިޔާ ބުނިގޮތައް ހުރިހާކަމެއް އޭނާގެ އަމިއްލަކަމެއް ކަމަށް ދެކިގެން ކުރާނެކަމަށެވެ. އަދި އަޚްތަރު އެކަމާ ފިކުރު ބޮޑު ނުކުރުމަށާއި އިސްތިއުނާފްގެ ކަންތައްތައްވެސް ވަރަށް ބާރަށް ކުރިއަށް ދާކަމަށް ބުންޏެވެ. އަދި ވަރަށް އަވަހަށް އިރާދަކުރެއްވީއްޔާ ޖަލުން މިންޖުވާނެކަމަށް ބުނެ ހިތްވަރު ދޫނުކުރުމަށް އެދުނެވެ.\nނަޒީފް އަބަދުވެސް އަޚްތަރާއެކު، އޭނާ އުޅޭ އެޕާޓްމަންޓަށް ގޮސް އުޅެއެވެ. މިހެން ގޮސްއުޅޭ އުޅުމުގައި މާ ނުކިއްސަރު ގޮތަކަށް ނަޒީފް ބަލާކަން ޝީޒާއަށް ފާހަގަ ކުރެވެއެވެ. އެހެނަސް އަޚްތަރައި ނަޒީފަކީ ވަރަށް ގާތް ދެމީހުންކަން އެގޭތީ އަދި އެކަހަލަ ހިޔެއް ވިއަސް އެވާހަކަ ދެއްކުމަކީ އެހާ ރަގަޅުކަމަކަށް ނުވާނެތީ ޝީޒާ އެެވާހަކައެއް އަޚްތަރަކާއި ހިއްސާއެއް ނުކުރެއެވެ. އެހެނަސް ޝީޒާއަށް ހީވި ހީވުންވީ ރަގަޅު ހީއަކަށެވެ. ނަޒީފްގެ ހިތުގައި ، ފުރަތަމަ ފެނިލުމާއެކު ޝީޒާގެ ސޫރަ ބިންވަޅު ނެގުނެވެ. އެރީތި ބަނިޔާދަން ސިފައަށް ހިތާހިތުން ތަޢުރީފް ކުރެވެން ފެށިއެވެ.\nވ ވ ވ ނައިސް\nވަރަށް ރީތި އަވަހަށް އަޕްކޮށްދޭތި


33 Vana gaumee Quran mubaarai fashaifi – Iru\n33ވަނަ ޤައުމީ ގުރުއާން ކިޔެވުމުގެ މުބާރާތް ފަށައިފި\nކީރިތި ޤުރުއާނާބެހޭ ޤައުމީ މަރުކަޒުން އިންތިޒާމުކޮށްގެން ކުރިއަށްގެންދާ ޤުރުއާން ކިޔެވުމުގެ ތިރީސްތިންވަނަ ޤައުމީ މުބާރާތް ފަށައިފިއެވެ.\nމި މުބާރާތް ފެށުމުގެ ގޮތުން ރޭ އިސްލާމީ މަރުކަޒުގެ ހޯލުގައި ބޭއްވި ރަސްމިއްޔާތު ޝަރަފުވެރިކޮށްދެއްވީ ރައީސުލްޖުމްހޫރިއްޔާގެ ނައިބު، ފައިސަލް ނަސީމެވެ.\nއަދި މިފަންނު ކުރިއަރުވައި ރީތިކޮށް ޤުރުއާން ކިޔަވާ ދަރިވަރުންތަކެއް އުޅޭ ޖީލެއް ބިނާކުރުމަކީ މުސްތަޤުބަލަށް ބޮޑެތި ފައިދާކުރާނެ ކަމެއްކަމަށް ނައިބުރައީސް ފާހަގަކުރެއްވިއެވެ. އަޅުގަނޑުމެން އެންމެންނަކީ ކީރިތި ޤުރުއާން އުނގެނި އެއަށް ޢަމަލުކުރާ ބަޔަކަށް ވާންޖެހޭކަން ނާއިބުރައީސް ފާހަގަކުރެއްވިއެވެ.\nޤުރުއާން ކިޔެވުމުގެ ޤައުމީ މުބާރާތަކީ ކޮންމެ އަހަރަކުވެސް ކީރިތި ޤުރުއާނާބެހޭ މަރުކަޒުން އިންތިޒާމުކޮށްގެން ކުރިއަށްގެންދާ މުބާރާތެކެވެ. މިއަހަރުގެ މި މުބާރާތަކީ ޤުރުއާނާބެހޭ ޤައުމީ މަރުކަޒުގެ ނަމަށް އެތަނުގެ ނަން ބަދަލުވީފަހުން ބޭއްވޭ ފުރަތަމަ މުބާރާތެވެ. މިރަސްމިއްޔާތުގައި ވާހަކަފުޅުދައްކަވަމުން މިނިސްޓަރ އޮފް އިސްލާމިކް އެފެއަރޒް ޑރ.އަޙްމަދު ޒާހިރު ވިދާޅުވީ ރަނގަޅު ހެޔޮލަފާ ޖީލެއް ބިނާކުރެވޭނީ ގިނަބައެއްގެ މަސައްކަތުންކަމަށެވެ. އެގޮތުން ޤުރުއާނާބެހޭ ޤައުމީ މަރުކަޒާއި އިސްލާމިކް މިނިސްޓްރީން ކުރައްވަމުން ގެންދަވަނީ އެމަސައްކަތްކަން މިނިސްޓަރ ފާހަގަކުރެއްވިއެވެ. އަދި އެހެން އަހަރުތަކާއި މިއަހަރުގެ މުބާރާތް އެކި ގޮތްގޮތުން ތަފާތުވާނެކަމަށް މިނިސްޓަރ ވިދާޅުވިއެވެ.\nދެ ކޯޓެއްގެ ފަނޑިޔާރުންގެ ސުލޫކީ މައްސަލައެއް ބަލަން ފަށައިފި\n33ވަނަ ޤުރުއާން ކިޔެވުމުގެ ޤައުމީ މުބާރާތުގެ ފަނޑިޔާރުންގެ ގޮތުގައި7ބޭފުޅުންގެ ޓީމަކުން ޙަރަކާތްތެރި ވާނެކަމަށް އިސްލާމިކް މިނިސްޓްރީން މަޢުލޫމާތުދެއެވެ. އެހެންނަމަވެސް ޕެނަލްގައި ތިއްބަވާނީ6ބޭފުޅުން ކަމަށްވެސް މަޢުލޫމާތުދެއްވައެވެ. މުބާރާތް ކުރިއަށްދާއިރު އިސްލާމީ މަރުކަޒާއި ގުރުއާނާއިބެހޭ މަރުކަޒުގައިވެސް މުބާރާތް ކުރިއަށްދާނެއެވެ.\nމި މުބާރާތުގައި ޖުމްލަ 1273 ދަރިވަރުން ބައިވެރިވުމަށް ހަމަޖެހިފައި ވެއެވެ. މުބާރާތް ކުރިއަށް ގެންދިއުމަށް ހަމަޖެހިފައިވަނީ ދެ ތަނެއްގައެވެ. އެއީ ކީރިތި ޤުރުއާނާއި ބެހޭ މަރުކަޒުގަޔާއި އިސްލާމީ މަރުކަޒުގައެވެ.


Medhuirumatheegai hanguraamaveringe jeeleh ufedhidhaane: UNICEF\nމެދުއިރުމަތީގައި ހަނގުރާމަވެރިންގެ ޖީލެއް އުފެދިދާނެ: ޔުނިސެފް\nސީރިޔާ، އިރާގު، ޔަމަން، ލީބިޔާ އަދި ސޫދާނުގައި ސްކޫލަށް ދާ އުމުރުގެ 34 މިލިއަން ކުދިން އުޅޭއިރު 13.7 މިލިއަން ކުދިން ސްކޫލަކަށް ނުދެއެވެ. މިހާރު ދާ ބާރުމިނުގައި ހަމަ ނުޖެހުން އިތުރުވަމުން ދާނަމަ ކުރިއަށް އޮތް މަސް ތަކުގައި މި ނިސްބަތް 50 ޕަސެންޓަށް އިތުރުވެދާނެ ކަމަށް ޔުނެސެފުން ލަފާކުރެއެވެ.\n"މި ސަރަހައްދުތަކުގައި ޖީލެއް ގެއްލި ނުބައި މަގުން ހިނގައިދާނެ ކަމުގެ ބިރު މިވަނީ ހީވެފައި. މިހާރުން މިހާރަށް މިކަމާމެދު ފިޔަވަޅު ނޭޅިއްޖެނަމަ، ފަހުން ހިތާމަކުރަން ޖެހޭނެ." ޔުނިސެފްގެ ރީޖަނަލް ޗީފް ޕީޓަ ސަލާމާ ވިދާޅުވިއެވެ.\nޔުނިސެފުން ބުނާގޮތުގައި މި ސަރަހައްދުގެ ނުވަ ހާހެއްހާ ސްކޫލް ވަނީ ހަލާކުވެފައެވެ. ނުވަތަ ހަނގުރާމައިގާ ގެދޮރު ގެއްލޭ މީހުންގެ ބޯހިޔާވަހިކަމަށް ބޭނުން ކުރަން ޖެހިފައެވެ. އަދި ބައެއްފަހަރު ހަނގުރާމަވެރިންގެ އަސްކަރީ މަރުކަޒުތަކަށް ބަދަލުކޮއްފައެވެ. ސީރިޔާގައި ކޮންމެ ހަތަރު ސްކޫލަކުން އެއް ސްކޫލް ކިޔަވާދޭކަށް ބޭނުމެއް ނުކުރެއެވެ. އަދި އެގައުމުގައި ފަންސާސް ހާސް ޓީޗަރުން މިހާރު ވަޒީފާއަކަށް ނުނިކުމެއެވެ.


ތީއޭ މިހިތުގެ ދިރުމަކީ (10) – Esfiya\nތީއޭ މިހިތުގެ ދިރުމަކީ (10)\nޔޫލީގެ އެ ބެލުމުގައި އިޝްހާ ފިއްސާލާހާ ނުރައްކާތެރިއެވެ. ” ކަލޭ ހީކުރީދޯ ، ހުރެބަލަ ނިކަން ދެން ވާގޮތް ގޮތް ބަލަން އަހަރެން ހުއްޓާ އުފަލުގައި އުޅޭކަށް ކަލެއަކަށް ނުކެރޭނެ ” ޔޫލީގެ ދުލުން މި ލަފްޒް ތައް ބޭރުވިއިރު ވެސް ހުރީ ތުންފިއްތައިގެންނެވެ.\nކައިވެނީގެ ހަފްލާ ނިމިގެން ދިޔައީ އެގާރަ ޖަހާކަތްހާއިރެވެ. އެންމެން އެކީ އެތްތަށިމައްޗަކުން ކައިގެން ސާފުކުރުމާގެން އެންމެން އުޅެގަންއިރު އަލަތު ދެމަފިރިން ވެސް ކޮޓަރިއަށް ދިޔައީ ސަނާމެން އެންމެން އެކަމަތް އެދުމުންނެވެ.\nކޮޓަރިއަށް ވަން އިޝްހާ ހުރީ ފިނިވެފައެވެ. އޭނާގެ ފަހަތުން އައިސް ވަން ރީހާން ކޮޓަރިތަޅުލުމަތް ފަހު ގޮތް ހުސްވެފައި ހުރި އިޝްހާ އަށް ބަލައިލާފައި ހިނިތުންވެލިއެވެ. ލައިގެން ހުރި ކޯޓު ކޮޓަރީގެ އެތްފަރާތުގައި ހުރި ސޯފާގައި ބާއްވާލަމުން އޭނާ ވެސް އެތާ ހަމަޖެހިލިއެވެ. ” އިޝްހާ ދަގަ ފްރެޝްވެލަން އަހަރެން އިންނާނަން މިތާގައި ، މިރެއަތް ޙާއްސަ ކޮށްކުރާ ނަމާދުކޮށްލަން އަހަރެން ބޭނުން ،” ރީހާން ބުނެލިއެވެ. އިޝްހާ ވެސް އެކަމަތް ބޭނުންވެފައި ހުރިކަން އިނގުނީ އަވަސް އަވަހަށް ބޯޖަހާލަމުންނެވެ. އެތްފަރާތެއް ގައި ހުރި ފޮށި ހުޅުވުމަތް ފަހު ގޭގައި ލާކަހަލަ ކަޅުކުލައިގެ ކަކުލާ ހަމައަތް އަންނަ ހެދުމަކާ ފުއްޕި ހަރުވާޅެތް ހިފައިގެން އިޝްހާ ލޯގަނޑުކުރިމައްޗައް ޖެހިލީ އަޅާއިގެން ހުރި ޝޯލް ބާލާށެވެ. ރީހަން އިނުމުން ލަދުގަތެއް ކަމަކު އަމިއްލަ ފިރިމީހާ ކަމުން ހަމަޖައްސާލިއެވެ. ޝޯލް ގައި ޖަހާފައި ހުރި ޕިންތައް ނައްޓުވަން އިޝްހާ ހުރިއިރު ރީހާން ގެ ދެލޯ އިޝްހާގެ ސޫރައިން ނުނެއްޓެއެވެ. އިޝްހާ ގެ ކޮންމެ ހަރަކާތަކަށް ރީހާން ދިޔައީ ފަރުވާތެރިކަމާއެކު ބަލަމުންނެވެ. އިޝްހާ ޝޯލް ބޭލުމާއެކު އޭނާގެ ދޮން ކަނދުރާފެނި ރީހާން ގެ ހިއްސުތައް ގަނޑުވިކަހަލަ އެވެ. ހުޅިއަކުން ހައްޔަރުވެފައިވާ އިޝްހާ ގެ އިސްތަށިގަނޑު މިނިވަންކޮށްލަން އޭނާ ގެ ހިތްގޮވަން ފެށިއެވެ. އިޝްހާ ފާހަނަ އަށް ވަންނަން ދެން ވެސް ރީހާން ގެ ދެލޯ އެހެންދިމާލަކަށް ނުހުއްޓެއެވެ. ފާހަނަ އަށް ވަތުމަށްފަހު ދޮރުގައި ލެގިލައިގެން ހުރި އިޝްހާ ގެ މޫނުމައްޗައް ވަނީ ޖަންބުކުލަ ވެރިވެފައެވެ. އަވަސްވެފައިވާ ހިތުގެ ތެޅުން ހަމަ ޖެހިލުމާއެކު ފެންވަރާ ތާޒާވެލަން އަވަސްވެގަތެވެ.\nދެމަފިރިން އެކުގައި ނަމާދުކޮށްނިންމާލާފައި ނިދަން އުޅުނުއިރުވެސް އިޝްހާ ގެ މޫނުމަތިން ހާސްކަން ނުފިލައެވެ. މިކަން ރީހާން އަށް ފާހަގަ ވާނމާގިނައިރެތް ނުނަގައެވެ. އިޝްހާ ކައިރިއަށް ރީޙާން ޖެހިލަމުން އޭނާގެ މޫނުގައި ދެއަތުން ރީހާން ހިފާލިއެވެ. ނުތަނަވަސްވެފައި ވީނަމަވެސް އިޝްހާ ރީހާން ގެ ދެލޮލާ ހަމަކޮށްލިއެވެ. ” އިޝްހާ ، ޑޯންޓް ވަރީ އަހަރެން އިޝްހާ ގެ ނުރުހުމުގައި އިޝްހާއަކާ ގާތެއް ނުވާނަން ސޯ ހަމަޖެހިލާ ، އަހަރެން ނަށް އިނގޭ އިޝްހާ އަދި އެފަދަ ގުޅުމަކަށް ތައްޔާރުނުވާކަން އެކަމަކު ވެސް އަހަރެން ނަށް މައްސަލަ އެތް ނެތް .” ހިތްހެޔޮކަމާއެކު ރީހާން މިހެން ބުނެލާފައި އެނދުން ބާލީހެތް ނަގާގެން ސޯފާއާއިދިމާލަށް މިސްރާބުޖެހިއެވެ. ” އަމް ، ރީހާން އެނދުގައި އޮތަސް އަހަންނަށް އޯކޭ” ދެއަތްދެއަތާ މޮޑެމުން އިޝްހާ ބުނެލިއެވެ. ރީހާން ހުއްޓުންއެރިއެވެ، އެނބުރިފައި އިޝްހާ މޫނަށް ބަލައިލަމުން ހިނިތުންވެލާފައި އެނދާދިމާލަށް މިސްރާބު ބަދަލުކޮށްލިއެވެ.\nމެންދަމު އެކެއް ޖެހިއިރު ވެސް އިޝްހާ ގެ ލޮލަށް ނިންޖެއް ނާދެއެވެ. އޭނާގެ ވާތްފަރާތުގައި އޮތް ރީހާން ވަނީ ފުންނިންޖަކުން ނިދާލާފައެވެ. ރީހާން އޮތްފަޅިއަށް އެނބުރެމުން އިޝްހާ ހަމަޖެހިލިއެވެ. ނިދާފައި އޮތް ރީހާން އަށް ކަޅިނުޖަހާ ބަލަން އޮތް އިރު ތުންފަތުގައި ވަނީ މާނަ ފުން ހިނިތުންވުމެކެވެ. ރީހާން ދެކެ އޭނާ އަށް ލޯބިވެވިދާނެ ކަމާމެދު ކުޑަކޮށް ވެސް އޭނާ ހީނުކުރެއެވެ. ނަމަވެސް މިހާރު ރީހާން އަށްޓަކައި ހިތުގައި ޙާއްސަ ޖާގައެތް ވާކަން ހުދު އިޝްހާ ވެސް މިހާރު ޤަބޫލުކުރެއެވެ. އެކިއެކި ހިޔާލުގައި އޮތް އިޝްހާ ސިއްސާގެން ދިޔައީ ނިދީގައި އޮތް ރީހާން ގެ އަތް އޭނާގެ އުނަގަނޑުގައި އަޅުވާލުމުންނެވެ. ތެޅެމުން ދިޔަ ހިތާ ވީފަޅީ އަތް އަޅާލައިގެން އޮތް އިޝްހާ ރީހާން ގެ އަތް ދުރުކުރާކަށް މަސައްކަތެއް ނުކުރެއެވެ. ބަދަލުގައި އިޝްހާ ވެސް ލޯމަރާލީ ނިދިއައުމުންނެވެ.\nފަތިސްނަމާދުގެ ބަންގިއާއެކު އިޝްހާ އަށް ދެތުވެވުނެވެ. ލޯހުޅުވާލެވުނުއިރު އޭނާ އޮތީ ރީހާން ގެ އަތުތެރޭގައިކަން ރޭކާލީ އިރުކޮޅެއް ފަހުންނެވެ. ރީޙާން ގެ މޭގައި ބޯއަޅާލައިގެން އިޝްހާ އަސް އޮވެވުނު އޮރު ރީހާން ގެ ދެއަތް ވަނީ އިޝްހާ ގައިގައި ވަށާލެވިފައެވެ. އެހެން މާގިނަ އިރުނޯވޭ އޭނާ ތެދުވަން މަސައްކަތް ކުރިއެވެ. ރީހާން އަށް ތެދުވެވުނީ އިޝްހާ މި ސަކަރާތް ޖަހަނިކޮށެވެ. ” ސޮރީ ” އިޝްހާ މިނިވަންކުރަމުން ރީޙާން ބުނެލިއެވެ.\n”އިޓްސް އޯކޭ ، ނަމާދައް ނުދަނީތަ ؟ ” އެނދުން ތެދުވަމުން އިޝްހާ އަހާލިއެވެ. ” ނޫން ދާން ވެގެން މިތެދުވީވެސް ، އިޝްހާ ދެގަ އެހަށް ފާހަނަ އަށް އަހަރެން ވަންނާނަން އިޝްހާ ނިމުނީމާ ” ހެޑްބޯޑުގައި ލަތްގަނެލަމުން ރީހާން ބުނެލިއެވެ. އިޝްހާ ވެސް އަވަސްވެގަތީ ފާހަނަ އަށް ވަދެ ތާޒާވެލުމަށެވެ.\nނަމާދުކޮށް އަވަދިވެގެން ގޭތެރެ އަށް އިޝްހާ ނިކުތީ ފަތިހު ކޮފީބޯން އާދަވެފައި ހުރީމާ އެކަން ކުރުމަށެވެ. ބަދިގޭގެ ޒިންކުން ފެން އޮހޭ އަޑުއިވުމުން އިޝްހާ އަށް ހައިރާން ކަމެއް ވިއެވެ. ބަދިގޭގައި ހަރަކާތްތެރި ވަމުން ދިޔަ ސަނާފެނި އިޝްހާ އެދިމާލަށް ދާން އަވަސްވެގަތެވެ. ” އަހަ ، ދަރިފުޅާ ، ކޮފީ ބޯންތަ ތިއައީ ” އިޝްހާ ފެނުމާއެކު އޯގާތެރިކަމާއެކު ސަނާ އަހާލިއެވެ. ”ލައްބަ ، މަންމަ ވެސް ދޯ ” ސަނާއަތުގައި ހުރި ކޮފީމަގު ފެނި އިޝްހާ ސުވާލުކުރިއެވެ. ” އާން ކޮފީހަދާއިރު ރީހާން އަށް ވެސް ހަދާއްޗޭ ، އީނަވެސް އައިސްދާނެ ދެން މިހާރު ” ކޮފީމަގު ހިފާގެން މޭޒުދޮށުގައި އިށީދެލައިގެން އިނދެ ސަނާ ބުނެލިއެވެ. ” ލައްބަ، މަންމާ ބައްޕަ އަކަށް ނަހަދަންތަ؟ ” އަޙްމަދް މަތިންހަނދާން ވުމުން އިޝްހާ އަހާލިއެވެ. ” އަޙްމަދް އަންނާ ނީ އޭނާ ގެ އެކުވެރިންނާއެކު އަބަދުވެސް ނަމާދުކޮށްގެން ކޮފީބޮއެގެން ” ސަނާ އޮޅުން ފިލުވާދިނެވެ. ” ގުޑްމޯރނިން މަންމާ ، އެން ދޮންބެދައްތާ ” ބަދިގެތެރެއަށް ވަދެގެން އައި އީނާ ބުނެލިއެވެ. ” އާން ގުޑް މޯރނިން އީން ” ފެންކޮޅެއް އުނދަމުން އިޝްހާ ބުނެލިއެވެ. މާގިނައިރެއް ނުވެ ރީހާން ވެސް އެދިމާލަށް އައެވެ. ” މަންމާ ” ރީހާން ހިނިތުންވެލަމުން ގޮވާލިއެވެ. ގޮނޑިއެތްގައި އިށީދެލީ އިޝްހާ ކޮފީމަގު ހިފައިގެން އަންނަތަން ފެނިފައެވެ. ” މަންމާ ދެން މިއަދު އަޅުގަނޑު މެން ވަޒީފާއަތް ނިކުތަސް ހެޔޮތަ؟ ” ކޮފީމަގުން އެތިކޮޅެތް ބޯލަމުން ރީހާން އަހާލިއެވެ. ” ދަރިފުޅުމެން ދާންތިބީއާހަމަ ދާންވީ މަންމަ މައްސަލައެތް ނެތް ” ސަނާބުނެލިއެވެ.\nއޮފީހަށް ދާންވެގެން އިޝްހާ އަދި ރީހާން އަށް ތައްޔާރުވެގެން ނިކުމެވުނީ އެކުއެކީގައި ކަހަލަ ގޮތަކަށެވެ. ” އަހަރެން ޑްރޮޕް އެތް ކޮށްލަދޭނަން އިނގޭ، ނިމުނީމާ ވެސް އަހަރެންނަށް ގުޅާލާ އަންނާނަން ބަލާ ” ހިނިތުންވެލަމުން ރީހަން އޭނާގެ ކާރާ ހިސާބައް ދަމުން ބުނެލިއެވެ. އިޝްހާ ވެސް ބޯޖަހާލީ ހިނިތުންވުމެތް ހަދިޔާކުރަމުންނެވެ. ވިހިމިނެޓްތެރޭގައި އިޝްހާ ގެ އޮފީސް ކައިރިއަށް ރީހާން ކާރުމަޑުކޮށްލިއިރު އީމާ ވެސް ޒިހާން ގެ ސައިކަލުން ފައިބަނީއެވެ. ” އިޝޫ ،” އަތްހޫރާލަމުން އީމާ ގޮވާލިއެވެ. ރީހާން އަށް ހިނިތުންވުމެތް ދެމުން އިޝްހާ އީމާ ކައިރިއަށް ދިޔައެވެ. ރީހާން ޒިހާން އަށް އަހޫރާލަމުން ކާރުގައި އޮފީހާ ދިމާލަށް ދިޔައެވެ.\n” ކޮބާ ކިހިނެތްތަ ؟ ، ރީހާން އޯކޭ ތަ ” ދެމީހުން ވެސް މޭޒުދޮށުގައި ހަމަޖެހިލަމުން އީމާ އަހާލިއެވެ. ” ހޫމް ވަރަށް ރަނގަޅު ، އަހަރެން ވާހަކަ އެތް ބުނަން ތަ؟ ” ނުކެރިފައި އިނދެ އިޝްހާ އަހާލިއެވެ. ” ހޫމް ބުނެބަލަ ، އަނެއްކާ ކޮންކަހަލަ ވާހަކަ އެތް ތަ ތިހާ ރަކިވެފައި ތިއިނީ ރީހާންގެ ވާހަކަ އެތްދައްކަން އުޅޭތީކަން ޔަޤީން ” ލާނެތް ރާގަކަށް އީމާ ބުނެލިއެވެ.\n” އައި ތިންކް އައިއެމް އިން ލަވް ، އީމާ އަހަރެން ރީހާން ދެކެ ލޯބިވެވިއްޖެ ހެން ހީވަނީ ” އިސްޖަހާލަމުން އިޝްހާ ބުނެލިއެވެ. ” އޯއެމްޖީ ، އަސްލުތަ އަޅޭ އައިއެމް ސޯހެޕީ ، ފައިނަލީ އަހަރެން ގެ ބެސްޓީއަށް ވެސް ލޯބިވެވިއްޖެ އެތް ނު ، މުޅި އުމުރުދުވަހަށް ހުސްކޮށް ހުންނަން ކީމީހާ އޭތީ ” ހެމުންހެމުން އީމާ ބުނެލިއެވެ. ” ދެން ހެވޭ އެއީ ކުރީގައެތް ނު ” ލަދުގަނެފައި އިނދެ އިޝްހާ ބުނެލިއެވެ.\nކެބިންގެ ދޮރުގައި ޓަކިދިން އަޑަށް ރީހާން ގެ ސަމާލުކަން އެތަނަށް ހުއްޓެވެ. ދެބުމަ ގާތްކޮށްލަމުން ވަންނާށޭ ބުނެލިއެވެ. ” ހައި ރީޙާން މިއައީކޮފީ ހިފައިގެން ” ތުއިގޮތަކަށް ރީހާން އަށް ބަލާލަމުން ޔޫލީ ބުނެލިއެވެ. ފަރިހިނގުމެތްގައި ރީހާން ކައިރި އަށްޖެހިލަމުން މޭޒުމަތީ ކޮފީމަގު ބެހެއްޓިއެވެ. އޭރުވެސް ރީހާން އިނީ ދެބުމަ ގާތްކޮށްގެންނެވެ. ” އަހަރެން ނުބުނަން ކޮފީއަކަށް ސޯ މިގެން ދޭ ، އެން މީއީ މަސައްކަތް ކުރާ ގަނޑި ސޯ މިކަހަލަ ބޭކާރުކަންކަމާ އުޅެންޏާ ވަޒީފާ އިން ވަކިކުރަންވެސް ޖެހިދާނެ ” ރުޅިއައިސްފައި އިނދެ ރީހާން ބުނެލިއެވެ. ” އާންއެކޭ ސޮރީ ދެން ، ބައިދަވޭ ރީޙާން ގެ ވައިފް ވަރަށް ކަޓުވައްތަރު ޖަހާ އިނގޭ ، ރީހާން ކައިރި ބްރައިޑް ގެ މަގާމުގައި ހުންނަން އަހަރެން ވަރަށް ހުވަފަން ދުށިން ، އެހުވަފެން ފުރިހަމަ ވެސް ވެދާނެކަމަތް މިބަލަނީ ، އެން އެ އަންހެނާގަނޑު ގައިން އަހަރެންނަށް ވުރެ ކޮންތަނެތް ރިތީ އެ ، ބޮނޑު ގޯނިގަނޑަކަށް އެރިގެން ހުންނަނީ އަބަދުވެސް ” ދެއަތް އުރާލަމުން ހިތަށް އައިހާ އެއްޗެއް ޔޫލީ ދިޔައީ ކިޔަމުންނެވެ. ” ޔޫލީ!!!! ” ރުޅިއައިސްފައި ހުރެ ރީޙާން ގޮވާލެވުނީ ވެސް އެހާމެ ބާރަށެވެ. ގޮނޑީންތެދުވެގެން އައިސް ޔޫލީ އާއި ކައިރިވެލަމުން ޝަހާދަތް އިނގިލި ޔޫލީ އާއި ދިމާލަށް ދިއްކޮށްލީ އިންޒާރެއް ދޭފަދައިންނެވެ. ” އަހަރެން ގެ ވައިފް އާނުބެހި ހުންނާނީ ، އެން އިޝްހާ އަހަންނަށް މާރީތި ކަލެއަށް ވުރެ . ޔޫލީ ލާހެދުމަށް ވެސް ބަލައިލަން ކެރޭވަރެތް ނޫން ، ތިކަހަލަ އަންހެނުން ގެ ގޮތް ތީ ބޮޑާވެގެން އުޅޭނީކޮންމެ ކަމެތްގައި ވެސް ، ސޯ ލީވް އަހަރެން ގެ ރުޅިގަނޑު ކޮންޓްރޯލް އިންނުނައްޓަނީސް މިތަނުން ދޭ ” ދޮރާދިމާލަށް އިނގިލި ދިއްކޮށްލަމުން ރީހާން ބުނެލިއެވެ. ޔުލީ ތުން އަނބުރާލާފައި ހަލުވިހިނގުމެތްގައި ދޮރުންނިކުމެގެން ދިޔުމާއެކު ރީހާން އޭނާ އިށީން ބޮޑު ލެދާގޮނޑިއަށް ވެއްޓިގަތެވެ. ލޯމަރާލަމުން ގޮނޑީގައި ހަމަޖެހިލީ ބޮލުގައި ރިހުމެއް ހުރުމުންނެވެ.\nHello my dear readers❤❤\nHope u love this part too❤❤\nSwry kudakoh las veemaa ingey❤❤\nNext part ISA vrh avaha❤❤\nV reethi mi part vex❤❤❤❤❤❤\nAlheyyy v avahah genesdhehchey ingey next part\nThank uu soo much❤❤\nVrh happy vehje kamudhiyaamaa❤❤😊\nISA vrh avaha kiyaalan libeyne ingey😊😊❤\nThi part is also amazing.. Vrh reethi yeoja liyaa vhk thah.. MASHA ALLAH 😍😘💖\nVrh Avahah next part neyrehchey.. I m so excited to read🤗😘💖\nThank u soo much skyper❤❤\nVrh vrh happy vehje kamudhiyaamaa ❤❤\nNext part mihaaru vaany submit kohlaafaa❤❤❤. Keep waiting ingeyyy❤❤\nwow,this part is also awesome …..curiously waiting4next\nThank uuu soon much ❤❤\nVrh ufaavehje part kamudhiyaamaa ❤❤\nKeep waiting mihaaru inaanee 11 vaahaka part submit kohlaafaa❤❤\nހިތަކުން ނުފިލާނެ 8\nލޯބި May 9, 2015\nލޯބި March 7, 2013


Raees ge mandhoobu Minister Mariya aa badhalu kuravvaifi\nރައީސްގެ މަންދޫބު މިނިސްޓަރު މާރިޔާއާ ބައްދަލުކުރައްވައިފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާގެ ތަހުގީގު ކުރިއަށްދާ ގޮތް ބެއްލެވުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ހާއްސަކުރައްވާފައިވާ މަންދޫބު އައްބާސް ފާއިޒު ޑިފެންސް މިނިސްޓަރު މާރިޔާ އަހުމަަދު ދީދީއާ ބައްދަލުކުރައްވައިފި އެވެ.\nޑިފެންސް މިނިސްޓްރީގައި މިބައްދަލުވުން ކުރިއަށް ދިޔަ މިބައްދަލުވުމާ ގުޅޭ އެއްވެސް މައުލޫމާތެއް ޑިފެންސް މިނިސްޓްރީ އާއި ރައީސް އޮފީހުން ހާމަކޮށްފައެއް ނުވެ އެވެ.\nރައީސްގެ ހާއްސަ މަންދޫބަކަށް އިނގިރޭސި ރައްޔިތެއް ކަމަށްވާ އައްބާސް ފާއިޒު ހަމަޖެއްސީ މިދިޔަ މެއި މަހުގެ 19 ވަނަ ދުވަހު އެވެ. އޭނާ ރާއްޖެ ވަޑައިގެންނެވީ މިދިޔަ ހުކުރު ދުވަހު އެވެ.\nއައްބާސް ފާއިޒު ރާއްޖެ ވަޑައިގެންފައި މިވަނީ ހަމަލާއާއި ގުޅިގެން މަޖިލީހުގެ 241 ކޮމިޓީން ކުރިއަށް ގެންދާ އިންކުއަރީ ނިމި ފައިނަލް ރިޕޯޓް ނިންމުމުގެ މަސައްކަތް ކުރަމުން ދަނިކޮށެވެ. ބުރާސްފަތި ދުވަހު ވަނީ އެ ރިޕޯޓް އާންމުވެސް ކޮށްފައެވެ.\nރައީސުލްޖުމްހޫރިއްޔާގެ އޮފީހުން ބުނީ ހަމަލާ އާއި ގުޅިގެން ކުރިއަށްދާ ތަހުގީގުތަކުގައި ރައީސުލްޖުމްހޫރިއްޔާގެ ހާއްސަ މަންދޫބުގެ ހައިސިއްޔަތުން ޕްރޮސެކިއުޓާ ޖެނެރަލް ކަނޑައަޅުއްވާ ހުދޫދުގެ ތެރެއިން އައްބާސް ފާއިޒް ބައިވެރިވެވަޑައިގަންނަވާނެ ކަމަށެވެ. އަދި މި މައްސަލައިގައި އިންސާފު ގާއިމުކުރެވެންދެން ބޭނުންވާ ހާލަތްތަކުގައި ކަމާގުޅޭ ލަފަޔާއި އިރުޝާދު ދެއްވައި ތައްޔާރު ކުރައްވަން ޖެހިވަޑައިގަންނަވާ އެންމެހާ ރިޕޯޓެއް ވެސް އޭނާ ތައްޔާރު ކުރައްވާނެ ކަމަށެވެ.\nއައްބާސް ފާއިޒް މަސައްކަތްކުރެއްވުމަށް ހަމަޖެހިފައިވަނީ ރައީސުލްޖުމްހޫރިއްޔާގެ އޮފީހުގަ އެވެ. އަދި މި ހަމަލާއާ ގުޅޭ އެންމެހާ ތަހުގީގެއް ނިމި ތުހުމަތު ކުރެވޭ މީހުނާ މެދު ޝަރީއަތް ކުރެވި ނިހާއީ ހުކުމަކާ ހަމައަށް ވާސިލް ވަންދެން އައްބާސް ފާއިޒް މަސައްކަތުގައި ދެމިހުންނަވާނެ ކަމަށްވެސް ރައީސް އޮފީހުން ބުނެ އެވެ.\nހަމަލާއާއި ގުޅިގެން އަށް މީހަކާ ސުވާލުކުރަމުންދާ ކަމަށާއި އޭގެ ތެރެއިން ހަތަރު މީހެއްގެ މައްސަލައިގެ ތަހުގީގު ނިމި ދައުވާކުރަން ތައްޔާރުވަމުންދާ ކަމަަށް ރައީސް ސޯލިހް ވަނީ ވިދާޅުވެފަ އެވެ. ހަމަލާ އާއި ގުޅިގެން ހައްޔަރުކުރި މީހުންގެ ތެރެއިން ފުލުހުން ވަނަވަރު ހާމަކޮށްފައިވަނީ ފަސް މީހެކެވެ.\nރައީސް މުހައްމަދު ނަޝީދު ރައީސް އޮފީސް އެމްއެންޑީއެފް + މާރިޔާ އަހުމަދު ދީދީ ނަޝީދަށް އަމާޒު ކުރި ހަމަލަ


Nagudhu faisaa negey adhadhu 200,000 rf. ah limit kuranee\nދުވާލަކު މީހަކަށް ނަގުނު ފައިސާ ނެގޭ އަދަދު 200،000ރ. ލިމިޓް ކުރަނީ\nމޯލްޑިވްސް މަނިޓަރީ އޮތޯރިޓީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nރާއްޖޭގައި ދުވާލަކު މީހަކަށް ނަގުދު ފައިސާ ނެގޭ އަދަދު 200،000ރ. އަށް ލިމިޓް ކުރަން މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ނިންމައިފި އެވެ.\nމަރުކަޒީ ބޭންކުގެ ސްޕޯކްސް ޕާސަން، މުހައްމަދު ނާސިހު ވިދާޅުވި ގޮތުގައި މި ބަދަލު ގެންނަން ނިންމީ، ޑިޖިޓަލް ޒަރިއްޔާ އިން ފައިސާ ބޭނުން ކުރަން ހިތްވަރު ދޭން ކަމަށެވެ. މި ބަދަލު ގެންނަން ނިންމާފައި ވަނީ މި މަހުގެ 31 ވަނަ ދުވަހުން ފެށިގެން ކަމަށް އޭނާ ވިދާޅުވި އެވެ.\n"މި ބަދަލުގެ ސަބަބުން ވިޔަފާރިތަކަށް ނަގުދު ފައިސާ ބޭނުންކުރުމުގެ ސަބަބުން އޮންނަ ހިރާސްތައް މަދު ވާނެ. އަދި ޑިޖިޓަލް އަދި އިލެކްޓްރޯނިކް ޓްރާންސެކްޝަންތައް އިތުރުކުރުމަށް ހިތްވަރަކަށް ވާނެ،" ނާސިހު ވިދާޅުވި އެވެ.\nއެނގިފައިވާ ގޮތުގައި ރާއްޖޭގައި މިހާތަނަށް ނަގުދު ފައިސާ ނެގޭނެ ވަކި ލިމިޓެއް ނޯވެ އެވެ. އަދި މިމަހުގެ 31 ގެ ފަހުން ލިމިޓް ކުރަން ހަމަޖައްސާފައިވާ 200،000ރ. އަކީ ނިސްބަތުން ބޮޑު އަދަދެކެވެ. މި ވަރުގެ ފައިސާގެ އަދަދެއް އާއްމު ގޮތެއްގައި ދުވާލެއްގެ މައްޗަށް މުއާމަލާތް ކުރަނީ މިފްކޯއިންނެވެ. އެއީ މަސްވެރިންނަށް ފައިސާ ދެއްކުމަށެވެ. ނަމަވެސް މިހާރު މިފްކޯ އިން ވެސް މަސްވެރިންނަށް ފައިސާ ދެނީ އިންޓަނެޓް ބޭންކިން މެދުވެރިކޮށެވެ.\n2024 ގައި ޗެކް ބޭނުން ކުރުން ހުއްޓާލަނީ\n11އިގެ ކުރިން ލިބޭ ޓީޓީތައް އެ ދުވަހު ޕްރޮސެސް ކުރާނެ


Ehvarukoh Czech Republic ehvana dhifaau kohfi\nގޯލު ޖެހުމަށްފަހު ޗެކް ރިޕަބްލިކުން އުފާ ފާޅު ކުރަނީ -- ފޮޓޯ: ޔޫއެފާ ޑޮޓް ކޮމް\nކޮރޭޝިޔާއި އާއި ބައްދަލުކުރި މެޗުން އެއްވަރުކޮށް ޗެކް ރިޕަބްލިކް ގްރޫޕު ޑީގެ އެއްވަނަ ދިފާއު ކޮށްފި އެވެ. މި މެޗު ނިމިގެން ދިޔައީ 1-1 ގެ ނަތީޖާއަކުންނެވެ.\nމިރޭގެ މެޗުގައި ފުރަތަމަ ލަނޑު ޖަހައި ކުރި ހޯދާފައި ވަނީ ޗެކް ރިޕަބްލިކުންނެވެ. މެޗުގައި 37 ވަނަ މިނެޓުގައި ލިބުނު ޕެނަލްޓީ އަކުން މި ލަނޑު އެ ޓީމަށް ކާމިޔާބު ކޮށްދިނީ ޕެޓްރިކް ޝިކް އެވެ. ނަމަވެސް ދެވަނަ ހާފު ފެށިގެން 47 ވަނަ މިނެޓުގައި ކޮރޭޝިޔާއަށް ނަތީޖާ ހަމަހަމަ ކޮށްދިނީ އިވާން ޕެރިސިޗް އެވެ.\nމެޗުން މޮޅުވުމަށް ގިނަ ފުރުސަތުތަކެއް ލިބުނު ނަމަވެސް ކޮރޭޝިޔާއަށް ވަނީ އޭގެ ބޭނުން އެންމެ ރަނގަޅު ގޮތުގައި ނުހިފިފަ އެވެ. ކޮރޭޝިޔާއިން ގޯލާއި އަމާޒުކޮށް ދެ ހަމަލާ ފޮނުވާއިލި އިރު ކީޕަރު ވަނީ އެއް ބޯޅަ ދިފާއު ކޮށްފަ އެވެ. ޗެކް ރިޕަބްލިކަށް ކޮރޭޝިޔާގެ ގޯލަށް އަމާޒު ކުރެވުނީ އެންމެ ބޯޅައެކެވެ.\nމެޗު ފެށިގެން ރަނގަޅަށް ކުޅުނީ ޗެކް ރިޕަބްލިކުން ނަމަވެސް، ފުރަތަމަ 10 މިނެޓަށް ފަހު ކޮރޭޝިޔާއިން ވަނީ ކުޅުން ރަނގަޅު ކޮށްފަ އެވެ. ނަމަވެސް ޗެކް ރިޕަބްލިކުން ވަނީ ކުޅުން ރަނގަޅުކޮށް މެޗުގެ ގިނަ ވަގުތު ބޯޅަ ހިފަހައްޓާފަ އެވެ. އެހެން ނަމަވެސް ގިނަ ހަމަލާތައް އުފައްދާފައި ވަނީ ކޮރޭޝިޔާއިންނެވެ.\nސްކޮޓްލެންޑުގެ ހެމްޕްޑެން ޕާކު ދަނޑުގައި ކުޅުނު މި މެޗުން ދެ ޓީމު އެއްވަރު ވުމުން ގްރޫޕުގެ އެއްވަނަ އަށް ޗެކް ރިޕަބްލިކް ވަނީ އަރާފަ އެވެ. ހަތަރު ޕޮއިންޓާއި އެކު އެއް ވަނައިގައި ޗެކްރިޕަބްލިކް އޮތްއިރު ދެވަނައިގައި ތިން ޕޮއިންޓާއި އެކު އޮތީ އިންގްލެންޑެވެ. މިރޭގެ މެޗުން އެއްވަރުވެ ލިބުނު އެއް ޕޮއިންޓާއި އެކު ކޮރޭޝިޔާ އޮތީ ގްރޫޕުގެ ތިންވަނައިގަ އެވެ. އަދި ޕޮއިންޓެއް ނުލިބި ގްރޫޕުގެ ފުލުގައި އޮތީ ސްކޮޓްލެންޑެވެ.\nކްރޮއޭސިއާ ސްކޮޓްލޭންޑް ޔުއެއާފާ ޔޫރޯ 2020


37 mashroou, 18 billion rufiyaa\n307 މަޝްރޫއު، 18 ބިލިއަން ރުފިޔާ\nޕްލޭނިން މިނިސްޓަރު މުހައްމަދު އަސްލަމް މިއަދުގެ ރަސްމިއްޔާތުގައި ވާހަކަދައްކަވަނީ -- ފޮޓޯ: އަވަސް\nޕްލޭނިން މިނިސްޓްރީގެ ބެލުމުގެ ދަށުން އެކަނިވެސް 307 އުމްރާނީ މަޝްރޫއު އަތޮޅުތެރޭގައި ހިނގަމުންދާ ކަމަށް ޕްލޭނިން މި ނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nޕްލޭނިން މިނިސްޓަރ އަސްލަމް މިހެން ވިދާޅުވީ 23 ރަށެއްގައި ފެނާއި ނަރުދަމާ ނިޒާމުގެ އެއްބަސްވުމުގައި ސޮއި ކުރުމަށް މިއަދު ސްޓެލްކޯގައި ބޭއްވި ރަސްމިއްޔާތުގައި ވާހަކަދައްކަވަމުންނެވެ.\nމިނިސްޓަރު އަސްލަމް ވިދާޅުވި ގޮތުގައި 307 މަޝްރޫއުގެ އަގަކީ 18 ބިލިއަން ރުފިޔާ އެވެ.\nރާއްޖޭގެ ތަރައްގީގެ ދުވެލި ހުރި ގޮތަށް ބައްލަވާލައްވަމުން މިނިސްޓަރު ވިދާޅުވީ ރާއްޖެގެ ދުވެލި ގޯސް ނޫން ކަމަށާއި އާދެވިފައި މިތިބީ ވަރަށް ދުރަށް ރަނގަޅު ހިސާބަކަށް ކަމަށެވެ. އަދި ލިބިފައި މިވާ ތަރައްގީއާ މެދު ޝުކުރުވެރިވާން ޖެހޭނެ ކަމަށެވެ.\n"އެހެންނަމަވެސް ދާން އޮތް މަންޒިލް އަދިވެސް ވަރަށް ދުރު. ތަރައްގީއަށްޓަކައި ކުރަންޖެހޭ މަސައްކަތް އަދިވެސް ވަރަށް ގިނަ،" އަސްލަމް ވިދާޅުވި އެވެ.\nމިނިސްޓަރު ވިދާޅުވީ ޕްލޭނިން މިނިސްޓްރީގެ ބެލުމުގެ ދަށުން ކުރިއަށްދާ 307 މަޝްރޫއުގެ ތެރޭގައި މާލޭގެ ވިޔަފާރި ބަނދަރު ގުޅިފަޅަށް ބަދަލުކުރުމާއި، ތިލަމާލެ ބްރިޖު ނުހިމެނޭ ކަމަށެވެ. އަދި މާލެއާއި އަތޮޅު ތެރެއަށް ގެންނަންޖެހޭ ތަރައްގީގެ އެތައް ކަމެއް އަދިވެސް އެބަހުރި ކަމުގައިވެސް ވިދާޅުވި އެވެ.\nއަސްލަމް ވިދާޅުވީ ރައީސް އިބްރާހީމް މުހައްމަދު ސޯލިހުގެ ސަރުކާރަކީ ރައްޔިތުން އެދޭގޮތައް ކަންކަން ކުރަމަށް އިޖާބަދޭ ސަރުކާރެއް ކަމަށެވެ. ރައްޔިތުންގެ ކަންބޮޑުވުންތަކާއި ޝަކުވާތައް މިސަރުކާރުން އަޑުއަހާނެ ކަމުގެ ޔަގީންކަން ވެސް ދެއްވެވި އެވެ.\nއަސްލަމްގެ ވާހަކަފުޅުގައި ސަރުކާރުގެ މަޝްރޫއުތައް ކުރިއަށް ގެންދިއުމުގައި ސިވިލް ސާވިސްގެ މުވައްޒަފުން ވެދެއްވާ އެހީތެރިކަން ވަރަށް ބޮޑަށް ފާހަގަކުރެއްވި އެވެ. އަދި އެކަމަށްޓަކައި ހުރިހާ ސިވިލް ސާވަންޓުންނަށް މިނިސްޓަރު އަސްލަމް ވަނީ ޝުކުރު އަދާކުރައްވާފަ އެވެ.\nމިނިސްޓްރީ އޮފް ނެޝަނަލް ޕްލޭނިން މުހައްމަދު އަސްލަމް\nކުންފުނިތައް ބްލެކްލިސްޓް ކުރަން އުސޫލެއް ހަދައިފި\nފްލެޓާއި ގޯތި ލިބުނު މީހުނަށް އޮފީސްތަކުން ވެސް ފްލެޓް\nހަ އެއާޕޯޓްގެ ތެރޭން ދެ އެއާޕޯޓް މިއަހަރު ނިންމަނީ


Raees Yamin maran govun MDP ah massala akah nuvey: Saeed\nރައީސް ޔާމީން މަރަން ގޮވުން މާބޮޑު މައްސަލައަކަށް ނުވޭ: ސައީދު\nރައީސް ޔާމީން އެމަނިކުފާނުގެ ސަޕޯޓަރުންނާއި ސަލާމްކުރައްވަނީ\nކުރީގެ ރައީސް އަބްދުﷲ ޔާމީން އަބްދުލް ގައްޔޫމް މަރަން ގޮވާލުން ވެރިކަން ކުރާ އެމްޑީޕީއަށް މާބޮޑު މައްސަލައަކަށް ނުވާ ކަމަށް މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެ އެވެ.\nސައީދު އެފަދައިން ވިދާޅުވީ އުއްތަަމަ ފަނޑިޔާރު އަހުމަދު މުއުތަސިމް އަދުނާންގެ ސެކިއުރިޓީ ބްރީޗްވީގޮތާ ގުޅޭ ގޮތުން މިއަދު މަޖިލީހުގައި ކުރިއަށް ދިޔަ ބަހުސްގައި ވާހަކަ ދައްކަވަމުން ނެވެ.\nރައީސް ޔާމީން މަރާން ގޮވާލީ އަބްދުލްހަމީދުގެ ނަމުގައި ފޭސްބުކްގައި ހަދާފައިވާ އެކައުންޓަކުންނެވެ. އެ މައްސަލަ ފުލުހުން ބަލަމުންދާ އިރު އަދި މީހަކު ހައްޔަރު ކޮށްފައެއް ނުވެ އެވެ. މީގެ ކުރިން މަޖިލީހުގެ ރައީސް މުހައްމަދު ނަޝީދު މަރަން ފޭސްބުކްގައި ގޮވާލި މީހާ ހައްޔަރު ކުރި އެވެ.\nސައީދު މިއަދު ވިދާޅުވީ ރައީސް ނަޝީދު އަވަަހާރަކޮށްލަން ގޮވާލުން އެމްޑީޕީއަށް މައްސަލައަށްވި ނަމަވެސް ޔާމީން މަރާލަން ގޮވުން މާބޮޑު ކަމަކަށް ނުވާ ކަމަށެވެ. އެހެން ނަމަވެސް އެ ދެ މައްސަލައަކީ ވެސް ބޮޑު ދެ މައްސަލައެއްކަން އޭނާ ފާހަގަ ކުރެއްވި އެވެ.\n"ދިވެހި ރައްޔިތަކަށް އަނިޔާކުރުން ގޮވުމަކީ ވެސް މަރަން ގޮވުމަކީ ވެސް ޓެރަރިޒަމްގެ އަމަލުތައް. ބޮޑު ކެކުރިއެއް ކުޑަ ކެކުރިއެއް ނުހުންނާނެ." ސައީދު ވިދާޅުވި އެވެ.\nމީގެ ކުރިން ރައީސް ޔާމީން ވެރިކަމުގައި ހުންނެވި އިރު އެމަނިކުފާނު އަވަހާރަކޮށްލަން ދިން ހަމަލާއާ ގުޅިގެން ވެސް އެކަން މާބޮޑު ކަމަކަަށް އެމްޑީޕީން ނަހަދާތީ ޕީޕީއެމް / ޕީއެންސީގެ ފާޑުކިޔުން ވަރަށް ބޮޑަށް އަމާޒުވެފައި ވެއެވެ.\nރައްޔިތުންގެ މަޖިލިސް މުހައްމަދު ސައީދު މަރުގެ އިންޒާރު + ރައީސް އަބްދުﷲ ޔާމީން\nމަޖިލީހުގައި ޝާހިދު ހެއްދެވީ އިތުރުފުޅު: ސައީދު


SunOnline: Sea Life ah faisaa dhekki meehunnah, ''Vinares'' apartment gathumuge furusathu hulhuvaalaifi\nސީލައިފަށް ފައިސާ ދެއްކި މީހުންނަށް، "ވިނަރެސް" އެޕާޓްމެންޓް ގަތުމުގެ ފުރުސަތު ހުޅުވާލައިފި\nޝަމްހާ މުޙައްމަދު 20 Oct 2021, 10:25\nވިނަރެސް މަޝްރޫއުގެ ކޮންސެޕްޓް. -- ފޮޓޯ/އެޗްޑީސީ\nސީލައިފް ގްލޯބަލް އިންކުން ފްލެޓު ގަތް މީހުންނަށް "ވިނަރެސް" އިން އެޕާޓްމެންޓް ގަތުމުގެ ފުރުސަތު ހައުސިން ޑިވެލޮޕްމެންޓް ކޮޕަރޭޝަން (އެޗްޑީސީ) އިން ހުޅުވާލައިފިއެވެ.\nއެޗްޑީސީން ބުނީ ވިނަރެސް އެޕާޓްމެންޓް ގަތުމުގެ ފުރުސަތު ދީފައި ވަނީ ފްލެޓު ގަތުމަށް ސީލައިފަށް ފައިސާ ދައްކާފައިވާ މީހުންގެ ތެރެއިން އެޗްޑީސީއަށް ލިޔުން ހުށަހަޅާ، އެޗްޑީސީން އެ ފައިސާ ރީފަންޑު ކޮށްދީފައިވާ މީހުންނަށް ކަމަށެވެ.\nއެޗްޑީސީން އިއްޔެ ނެރުނު ބަޔާނެއްގައި ވަނީ، ވިނަރެސް އިން އެޕާޓްމެންޓު ގަތުމަށް ޝައުގުވެރިވާ މީހުން، އެޗްޑީސީން ފޯރުކޮށްދީފައިވާ ލިންކް އިން އަންނަ ހަފްތާގެ ބުރާސްފަތި ދުވަހުގެ 15:30 ގެ ކުރިން ރެޖިސްޓްރީ ވުމަށް އެދިފައެވެ.\nއެ ލިންކް މެދުވެރިކޮށް ރެޖިސްޓެރީވާ މީހުންނަށް ވިނަރެސްގެ މައުލޫމާތު އީމެއިލް މެދުވެރިކޮށް ފޮނުވާނެ ކަމަށް އެޗްޑީސީން ބުންޏެވެ.\nމީގެ އިތުރުން، ސީލައިފް ގްލޯބަލްއަށް އެޕާޓްމެންޓް ގަތުމަށް ފައިސާ ދެއްކި މީހުންގެ ތެރެއިން ފައިސާ އަނބުރާ ލިބިފައި ނުވާ މީހުން، ފައިސާދެއްކިކަން އަންގާ ލިޔުން އެޗްޑީސީގެ މެއިލް [email protected] އަށް މެއިލް ކުރުމަށް ފަހު ރެޖިސްޓެރީވުމަށް އެޗްޑީސީ އިން ނެރުނު ބަޔާނުގައި ބުންޏެވެ.\nހުޅުމާލޭގައި 3000 ހައުސިން ޔުނިޓް އެޅުމަށް އެޗްޑީސީން ސީ-ލައިފް ގްލޯބަލްއާ ހަވާލުކުުރީ 2014 ވަނަ އަހަރެވެ.\nނަމަވެސް އެ އެއްބަސްވުމުގައިވާ މުއްދަތުގައި ހައުސިން ޔުނިޓްތައް އެޅުމުގެ އަމަލީ މަސައްކަތް ފުރިހަމަނުކޮށް، މަކަރާއި ހީލަތުން އެކި މީހުން އަތުން ބޮޑެތި އަދަދުތަކުން ފައިސާ ނަގައި، އެ ފައިސާއަށް ހިޔާނާތްތެރިވި ކަމަށް ވަނީ ތުހުމަތުކުރެވިފައެވެ.\nއެ މައްސަލާގައި ސީލައިފް ގްލޯބަލްގެ މެނޭޖިން ޑިރެކްޓަރު އަހުމަދު މޫސާ (އައްމަޓީ)ގެ މައްޗަށް ވަނީ ހިޔާނާތްތެރިވުމުގެ 42 ދައުވާއެއް މިހާރު އުފުލާފައެވެ.\nއެޗްޑީސީން ލަފާ ކުރާ ގޮތުގައި ހުޅުމާލޭގެ ދެވަނަ ފިޔަވަހީގައި އިމާރާތް ކުރަމުންދާ ވިނަރެސް ފްލެޓުތަކުގެ މަސައްކަތް ނިމޭނީ 2022 ވަނަ އަހަރުގެ މެދެއްހާ ހިސާބުގައިއެވެ.\nވިނަރެސް މަޝްރޫއުގެ ދަށުން ތައްޔާރު ކުރާ 1،344 ފްލެޓް ހުންނާނީ 10 ޓަވަރަށް ބަހާފައެވެ. އަދި ކޮންމެ ޓަވަރެއްގައި 13 ފަންގިފިލާ ހުންނަ އިރު ކޮންމެ އެޕާޓްމެންޓެއްގައި ތިން ކޮޓަރި އާއި ތިން ފާހާނާ އާއި ބެލްކަންޏެއް ހުންނާނެއެވެ.


Canada Ge Bodu Cable Caaru System Eh Vetti Fundufundu Vehje - Vaguthu\nފަތުރުވެރިންގެ މެދުގައި މަޤުބޫލު މަންޒިލެއް ކަމަށްވާ ކެނެޑާގެ "ސީ ޓު ސްކައި ގޮންޑޯލާ" ނަމަކަށްކިޔާ ސަރަޙައްދެއްގައި އޮޕަރޭޓުކުރަމުން ދިޔަ ބޮޑު ކޭބަލްކާރު ސިސްޓަމެއްގެ ކޭބަލް ކަނޑައިގެން ގޮސް، އޭގައި ބޭނުންކުރަމުންދިޔަ ކާރުތަކާއެކު ވެއްޓި ފުނޑުފުނޑުވެއްޖެއެވެ.\nއިއްޔެގެ ވަގުތެއްގައި އެޤައުމުގެ ވެންވޯވާ ސިޓީ ކައިރީގައި އޮންނަ މި ސަރަޙައްދުގައި ހިނގި މި ހާދިސާގައި އެ ކޭބަލް ކާރު ސިސްޓަމުގައި ބޭނުންކުރަމުން ދިޔަ 30 ކާރު ކޭބަލުން ވަކިވެ ފަރުބަދަމަތީ ސަރަޙައްދުން ވެއްޓި ހަލާކުވެފައިވާ ކަމަށް ނޫސްތައް ބުނެއެވެ.\nމި ހާދިސާ އާއި ގުޅިގެން އެ ކޭބަލް ކާރު ސިސްޓަމް ހިންގާ ކުންފުނިން ވަނީ، އެއީ ބަޔަކު ގަސްތުގައ ކުރި ކަމެއް ކަމަށް ތުހުމަތުކޮށްފައެވެ. އެއާއެކު ކެނެޑާގެ ފުލުހުން މިހާރު ވަނީ އެ ސަރަޙައްދަށް އާންމުންނަށް ނުވަދެވޭނެހެން ބަންދުކޮށް ތަހުޤީޤެއް ފަށާފައެވެ. މި ސިސްޓަމް އޮޕަރޭޓުކުރާ ފަރާތްތަކުން މީޑިއާގައި ބުނެފައިވަނީ، އެ ސިސްޓަމުގެ ކޭބަލްތަކުގެ ފުޅާމިނުގައި ދެ އިންޖި ހުންނާނެ ކަމަށާއި، އެއީ ރައްކާތެރި ކަމަށް ބަލައި ފެންވަރު ރަނގަޅުކޮށް ހަދާފައިވާ ސިސްޓަމެއް ކަމަށެވެ. އެހެންކަމުން މިފަދަ ކަމެއް ކުރިމަތިވާނީ ބަޔަކު ގަސްތުގައި ކުރި ކަމަކުން ކަމަށް ޔަޤީން ކުރެވޭ ކަމަށް އެފަރާތްތަކުން ބުނެފައި ވެއެވެ.\nމި ހާދިސާ އާއި ގުޅިގެން މިހާތަނަށް މީހަކު ހައްޔަރުކޮށްފައި ނުވާއިރު، ފުލުހުން މިހާރު ދަނީ ތަހުޤީޤަށް ގިނަ ބަޔަކާއި ސުވާލު ކުރަމުންނެވެ. ނަމަވެސް އަދި ހާދިސާ އާއި ގުޅިގެން ތުހުމަތު ކުރެވޭ މީހަކުވެސް ހޯދިފައެއް ނުވެއެވެ.\nމި ހާދިސާ ހިނގާފައި ވަނީ ކޭބަލް ކާރު ސިސްޓަމް އޮޕަރޭޓް ނުކޮށް އިން ވަގުތެއްގައެވެ. މި ހާދިސާ ހިނގި ވަގުތު ހުރިހާ ކާރުތައް އޭރު ހުރީ ސްޓޭޝަންކޮށް ހުއްޓުވާފައި ކަމުން، ހާދިސާގައި އެއްވެސް މީހަކަށް އަނިޔާއެއް ލިބިފައެއް ނުވެއެވެ.\n"ސީ ޓު ސްކައި ގޮންޑޯލާ"ގެ އެންމެ ބޮޑު މަޤުބޫލުކަމެއް ލިބިފައިވާ މި ސަރަޙައްދު، ހާދިސާ އާއި ގުޅިގެން މިހާރު ވަނީ ބަންދުކޮށްފައެވެ. އެއީ ބިމާއި 3000 ފޫޓު މަތީގައި ޤާއިމްކޮށްފައި ހުރި ސިސްޓަމެކެވެ.\nއޮގަސްޓް 11, 2019 23:36\nޖާބެގެ ކޭބަލްކާރު ކިހާވަރަކުންދާނެބާ ؟؟\nއޮގަސްޓް 12, 2019 05:42\nޖާބިރުގެ ސިސްޓަމުވެސް އެއްމެފަހުން ކާށިދޫކަނޑައް ޕަޗަސް ހުމީހުންއޮޔާދާނީކަންނޭނގެ ކޯސްޓުގާދުވަރައްމުހިއްމު\nއޮގަސްޓް 12, 2019 05:46\nއެނެއްކަ ޖާބިރު އަޅާދޭ ކޭބަލް ކާރު ސިސްޓަމް ކަޑައިގެން ގޮސް ކާށިދޫ ކަނޑުގެ މެދަށް ވެއްޓޭގޮތައް ފެންވަރު ދައްކޮއް ނުހަދައްޗޭ. ފެންވަރުގަ ހަދާނެ ކަމަށް އުންމީދު ކުރަން.2އިންޗި އަށްވުރެ ކޭބަލް ބޮޑުކުރައްޗޭ ޖާ...\nއޮގަސްޓް 12, 2019 08:47\nއޮގަސްޓް 12, 2019 09:32\nޖާބިރުގެ ސިސްޓަމަކަށް ތިހެންނެއް ނުވާނެ.\nއޮގަސްޓް 12, 2019 09:51\nއަވަސް ކުރޭ ލޮލީބޭބެ


STELCO Ge Karantu Bill Ge Message Phone Ah Fonuvanee - Vaguthu\nސްޓެލްކޯ - ވަގުތު އިމޭޖެސް: އަމީން ފަހުމީ\nސްޓެލްކޯގެ ކަސްޓަމަރުންގެ ތެރެއިން މޯބައިލް ނަންބަރު އެ ކުންފުންޏަށް ދީފައިވާ ކަސްޓަމަރުންގެ ފޯނުތަކަށް ކަރަންޓު ބިލު ފޮނުވަން ނިންމައިފިއެވެ.\nރާއްޖޭގައި ކަރަންޓުގެ ހިދުމަތް ދެމުން އަންނަ މައި އެ ކުންފުނި، ސްޓެލްކޯ އިން ކުރި ޓުވީޓެއްގައި ބުނީ ކޮވިޑް-19 އާ ގުޅިގެން އަޅާ ފިޔަވަޅުތަކުގެ ދަށުން އެކުންފުނީގެ ކަސްޓަމަރުންގެ ތެރެއިން މޯބައިލް ނަންބަރު ދީފައިވާ ކަސްޓަމަރުންނަށް ޕްރިންޓު ކޮށްފައިވާ ބިލު ނުފޮނުވާނެ ކަމަށެވެ. އަދި ސްޓެލްކޯ އަށް ނަންބަރު ނުދީ ތިބި މީހުންގެ ބިލު ގްރައުންޑް ފްލޯ އަށް ފޯރުކޮށްދިނުމަށް ނިންމާފައިވާ ކަމަށް ވެސް ސްޓެލްކޯގެ ޓުވީޓުގައިވެއެވެ.\nމިއީ ކޮވިޑް-19 ރާއްޖެ އިން ފެނުމާ ގުޅިގެން އާންމުންގެ ސަލާމަތާއި ރައްކާތެރިކަމަށްޓަކައި އެޅި ފިޔަވަޅެއް ކަމަށް ސްޓެލްކޯ އިން ބުންޏެވެ.\nސްޓެލްކޯއިން ކުރި ޓުވީޓުގައި ވަނީ އެ ކުންފުންޏަށް ބިލް ދައްކަން ދިއުމުގެ ބަދަލުގައި އޮންލައިންކޮށް ފައިސާ ދައްކަން އެދިފައެވެ.\nރާއްޖޭގައި ކޮވިޑް-19 ފެތުރުން ހުއްޓުވުމުގެ ގޮތުން ސަރުކާރުން ވަނީ ސިއްހީ ކުއްލި ނުރައްކަލުގެ ހާލަތު އިއުލާންކޮށްފައެވެ. އަދި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ ޒަރޫރީ ބޭނުމެއް ނެތި އާންމުން ބޭރުގައި ނޫޅުމަށް އިލްތިމާސްކޮށްފައެވެ.\nރާއްޖެއިން ކޮވިޑް-19 އަށް 13 މީހަކު ވަނީ ފައްސިވެފައެވެ. އޭގެ ތެރޭގައި ރިސޯޓުގައި މަސައްކަތްކުރާ ބިދޭސީ މުވައްޒަފުންތަކަކާއި ޗުއްޓީ ހޭދަކުރުމަށް ރާއްޖެއަށް އައި ފަތުރުވެރިންތަކެކެވެ. މިހާތަނަށް ދިވެއްސަކު ފައްސިވެފައެއްނުވެއެވެ.\nމި ބަލިން ރައްކާތެރިވުމުގެ ގޮތުން ގިނަ ގިނައިން އަތް ދޮވުމަށާއި ސެނިޓައިޒާ ބޭނުން ކުރުމަށް އެޗްޕީއޭއިން ވަނީ އިލްތިމާސްކޮށްފައެވެ. އަދި ކެއްސާ ކިނބިހި އަޅާއިރު އަނގައާއި ނޭފަތް ރަނގަޅަށް ނިވާކުރުމަށާއި ކެއްސާ ކިނބިހި އަޅާއިރު ޓިޝޫ ނުވަތަ އަތުގެ އުޅަނބޮށި ބޭނުންކުރުމަށް ވެސް އެޗްޕީއޭ އިން ވަނީ އިރުޝާދު ދީފައެވެ.\nމާޗް 23, 2020 13:53\nވެމްކޯ އިން އަބަދުވެސް މެސެޖް ކުރަނީ.\nމާޗް 23, 2020 14:00\nފުލެޓް ތަ ކުގަ ދިރިއުޅޭ މީހުން އެ ކި ފުލޯތަ ކުގަ ދިރިއުޅެނީ ރާއްޖޭގެ އެ ކި ހިސާބުގެ އެ ކި އާއިލާތަށް، ހާއްސަ ކޮށް ހުޅުމާލެ، ދެން ގުރައުންޑުގެ ސިޑިގޮޅީގެ ތަޅުންމައްޗަށް ބިލު އެއްލާލަނީތޯ؟ ކާ ކުތޯ ބިލާ ހަވާލުވަނީ؟ ކާ ކުތޯ ޒިންމާވާނީ؟ ވަރަށް ޒިންމާދާރު ކަމެއް ތިޔައީ، ރައްޔިތުން ގަނަތަޅުވަނީތިޔަ.\nމާޗް 23, 2020 19:48\nމި ދުވަސްކޮޅު ރަގަޅީ ބިލް ހަވާލުނުކުރުން ހަވާލު ނުކޮއް ބިލްގެ މުއްދަތު އިތުރުކޮއްލަދީ


Anhen Dhariyaku Hunna Nama Ey Abadhuves Hithah Araa Kamah Malaika Bunefi - Vaguthu\nއަންހެން ދަރިޔަކު ހުންނަ ނަމައޭ ހިތަށް އަރާކަމަށް ބޮލީވުޑްގެ ބަތަލާ މަލައިކާ އަރޯރާ ބުނެފިއެވެ.\nމަލައިކާ މި މައުލޫއަށް ވާހަކަ ދައްކާފައިވަނީ ސޮނީ ޓީވީއިން ގެނެސްދޭ ކުޑަކުދިންގެ ޑާންސް ރިއަލިޓީ ޝޯ "ސުޕާ ޑާންސް" ޗެޕްޓާ ހަތަރެއްގެ އެޕިސޯޑެއްގެ ބައިވެރިންގެ ތެރޭގައި ހިމެނޭ ފްލޮރީޑާގެ ނެޝުމަށް ތައުރީފް ކުރަމުންނެވެ. އުމުރުން ހަ އަހަރުގެ ފްލޮރީޑާ އުރާލުމަށް ފަހު އަންހެން ކުއްޖަކު ހުންނަ ނަމައޭ ހިތަށް އަރާ ކަމަށް މަލައިކާ ބުނެއެވެ.\n"ބައިވަރު ރީތި ހެދުމާއި ބޫޓު އަހަރެން އަތުގައި ހުރޭ، އެކަމަކު އެ ލާނެ މީހަކު ނެތް" ފްލޮރިޑާ އުރާލައި ދޮނެއް ދެމުން މަލައިކާ ބުނެއެވެ.\n18 އަހަރުގެ ފިރިހެން ދަރިއެއް ހުންނަ މަލައިކާއަށް ފްލޮރިޑާގެ ހުށަހެޅުން ކަމުދިޔަ ވަރުން ސްޓޭޖަށް އަރައި އޭނާއާއި ބައިވެރިވެ އެކުގައި ނަށާލިއެވެ. ފްލޮރިޑާގެ ނެށުން ހުށަހަޅާފައިވަނީ 1982 ވަނަ އަހަރު ހަތުކަޅީ ފިލްމަށް އާޝާ ބޮސްލޭ ކިޔާފައިވާ ޑިސްކޯ ސްޓޭޝަން ލަވައަށެވެ.\nމަލައިކާ އަރޯރާގެ ދަރިފުޅު އަރްހާން ހާން އަކީ އަރްބާޒް ހާންއަށް ލިބިފައިވާ ކުއްޖެކެވެ. އެދެމީހުން ނަވާރަ އަހަރު ވަންދެން ކައިވެނި ކޮށްގެން އުޅުމަށް ފަހު އެ ގުޅުން ރޫޅިފައިވަނީ 2017 ވަނަ އަހަރުއެވެ. ކައިވެނި ރޫޅުމާއި އެކު ދެން މަލައިކާ ފެނިގެން ދިޔައީ އަރްޖުން ކަޕޫރާއި އެކުއެވެ. 2017 ވަނަ އަހަރުން ފެށިގެން މަލައިކާ އާއި އަރްޖުން އުޅެނީ ރައްޓެހިވެގެންނެެވެ.\nމަލައިކާ އަރޯރާ، 47، ވަނީ އިންޑިއާގެ ބަތަލާއެއް ގޮތަށް، ކުޅަދާނަ ނެށުންތެރިޔެއް އަދި މޮޑެލް އެއްގެ ގޮތުގައި ވެސް އާންމުންނަށް ފެނިފައެވެ.


Nidhan undhangoovaa nama kureveynee kon kameh?\nނިދަން އުދަނގޫވާނަމަ ކުރެވޭނީ ކޮން ކަމެއް؟\nރޭގަނޑު ނިދަން ދަތިވުމަކީ ނުވަތަ ނިދި ނައުމަކީ ގިނަ މީހުންނަށް ކުރިމަތިވާ ކަމެކެވެ. މިގޮތަށް ނިދަން ދަތިވެ މަދު ވަގުތު ކޮޅަކަށް ނިދޭ ކަމުގައިވާ ނަމަ އޭގެ ސަބަބުން ސިއްހަތަށް ނޭދެވޭ އަސަރުކޮށް ހިތުގެ ބަލިތައް ޖެހުމަށް މަގުފަހި ވެއެވެ.\nނިދަން އުދަނގޫވާނަމަ ކުރެވިދާނެ ކަންތައްތައް\n1. ނިދަން އެންމެ ރަނގަޅު ވަގުތެއް ހޯދުން: ހެނދުނު ހޭލަން ބޭނުންވާ ވަގުތެއް ކަނޑައެޅުމަށްފަހު މަދުވެގެން ހަތް ގަޑިއިރުގެ ނިދި ލިބޭނެ ގޮތަށް ކޮންމެ މީހަކު ވެސް ނިދަން އާދަކުރަންވާނެ އެވެ.\n2. އަވަހަށް ނިދަން އަމިއްލަ ނަފްސު ހޭނެވުން: އެމީހަކު ގަޔާވާ ފަދަ މަޑު މިޔުޒިކެއް ޖަހައިގެން އޮވެ ނިދުމަކީ އަވަހަށް ނިދަން މެދުވެރިކުރުވާ ކަމެކެވެ. ދިރާސާތަކުން ދައްކާ ގޮތުގައި މިޔުޒިކަކީ މީހާގެ ފިކުރުތަކުން ދުރުކޮށްދީ ލޭގެ ޕްރެޝާ ދަށްކޮށް އުފަލާއި ހިތްހަމަޖެހުން އިހުސާސްކޮށްދޭ ''އެންޑޯފިން'' ކެމިކަލް އިތުރުކޮށްދޭ ކަމެކެވެ.\n3. ރަނގަޅު ފިނިހޫނު މިނެއްގައި ނިދުން: ދިރާސާތަކުން ދައްކާ ގޮތުގައި އެންމެ އަވަހަށް ނިދޭނެ ފިނިހޫނު މިނަކީ 16.1 ޑިގްރީ ސެލްސިއަސް އެވެ. ނިދަން އޮންނަ ގަޑީގައި ހަށިގަނޑުގެ ހޫނުމިން މަތިވުމަކީ ހަށިގަނޑުގައި ހުންނަ އޮކްސިޖަންގެ މިންވަރު ދަށްކޮށްދޭ ކަމެކެވެ.\n4. އިންސޮމްނިއާ ބަލީގެ ޝިކާރައަކަށް ވެފަހުރިތޯ ބެލުން: މިކަމާ ގުޅުން ހުރި މާހިރަކަށް ދައްކާ މިކަން ބެލުމަކީ މުހިއްމު ކަމެކެވެ.\n5. ކަސްރަތުކުރުން: ހަވީރު ހަތަރަކާއި ރޭގަނޑު ހަތަކާއި ދެމެދު މަދުވެގެން 30 މިނިޓު ވަންދެން ކަސްރަތު ކުރުމަކީ ނިދަން ދަތިވާނަމަ ކުރުން ރަނގަޅު ކަމެކެވެ.\n6. ޗެރީ ކެއުން: ޗެރީގައި ނިދުމަށް އެހީތެރިވެދޭ މެލަޓޮނިން ކިޔާ ހޯމޯނެއް ހިމެނެ އެވެ.


Unmeedhee adhadhuthakeh: 15 dhuvas therey 40,000 ahvureh gina fathuruverin – adduLIVE\nއުންމީދީ އަދަދުތަކެއް: 15 ދުވަސްތެރޭ 40،000 އަށްވުރެއް ގިނަ ފަތުރުވެރިން\nJan 17, 2021, 09:52 އަބްދުﷲ ޔާމީން\nމިއަހަރުގެ ފުރަތަމަ 15 ދުވަސްތެރޭ ރާއްޖެއަށް 40،000 އަށްވުރެއް ގިނަ ފަތުރުވެރިން ޒިޔާރަތް ކޮށްފި އެވެ.\nޓޫރިޒަމް މިނިސްޓްރީގެ ތަފާސްހިސާބުތަކުން ދައްކާގޮތުގައި ޖެނުއަރީ ފުރަތަމަ ދުވަހުން ފެށިގެން 15 ދުވަހުގެ ނިޔަލަށް ރާއްޖެއަށްވަނީ 43،481 ފަތުރުވެރިން އައިސްފައެވެ. ޓޫރިޒަމް މިނިސްޓްރީން މައުލޫމާތުދޭ ގޮތުގައި ދުވާލެއްގެ މައްޗަށް ރާއްޖެއަށް އެވްރެޖްކޮށް 2،899 ފަތުރުވެރިން އާދެއެވެ.\nމި މުއްދަތުގެ ތެރޭގައި ރާއްޖެއަށް އެންމެ ގިނަ އަދަދަކަށް ފަތުރުވެރިން ޒިޔާރަތްކޮށްފައިވަނީ ރަޝިޔާއިްނނެވެ. އެ ޤަައުމުން 10،002 ފަތުރުވެރިން އައިސްފައިވެ އެވެ. ދެވަނަ އަށް އެންމެ ގިނަ ފަތުރުވެރިން ޒިޔާރަތްކޮށްފައިވާ އިންޑިއާއިން އައިސްފައިވަނީ 5.727 ފަތުރުވެރިންނެވެ. އަދި ޔޫކޭއިން 3،472 ފަތުރުވެރިން ރާއްޖެއަށް މި މުއްދަތުގައި އައިސްފައިވެ އެވެ.\nކޮވިޑް-19 އާއި ގުޅިގެން ރާއްޖޭގެ ބޯޑަރުތައް ބަންދުކުރުމަށް ފަހު އަލުން ހުޅުވާފައިވަނީ ޖުލައި 15 ގަ އެވެ. އެއާއި އެކު ރާއްޖެއަށް އަންނަ ފަތުރުވެރިންގެ އަދަދު އިތުރުކުރުމަށް ސަރުކާރުން އަންނަނީ ގިނަ މަސައްކަތްތަކެއް ކުރަމުންނެވެ.


Hulhumale' gai bus akai car eh jehi accident eh hingaifi\nހުޅުމާލޭގައި ބަހަކާއި ކާރެއް ޖެހި އެކްސިޑެންޓްވެއްޖެ\nހުޅުމާލޭގައި ބަހަކާއި ކާރެއް ޖެހި މިއަދު ހިނގި އެކްސިޑެންޓް -- ފޮޓޯ: އެމްވީ ކްރައިސިސް\nހުޅުމާލޭގައި ބަހަކާއި ކާރެއް އެކްސިޑެންޓެއް ހިނގައިފި އެވެ.\nފުލުހުން ބުނީ މިއަދު ހަވީރު 3:32 ހާއިރު ހުޅުމާލެ ނިރޮޅު މަގުގައި ބަހަކާއި ކާރެއް ޖެހި އެކްސިޑެންޓެއް ހިނގި ކަމަށް ފުލުހުންނަށް ރިޕޯޓް ކޮށްފައިވާ ކަމަށެވެ. އެ އެކްސިޑެންޓްގައި އެއްވެސް މީހަކަށް އަނިޔާއެއް ވެފައި ނުވާ ކަމަށާއި އެކަމަކު ދެ އުޅަނދަށް ވެސް އެކި ވަރުގެ ގެއްލުން ލިބިފައިވާ ކަމަށް ފުލުހުން ބުންޏެވެ.\nއެކްސިޑެންޓް ހިނގި ވަގުތު ދެ އުޅަނދު ދުއްވި ދެ މީހުންނަކީ ވެސް އެ ކެޓަގަރީގައި އެއްގަމު އުޅަނދު ދުއްވުމުގެ ލައިސަންސް އޮންނަ ދެ މީހުން ކަމަށާއި މައްސަލަ އިތުރަށް ތަހުގީގު ކުރަމުންދާ ކަމަށް ފުލުހުން ބުންޏެވެ.\nހުޅުމާލޭގައި ބަހަކާއި ކާރަކާ ޖެހި މިއަދު އެކްސިޑެންޓެއް ހިނގިއިރު މިދިޔަ އަހަރުގެ ނޮވެމްބަރު މަހު ހުޅުމާލޭގައި ބްރިޖަށް އަރާ މަގުގައި ބަހަކާއި ސައިކަލެއް ޖެހި ހިނގި ނުރައްކާތެރި އެކްސިޑެންޓަކާ ގުޅިގެން ބަސް ދުއްވަން އިން ޑްރައިވަރު ހައްޔަރު ކުރި އެވެ. އެކަމަކު އޭނާ ފަހުން ދޫކޮށްލި އެވެ.\nމީގެ އިތުރުން މިދިޔަ އަހަރުގެ ރޯދަ މަހުގެ ތެރޭގައި ހުޅުމާލޭގައި ދިޔަ އެމްޓީސިސީގެ ބަހަކުން ޖެހި ޔޫކްރެއިންގެ އަންހެން ޓޫރިސްޓަކު ވެސް މަރުވެފައިވެ އެވެ. އެ އެކްސިޑެންޓު ހިނގީ ޑްރައިވަރަށް ނިދި ޖެހުމުންނެވެ.\nމޯލްޑިވްސް ޕޮލިސް ސާވިސް ހުޅުމާލެ އެކްސިޑެންޓް + މަގުމަތީގެ އެކްސިޑެންޓް\nކާރަކާއި ސައިކަލެއްޖެހި ދެ މީހަކަށް އަނިޔާ\nބަސް ޑްރައިވަރުގެ ބަންދު އިތުރުކޮށްފި، މިފަހަރު ހަތް ދުވަސް\nބަސް ޑްރައިވަރުގެ ބަންދަށް ތިން ދުވަސް


Chagos vote: Rajjey ge hithaa gulhey mahsala eh!\nޗާގޯސް އަކިޕެލެގޯ: ޑިކޮލަނައިޒޭޝަން ފުރިހަމަ ނުވާ ކަމަށް ބުނޭ\nރާއްޖެއިން އަބަދުވެސް ބުނަމުން އަންނަނީ "ވެލިމަލަ އެއްގަން، ބިމާއި ފަޅުކަނޑާއި ވައިޖައްވު" ހިމެނޭ ގޮތަށް އިން ޖަހާފައިވާ ރާއްޖޭގެ ސަރަހައްދުން އެންމެ އިންޗިއެއް ވެސް ދުލެއް ނުކުރާނަމޭ އެވެ. ކޮންމެ ސަރުކާރެއް އޮތަސް އަދި ކޮންމެ ޒަމާނެއްގައި ވިޔަސް ރާއްޖޭގެ ސިޔާދަތީ ސްޓޭންޑަކަށް ވާނީ މި ގޮތުގައި ހިފަހައްޓައިގެން ތިބުމެވެ. އަދި އެއީ ރާއްޖޭގެ އެންމެ މަތީ މަސްލަހަތެވެ. އެފަދަ ކަމަކީ އިނގިރޭސި ވިލާތާއި އެމެރިކާ އާއި އިންޑިއާ އަދި ޗައިނާ ގުޅޭ ކަމެއް ނޫނެވެ.\nރޭ އދ. ގައި ނެގި ވޯޓަކީ ރާއްޖޭގެ އެންމެ މަތީ މަސްލަހަތާ ގުޅޭ އަދި އެ މަސްލަހަތު ހިމާޔަތް ކުރުމުގެ ވޯޓެކެވެ.\nއދ. ޓޭބަލްގައި ރޭ އޮތް މައްސަލާގައި ރާއްޖެއިން ވޯޓް ދިނީ އެއާ ދެކޮޅަށެވެ. އަދި އެ ވޯޓްގެ ކުރީން ނެގި އެކްސްޕްލެނޭޝަން ވޯޓްގައި ވެސް ރާއްޖޭގެ ސްޓޭންޑަކީ އެއާ ދެކޮޅަށް ވޯޓް ދިނުމެވެ.\nމިއީ ކޮން ވޯޓެއް ހެއްޔެވެ؟\nމި ވޯޓަކީ އިނގިރޭސިވިލާތުގެ ބާރުގެ ދަށުގައި އޮތް ފޯޅަވަހި ނުވަތަ ޗާގޯޒް އައިލެންޑްސް މޮރިޝަސްގެ ސަރަހައްދެއްގެ ގޮތުގައި ކަނޑައެޅުމަށް އެހެން ފަރާތަކުން ދިން ލަފައަކަށް އަމަލު ކުރަން ގޮވާލައި އދ. ހުށަހެޅި ގަރާރެއްގެ މައްޗަށް ނެގި ވޯޓެކެވެ.\nމި އާންމު ވޯޓުގައި، މޮރިޝަސްއާ އެއްކޮޅަށް ރޭ 116 ގައުމަކުން ވޯޓު ދިނެވެ. އެމެރިކާ އާއި އިނގިރޭސިވިލާތާއި، ރާއްޖެއާއެކު އެ ގަރާރާ ދެކޮޅަށް ވޯޓުދީފައިވަނީ ހަ ގައުމެކެވެ. މީގެ ތެރެއިން މި މައްސަލައިގައި އެންމެ މަސްލަހަތު ބޮޑު ގައުމަކީ ރާާއްޖެ އެވެ. ދެން އިނގިރޭސި ވިލާތާއި އެމެރިކާ އެވެ. އަނެއް ތިން ގައުމަކީ އެހެން ގޮތް ގޮތުން އޭގެ ތެރެއަށް ވަދެ އެމެރިކާ އާއި އިނގިރޭސީން އުޅޭ ގޮތެއް ބަލާން އޮތް ތިން ގައުމެވެ.\nމި ވޯޓްގައި ރާއްޖެއިން ވޯޓް ދީފައި އެ ވަނީ ހަމަ އެކަނި އެ ވޯޓާ ދެކޮޅަށް ވޯޓް ދޭ ހަމައެކަނި ގައުމަކީ ރާއްޖެ ކަމަށް ވިޔަސް އެގޮތުގައި ތިބޭން ނިންމައިގެނެވެ. މީގެ ނުކުތާއަކީ ރޭ އެގޮތަށް ވޯޓް ދިނުމެއް ނޫނެވެ. ނުކުތާއަކީ އެއީއަކީ މިއަދަކު އިއްޔެއަކު އަދި ވަކި ސަރުކާރެއްގައި އޮތް ނިންމުމެއް ވެސް ނޫނެވެ. އެއީ ރާއްޖޭގެ އެންމެ މަތީ މަސްލަހަތުގެ ގޮތުގައި ގާނޫނު އަސާސީން ކަނޑައަޅައި ނިންމާފައި އޮތް ސިޔާދަތީ ސްޓޭންޑެކެވެ.\nރޭ ޔޫރަޕިއަން ޔޫނިއަން (އީޔޫ) ގައި ހިމެނޭ ގިނަ ގައުމުތަކާއެކު 56 ގައުމަކުން ވަކި ކޮޅަކަށް ވޯޓް ނުދީ ވެސް ތިއްބެވެ. އަދި ވޯޓަށް ފަހު ވޯޓާ ގުޅޭ ހަބަރުތައް ދުނިޔޭގެ މީޑިއާ ތަކާއި ރާއްޖޭގެ ބައެއް ދިމާ ދިމާގައި ރިޕޯޓްވެގެން އައި އިރު ބައެއް ރިޕޯޓްތަކުގައި އެ ގަރާރަށް އަމަލު ކުރުން "ލާޒިމް ކަމަށް" އަދި "ލާޒިމް ނޫން" ކަމަށް ކަމަށް ދޭހަ ކޮށްދީފައި ވެސް ވެއެވެ. އަދި ރޭގެ އެ ވޯޓަކީ ވަކި ނިޔަތެއްގައި ވަކި ބައެއްގެ ބުރަކަށީގައި ފިރުމައިދިން ވޯޓެއްގެ ގޮތުގަައި ވެސް ސިފަ ކުރި އެވެ.\nހަގީގަތަކީ ރޭގައި ވޯޓް ލީ ގަރާރަކީ އެއްވެސް ބަޔަކަށް އަދި އެ މައްޗަށް އަމަލު ކުރަން ލާޒިމްވާ ގަރާރެއް ނޫނެވެ. މިއީ މައްސަލައެއް ކުރިޔަށް ގެންދިއުމަށް އެހެން ދިމާއަކުން އައި ލަފައެއް ބަލައި ގަތުމަށް ނެގި ވޯޓެެކެވެ. އަމަލު ކުރުމާ ނުކުރުމުގެ ބައެއް އަދި މިހިސާބަކުން ނާދެ އެވެ. މިއީން ޒަމާނެއްގައި ނުވެސް އަންނާނެ އެވެ.\nމައްސަލައިގެ އަސްލަކީ ކޮބައި؟\nމި މައްސަލައިގެ އަސްލަކީ ރާއްޖޭގެ ސިޔާދަަތީ ނިންމުމަކާއި މޮރިޝަސްގެ ސިޔާދަތީ ވަކާލަތު ކުރުމެކެވެ. މި ދެބައި ދެމެދުގައި އޮތީ އިނގިރޭސީންނެވެ.\nމޮރިޝަސްގެ ވަކާލާތަކީ ފޯޅަވަހި ނުވަތަ ޗާގޯޒް އަކީ އެ ގައުމުގެ ބައެކެވެ. -- އެއީ ހަގީތެކެވެ -- އަދި އެއީ އިނގިރޭސިންގެ އަތްދަށުން 1965 ގައި އެ ގައުމަށް މިނިވަންކަން ލިބުނުއިރު އަނބުރާ ރައްދުކޮށްފައި ނުވާ އެކަމަކު މުތުލަގަށް މޮރިޝަސްގެ ބައެކެވެ. އެއީ ވެސް ހަގީތެކެވެ. އެހެން ކަމުން ޑީކޮލަނައިޒޭޝަން ޕްރޯސެސް އަދި ފުރިހަމައެއް ނުވެ އެވެ.\nއެބައި ފުރިހަމަވާނީ އެމެރިކާއިން މިހާރު މިލިޓަރީ ބޭހެއް ހަދައިގެން އުޅޭ ފޯޅަވަހި، މޮރިޝަސްއާ ހަވާލު ކުރުމުންނެވެ. ހަގީގަތެއްތޯ ނޫންތޯ ސުވާލެއް އުފެދިގެން އުޅެނީ މިތަނުގަ އެވެ. އަދި މި ސުވާލާ ހެދި ރާއްޖޭގެ ސިޔާދަތީ މަސްލަތަހަތަކަށް އުނި ކަމެއް އަތުވެދާނެ ހާލަތެއް މެދުވެރިވަނީ އެވެ.\nއާހިރުގައި ކޮންމެ ގޮތަކަށް ނިމުނަސް ރާއްޖޭގެ ސިޔާދަތީ މަސްލަހަތެއް ކޮމްޕްރަމައިޒްވާން ރުހޭނީ ކޮންތާކު ހުރި ކޮން ދިވެއްސެއް ހެއްޔެވެ؟\nރޭގެ އެ ވޯޓްގެ އަސްލަކީ ދެވަނަ ބޮޑު ހަނގުރާމައިގެ ތެރެއަށް ސީޝޭސްލްސް އާއި ސްރީލަންކާ އާއި ރާއްޖެ އަދި މޮރިޝަސް ކޮއްޕާލައިގެން އިނގިރޭސިން ހިންގި "ޕޯޓް- ޓީ" އޮޕަރޭޝަނާއި ސިއްރު ކޯޑް "އޮަޕަރޭޝަން ކޮންކިއުބައިންގައި" ހިމެނޭ ނުކުތާތަކުގެ ތެރެއިން އުފަންވެފައިވާ ދުނިޔޭ ނިސްބަތުން "ވިންދެއްހާ ކުޑަ" އެކަމަކު ގައުމެއްގެ ނިސްބަތުން "ދުނިޔެއަކަށްވުރެ ބޮޑު" މައްސަލައެކެވެ.\nމި މައްސަލަ ރާއްޖޭގެ އެންމެ މަތީ މަސްލަހަތުގެ ތެރެއަށް ވަންނަނީ ރާއްޖެ މިިނިވަން ވިއިރު ރާއްޖޭގެ ދެކުނުގެ ސަރަހައްދީ ރޮނގު ކަނޑައަޅައިދޭ ދަނޑި ނިންމަން ޖަަހަން ޖެގޭ މިން ޖެހުން ފުރިހަމަ ކޮށްދީފައި ނެތުމުގެ ސަބަބުން އޭގެ ޒާތަށް އުފެދިފައިވާ އޮތް މައްސަލައެއްގެ ތެރެއިން ލައިގެނެވެ. -- ރާއްޖޭގެ އުތުރުގައި އެބައި އޮތީ އިންޑިއާ ލަންކާ ރާއްޖެ ހިމޭ ގޮތަށް ފުރިހަމަ ކޮށްފަ އެވެ.\nމި މައްސަލާގައި އެންމެ މަސްލަހަތު ބޮޑު ބަޔަކީ ދިވެހި ރައްޔިތުން ކަމަށް ވިޔަސް މި މައްސަލައަށް "ސިއްކަ ޖަހާފައިވާ ރައްދު" ގެ ގޮތު އިނގިރޭސީން ބުނާ ވާހައަކީ ޗާގޯޒްއަކީ ބްރިޓިޝް އޯވަސީސް ޓެރިޓަރީގައި ހިމެނޭ ސަރަހައްދެކެވެ.\nއެމީހުންގެ އިބާރާތަކީ މިއީ އެވެ: "އަހަރެމެންގެ ދިފާއީ ބޭނުމަށް އެ ސަރަހައްދު ބޭނުން ނުވާ ދުވަހެއް، ޒަމާނެއް، އަތުވެއްޖެ ނަމަ މޮރިޝަސްއަށް ކޮންޓްރޯލެއް ދެވިދާނެ" އޭ އެވެ. މިއީ އިއްޔެ ނޫނީ ރޭ އުފަންވި ވާހަކައެއް، އަދި މާދަމާ އުފަންވެދާނެ އާ ވާހަކައެއް ވެސް ނޫނެވެ. މިއީ އިނގިރޭސީން "ކިންޑޮމް ޕޯޓް - ޓީ ސީރީޒް" ގައި ލިޔެފައި އޮތް ގޮތެވެ. -- އިނގިރޭސި އާކައިވްސް\nމޮރިޝަސްއިން ޑިކޮލަނައިޒް ޕްރޮސެސް ފުރިހަމައެއް ނުވެއޭ ބުނާ ހިސާބަކީ އެ ގައުމު މިނިވަންވި އިރު އެއްގަމާއި ވައި، ޖައްވާ ކަނޑު ހިމެނޭ ގޮތަށް ޗާގޯސް ހިމެނޭ ބައި ހަވާލު ނުކޮށް އިނގިރޭސީންނާއި އެމެރިކާއާއެކު ވެވުނު އެއްބަސްވުމެއްގެ ދަށުން، 1971 ވަނަ އަހަރު އެ ސަރަހައްދުގައި އޮންނަ އެންމެ ބޮޑު އެއް އަތޮޅު ކަމަށްވާ ޑިއޭގޯ ގާސިއާގައި އަސްކަރީ މަރުކަޒެއް ބިނާ ކުރުމަށް އެ ސަރަހައްދުގައި ދިރިއުޅޭ ހުރިހާ ރައްޔިތުން "ބުރަކަށީގައި އަތް އަޅައި ކޮއްޕާ ގަޅުވައިގެން" ބޭލި ހިސާބެވެ. އެ ރައްޔިތުން މިހާރު ވެސް ޝަކުވާކޮށްލަ ކޮށްލާ އިނގިރޭސި ކުދި ކޯޓްތަކަށް ހިނގަ ހިނގާ އެބަތިއްބެވެ.\nމިތާނގައި ރާއްޖެއަށް މިވާ ގޮތަކަކީ ތަފާތު ގޮތެކެވެ؛ ފޯޅަވަހި ނުވަތަ ޗާގޯސް އާކިޕެލެގޯ ގެ މައްސަލާފައި މޮރިޝަސް އާއި އިނގިރޭސީންނާ ދޭތެރޭގައި އޮތް ހިތްހަމަ ނުޖެހުމާއި ނުތަނަވަސް ކަމުގައި ވަޔާއި ފަޒާ އާއި ކަނޑާއި އެއްގަން ހިމެނޭ ގޮތަށް ރާއްޖެއިން ދަަމާފައިވާ ރާއްޖޭގެ ކޮންޓިނެންޓަލް ސެލްފުން ބައެއް ގެއްލެނީ އެވެ. ނޫނީ ގެއްލިދާނެ ހާލަތެއް މެދުވެރިވަނީ އެވެ.\nމިއީ އިނގިރޭސީންގެ ކޮލަނީއެއްގެ ގޮތުގައި މޮރިޝަސް އޮވެފައި މިނިވަންވިއިރު ޑިކޮލަނައިޒޭޝަން ޕްރޮސެސް ފުރިހަމަ ނުވާ މައްސަލައިގެ ސުވާލެވެ. މި ސުވާލު އޮންނާތީ އެކަމަށް ބާރު އަޅައި އދ. މަޖިލިހުން ޖޫން 22، 2017 ގައި ގަރާރެއް ފަސްކޮށްފައި އޮވެ އެވެ.\nއެ ގަރާރު ފާސްކުރީ މި މައްސަލާގައި އިންޓެނޭޝަނަލް ކޯޓް އޮފް ޖަސްޓިސް (އައިސީޖޭ) ގެ އެޑްވައިޒަރީ އޮޕީނިއަނެއް ހޯދާށެވެ. އެ ކޯޓްގެ އޮޕީނީއަނަކީ އޭގެ މައްޗަށް އަމަލު ކުރުން ލާޒިމް ކަމެއް ނޫނެވެ. އެ ހަމަ ލަފައެކެވެ.\nމި މައްސަލާގައި އައިސީޖޭގެ ލަފާ ހޯދަން ފާސް ކުރި އިރު އެ ގަރާރާ ދެކޮޅަށް ވޯޓްލި ފުރަތަމަ ގައުމަކަށްވީ ރާއްޖެ އެވެ. ދެން އޭގައި ހިމެނެނީ 14 ގައުމެކެވެ. ގަރާރާ އެކޮޅަށް ވޯޓް ދިނީ 94 ގައުމެކެވެ. ވަކިކޮޅަކަށް ނުޖެހި ބަލަން ތިބީ 60 ގައުމެކެވެ. މި ގަރަރާކަކީ އައިސީޖޭގެ އޮޕީނީއަން ހޯދަން ހުށަހަޅި ގަރާރެކެވެ.\nއެ ގަރާރާ އެއްގޮތަށް އައިސީޖޭގެ އޮޕީނިއަނެއް އައީ މި އަހަރު އެވެ. އެ ކޯޓްގެ ލަފައަކަށްވީ މޮރިޝަސް ބުނާ ގޮތަށް ޗާގޯސް އާކިޕެލެގޯ މޮރިޝަސްގެ ދަށަށް ނުދާހާ ހިނދަކު ޑިކޮަލަނައިޒޭޝަން ފުރިހަމައެއް ނުވެއެެވެ. އެ ކޯޓުގެ އެ ލަފާޔާއެކު ރޭ އދ. މަޖިލީހުގައި ޓޭބަލް ކުރި ގަރާރަކީ އެ ލަފާގެ މައްޗަށް ބިނާކޮށް އެފްރިކަން ގްރޫޕް އިސްވެ ހުށަހެޅި ގަރާރެކެވެ.\nރޭގެ ގަރާރުގައި ބުނަނީ "މޮރިޝަސް މައްސަލާގައި އައިސީޖޭގެ އޮޕޯނިއަންނަށް ބޯލަންބައި ތަންފީޒު ކުރަން އަހަރެމެން ގޮވާލަމޭ" އެވެ.\nރާއްޖޭގެ މައްސަލަ ނުކުންނަ ހިސާބު\nމިއީ ރާއްޖޭގެ މައްސަލަ ނުކުނަނަ ހިސާބެވެ. ރާއްޖެއަށް ދިމާވަނީ ވަރަށް ހައްސާސީ މައްސަލައެކެވެ. އެހެން ވާންޖެހެނީ ހުރިހާ ގައުމަކާ އަޅާބަލާއިރު ފޯޅަވައްސާ އެންމެ ގާތް، އަދި "ޖިއޮގްރެފިކް ޑިސްޓަންސް" އެންމެ ތުނި ގައުމަކަށް އޮތީ ރާއްޖެ ކަމަށް ވާތީ އެވެ. އަދި ރާއްޖެ ނޫނީ އެ ދިމާއިން ބައުންޑަރީއެއް އޮތް ގައުމެއް ވެސް ނޯންނާތީ އެވެ.\nއެ ސަރަހައްދު "ބްރިޓިޝް އިންޑިއަން އޯޝަން" ގެ ގޮތުގައި އޮތް އިރު ރާއްޖެއިން ވަނީ ގާނޫނުއަސާސީ މެދުވެރިކޮށް ރާއްޖޭގެ ސަރަހައްދު ކަނޑައަޅާފަ އެވެ. އެއީ ރާއްޖޭގެ ގާނޫނުއަސާސީ ބުނާ ބޭސްލައިންތަކުން ބޭރަށް ދަމާލާ 200 މޭލަކީ ރާއްޖޭގެ ކޮންޓިނެންޓަލް ސެލްފްގެ ގޮތުގައި ކަނޑަައަޅައި ގަރާރުކޮށްގެން ތިބޭ ތިބުމެވެ.\nމުހިންމު ނުކުތާއަކީ މިއީއެވެ؛ އދ. އިން ފާސްކޮށްފައި އޮންނަ "ލޯފް އޮފްދަ ސީސް ކޮންވެންޝަން" ނުވަތަ ބައިނަލް އަގުވާމީ ކަނޑުތަކާބެހޭ ގާނޫނެއް އޮވެ އެވެ. އޭގެ ދަށުން ރާއްޖޭގެ ކޮންޓިނެންޓަލް ސެލްފް ކަނޑައަޅަން ދީފައި އޮތް މުއްދަތުގައި ރާއްޖެއިން ހުށަހެޅި ހުށަހެޅުމެއް އދ. ކޮމެޓީގައި އެބައޮތެވެ. އޭގައި ބުނަނީ ރާއްޖޭގެ ގާނޫނުއަސާސީގައި ވެސް ބުނާ 200 މޭލު ހިމެނޭ ގޮތަށް ދެކުނުން ދަމާ ރޮނގުގެ ވާހަކަ އާއި އޭގެ ތަފުސީލެވެ.\nއަނެއްކޮޅުން މޮރިޝަސްގެ މައްސަލައަކީ ލޯ އޮފް ދަ ސީސް ކޮންވެންޝަންސް ދަށަށް ވަންނަ މައްސަލައެއް ވެސް ނޫނެވެ. މި މައްސަލާގެ މި ބައިގައި ހިމެނެނީ ރާއްޖެ އެވެ.\nމޮރިޝަސްގެ ބޮޑާ ހޭކުމާއި އެ މީހުން ވިސްނާ ސިޔާދަތީ ސްޓޭންޑަކަށް ވަކާލަތު ކުރާ މި މައްސަލާގައި މިހާތަނަށް ބެލެވެމުން އައީ ޗާގޯސް އާއި މޮރިޝަންސް ދެމެދުގެ އޮތް މި ކަމަކީ އިނގިރޭސީންނާ އެ މީހުނާ ދެމެދު އޮތް ދޭދޭ މައްސަލައެއްގެ ގޮތުގަ އެވެ. ބައިލެޓްރަލް ކަމެއްގެ ގޮތުގަ އެވެ.\nހަމަ އެހެންމެ ރާއްޖެއިން އިނގިރޭސީންނާއެކު ދެކުނުގެ ސަރަހައްދީ ރޮނގު ކަނޑައަޅަން ވާހަކަ ދައްކާނީ އެވެ. އެހެންވެ އެގޮތަށް ބަލައި އދ. ލޯފް އިފް ދަ ސީސް އިން ރާއްޖެއަށް ލިބޭ އެންމެ ބޮޑު ބައި ނަގާފައި އދ. އަށް 2010 ގައި ސަބްމިޓް ކުރީ އެވެ. ވީމާ 2017 އިގެ ގަރާރާއި ރޭގެ ގަރާރަކީ ރާއްޖޭގެ ސަރަހައްދު ކަނޑައެޅުމުން ލިބޭ މިނަށް އުނިކަމެއް އަތުވެދާނެ ކަމަަށްވާތީ ރާއްޖެއިން ދެކޮޅު ހަދަނީ އެވެ.\nރާއްޖެ ޕޮއިންޓަކީ ލޯ އޮފްދަ ސީސް ކޮންވެންޝަންގެ ތެރެއިން ރާއްޖެ ދެކުނު ދަނޑި ނިންމަން 200 މޭލު ދަމާލުމަށް ފަހު، ލާފައި އޮތް ސަބްމިޝަނަށް ގޮތެއް ނުނިންމާ މޮރިޝަސްގެ ޝަކުވާގެ މައްސަލައަށް ގޮތެއް ނިމިގެން ނުވާނެ އޭ އެވެެ.\nފޯޅަވައްސާ ރާއްޖެއާ ދޭތެރޭ ކޮންމެ ކޮޅަކަށް 200 މޭލު ނެގުމުން ފުށު އަރަ އެވެ. އެކަމަކު ރާއްޖެއަށް ޕޮއިންޓެއް ލިބެނީ ފޯޅަވައްސަކީ މީހުން ދިރިއުޅުމުގެ ރަށްވެހި ކަމެއް ނެތް ތަނަކަށްވާތީ އެވެ. ލޯ އޮފްދަ ސީސް ކޮންވެންޝަން ބުނާ ގޮތުން ބޮޑު ބައެއް އަބަދު ވެސް ލިބެނީ މީހުން ދިރިއުޅޭ ރާއްޖެއަކަށެވެ. ދެކުުނުގެ ކޮންޓިނެޓަލް ސެލްްފް ކަނޑައަޅަން ރާއްޖެެއިން 200 މޭލް ޑިކްލިއާ ކުރި މައިގަނޑު ސަބަބަކީ ވެސް އެއީ އެވެ. އެހެންވެ ރާއްޖޭގެ ހުށަހެޅުމަށް ގޮތެއް ނުނިމި މޮރިޝަސްގެ ޝަކުވާއަށް ގޮތެއް ނިމޭކަށް ނުޖެ އެވެ. އަދި އެފަދަ ނިންމުމަކަށް ރާއްޖެ ތާއީދު ކޮށްފިނަމަ އެކަން ވާނީ ރާއްޖޭގެ ސަރަހައްދީ ރޮނގު ކަމަށް ގާނޫނުއަސާސީން ޑިކްލިއާކޮށްފައިވާ ބައެއް ކުޑަ ކުރަން ރާއްޖެއިން އެއްބަސްވާ އެއްބަސްވުމަކަށެވެ.\nއެހެން ކަމުން ރޭގެ ވޯޓްގައި ވެސް އަދި ރައީސް އަބްދުﷲ ޔާމީންގެ ސަރުކާރުގައި 2017 ވަނަ އަހަރު ނެގި ވޯޓްގައި ވެސް ރާއްޖެއިން ބެލީ ރާއްޖޭގެ އެއްމެ މަތީ މަސްލަހަތު ދިފާއު ކުރުމުގައި އެކަނިމާއެކަނި ވިޔަސް އެގޮތުގައި އޮތުމަށެވެ.\nމިއީއަކީ އެހެން އެއްވެސް ކަމަކާ ގުޅުން އޮތް ވޯޓެއް ނޫނެވެ. އަދި މިއީ އިނގިރޭސިން ނުވަތަ އެމެރިކާ ރުއްސަން އެހެންނާ އިޒްރޭލާ އެއްކޮޅަށް ދިން ވޯޓެއް ވެސް ނޫނެވެ. މިއީ ރާއްޖޭގެ ހިތާއި މިނިވަން ކަމާއި ސިޔާދަތުގެ ގައުމީ މައްސަލައެކެވެ. ރާއްޖެ ވާހަކައަކީ ފުރަތަމަ ރާއްޖޭގެ ހުށަހެޅުން ނިންމައިދޭށޭ އެވެ. އަދި ރާއްޖޭގެ ގާނޫނު އަސާސީން 200 މޭލު ރޮނގު ދަމައިގެން ތިބެ ސިޔާދަތީ ކަމެއް ކޮމްޕްރޮމަިއޒް ކުރަން ރާއްޖެ ބޭނުމެއް ނުވެއޭ އެވެ.\nރާއްޖޭގެ ސަބްމިޝަން ދިގުލައިގެން ދަނީ ކީއްވެގެން ހެއްޔެވެ؟ އެއަށް އޮތް ޖަވާބަކީ "އދ. ނިޒާމް މާ މޮޅީ" އެވެ. އެއީ އދ. ގެ ޕްރޯސެސް ހިނގާ ގޮތެވެ. އެހެން ކަމުން މި ވޯޓާ ގުޅިގެން އަންނަ ކަންކަން އަދި 70 އަހަރަށް 100 އަހަރަށް ދެމިގެން ހިނގައިދާނެ އެވެ.\nރޭ ވޯޓްގައި ކޮންމެ ނަތީޖާއެއް ފެންނަން އޮތަސް އަދި މިދައްކަނީ އެތައް ޒަމާނެއް ފަހުން ހިނގާނެ ކަމެއްގެ ވާހަކައެވެ. އަސްލު ވާހަކަ ހިގާނީ ވެސް މޮރިޝަސް އާއި އިނގިރޭސީންނާ ދެމެދުގަ އެވެ. ރާއްޖެއިން ބުނާ ވާހަކައަކީ އެ ދެ ބައި މީހުން ވާހަކަ ދެއްކިއަސް ހަގީގައި އިމްޕެކްޓް ބޮޑީ ރާއްޖެއަށޭ އެވެ. ސަބަބަކީ ރޮނގެއް ދެމެން މިއުޅެ ނީ ރާއްޖޭގެ ސަރަހައްދުންނެވެ. އިނގިރޭސީން މި މައްސަލަ ހައްލު ކޮށްދޭން އެއްބަސް ވަންދެން މި ތެޅުމެއް ތަޅަތަޅައި ތިބޭނެ އެވެ. -- މީގެ މާނައަކީ އެ އެންމެން ބޭނުން ގޮތަކަށް ރާއްޖެއިން ރުހިގެން ތިބުމެއް ނޫނެވެ.\nރޭގެ ވޯޓްގައި ރާއްޖެއިން ނިންމާފައިވާ ގޮތަކީ ރާއްޖޭގެ ކޮންޓިނެޓަލް ސެލްފްގެ މައްސަލާގައި ގޮތެއް ނުނިމޭހާ ހިނދަކު "ފޯ ދަ ރިކޯޑް" ރާއްޖެ، ވޯޓުން ބުނާންޖެހޭ ބުނުމެކެވެ. އެ ނޫން ކޮންމެ ގޮތަކީ ރާއްޖޭ އެންމެ މަތީ މަސްލަހަތު ކޮމްޕްރޮމައިޒްވާނެ ގޮތެކެވެ. އެހެންވާން ބޭނުމީ ކޮން ދިވެއްސެއް ހެއްޔެވެ؟


ބާރުގެ ލައްޒަތުން ހިތްތައް ތަޣައްޔަރުކުރީމާ އޮތީ ކޮން ކުރިމަގެއް؟\nކޮލަމް: ބާރުގެ ލައްޒަތުން އިޚުލާސްތެރި ހިތްތައް ތަޣައްޔަރުކުރީމާ އުއްމީދަށް އޮތީ ކޮން މުސްތަޤުބަލެއް؟\n12 ޖަނަވަރީ 2022 - 11:08 1\nއަހަރަމެން ފަށާ ތަޢުލީމު ހޯދަމުންދިޔަ ދުވަސްވަރު "އެނިމަލް ފާމް" އޭ ކިޔާ ކާޓޫނެއް ޓީވީން ހަވީރު ފެންނާނެ އެވެ. އެއީ ރަޝިޔަން ރިވަލޫޝަނަށް ފާޑުކިޔައި ޖޯޖް އޯވެލް ލިޔުއްވާފައިވާ "އެނިމަލް ފާމް" ވާހަކައިގެ ކާޓޫނެވެ. އޭރު އެ ހުރިހާ ތަފުޞީލެއް އަހަރުމެންނެއް ނުދަންނަމު އެވެ. އެހެންނަމަވެސް ސްނޯބޯލް އާއި ނަޕޯލިއަން، އެ މީހުންގެ ފާމްގެ ޖަނަވާރުތަކަށް، ނުލަފާ އިންސާނެއްގެ ކިބައިން މިނިވަންކަން ހޯދައިދިނުމަށްފަހު، ވެރިކަން ލިބުމުން، ދެން ކަންތައް ވެގެންދާގޮތް އޭރުވެސް، އަހަރެމެންގެ ޅަ ސިކުނޑިތަކަށް ފަހުމުވި އެވެ. ހުރިހާ ޖަނަވާރެއްވެސް އެއީ ހަމަހަމަ ތަކެތިކަމުގައި ބުނަމުން ފެށި އިންޤިލާބުގެ ވަކި ހިސާބަކަށް ދިޔައިރު އެ ޝިޢާރު ބަދަލުވެގެންދަނީ، ހުރިހާ ޖަނަވާރަކީވެސް ހަމަހަމަ ޖަނަވާރެވެ. އެހެންނަމަވެސް ބައެއް ޖަނަވާރު އެހެން ޖަނަވާރަށް ވުރެ ބޮޑަށް ހަމަހަމަ އެވެ." އޭ ބުނާ ތާކުންތާކު ނުޖެހޭ، ކޮރަޕްޓު ޝިޢާރަށެވެ.\nޢުމުރުން ދުވަސްތައް ފާއިތުވަމުންދިޔަ މިންވަރަކަށް އެކި ދިމަދިމާލުން މި މިސާލު މި ދަނީ ފެންނަމުންނެވެ. ސްކޫލްތަކުގެ ދަރިވަރުންގެ ލީޑަރޝިޕްތަކުން ފެށިގެންގޮސް، އިދާރާތަކުގެ މެނޭޖްމަންޓްތަކާއި، ޖަމިއްޔާތަކުގެ ހިންގާ ކޮމިޓީތަކާއި ޤައުމުގެ ސިޔާސީ މައިދާނުންވެސް މެ އެވެ. ގިނަ ބަޔަކު އެ ފަދަ މަޤާމުތަކަށް ކުރިމަތިލަނީ، އެމީހުންގެ އެކުވެރިންގެ ޝިކާޔަތުތަކަށް ޙައްލު ހޯދައިދިނުމަށް އިޚުލާސްތެރި ހިތަކާއެކުގަ އެވެ. އެހެންނަމަވެސް، ފައިސާ އާއި ނުފޫޒު ދައްކާ ބިލާހާ ދިމާއަށް ދީލާ ނުލާ މީހުން ވަރަށް މަދެވެ. ޕަބްލިކް ސްކޫލްގައި ގެންގުޅުނު ދަރިފުޅު ޕްރައިވެޓް ސްކޫލަށް ލުމާއެކު، އާދައިގެ ޢާއްމު މީހުންގެ ދަރިންނަށް ދިމާވާ ކަންކަމަށް އެހީހޯދައިދިނުމަށް ކުރި ވަޢުދު ހަނދާންނެތެއެވެ. ހަ ޢަދަދުގެ މުސާރައެއް ލޮލުން ނުދެކި ހުއްޓައި، ބިލިޔަނުން މިލިޔަނުން ހުންނަ ފައިސާގެ ވަސް ޖެހުމުން، އެއިން ބައެއް ތިމާއަށްވެސް ލިބެން އެދެވޭކަހަލަ އެވެ. އާސަންދައިގެ ސިއްޙީ ފަރުވާ ތިމާއަށް ދެރަވެ، ދުބާއީ އާއި ލަންޑަނުން މެނުވީ ރޯގާ ބޭސްވެސް ނުކެވޭ ހިސާބަށް ދާއިރު އޮންނަނީ ކުއްޅަވައް ފަލު ރަނިން ފަދައިން އިޖުތިމާޢީ ގިންތިތަކުން މެދުފަންތީގެ އޮޅި ގިރާކޮށް، މަތީ ފަންތީގެ ވައްޓަފާޅިއަށް އާދަވެ ދެވިހިފާފަ އެވެ. އެހާހިސާބުން ތިމާގެ ޝިކާޔަތުތައްކަމުގައިވަނީ، ތިމާގެ "އާ ގިންތީގެ" ޝިކާޔަތުތަކެވެ. ތިމާގެ ހަމައެކަނި އަމާޒެއްކަމުގައިވަނީ ދިރިއުޅުމުގެ ފެންވަރު، އެގޮތުގައި ހިފެހެއްޓުމެވެ.\nދިވެހި ތާރީޚަށް ބަލާލިޔަސް މި ޙަޤީޤަތް ފެންނާން އެބައޮތެވެ. ކޮންމެ ސިޔާސީ ލީޑަރެއްވެސް މަޤުބޫލުކަން ހޯދަނީ އަޤުލަބިއްޔަތުގެ ޝިކާޔަތުގެ ކޮނޑުމަތީގަ އެވެ. އެހެންނަމަވެސް ބާރާއި ނުފޫޒުގެ ވަސްޖެހުމާއެކު، ރިވޮލޫޝަނަރީ ލީޑަރު، އޮތޯރިޓޭރިއަނަކަށް ބަދަލުވެގެންދާން، ފަސް އަހަރުވެސް ނުނަގަ އެވެ. މިއީ ދުނިޔެ ހިނގާ ގޮތޭ، ފާޑުކިޔާމީހުން ތިހެން ފާޑުކިޔަންވީއޭ ބުނެ ފުއްދާލެވިދާނެ އެވެ. އެހެންނަމަވެސް ފާޑުކިޔެނީ، އިހު އެމީހުންނަށް ކުރެވުނު އިތުބާރާ ހެދި އެވެ. އެމީހުންނާ އަހަރެމެންގެ އުއްމީދުތައް ހަވާލުކުރެވުނީތީ އެވެ. އިންޤިލާބީ އިސްލާޙުތަކާއެކު ތަރައްޤީ އާއި ތަމައްދުންގެ އައްސޭރިތަކަށް މިސްރާބުޖަހާފައި އޮތް ޤައުމު، އަމިއްލަ އެދުމުގެ ތެރޭ ބެހިގެންދާ ހިނދު ހަމަ އަޅާ ނުލާ ތިބެންވީ ހެއްޔެވެ؟ ބާރުގެ ލައްޒަތުން އިޚުލާސްތެރި ހިތްތައް ތަޣައްޔަރުކުރީމާ އުއްމީދަށް އޮތީ ކޮން މުސްތަޤުބަލެއް؟ ޙައްލަކީ، އަނެއްކާވެސް މި ޝިކާޔަތު ކޮނޑުއަޅައިގެން ނިކުންނަ އާ ލީޑަރެއް ހެއްޔެވެ؟\nމައްސަލައަކީ ކޮބައި ހެއްޔެވެ؟ ޒަމާނީ ޑިމޮކްރަސީ ކަށަވަރުކޮށްދޭ މިނިވަންކަން ހެއްޔެވެ؟ އެ މިނިވަންކަމަށް ބީރައްޓެހި ރައްޔިތުން އޭގެން ނަގާ ނާޖާއިޒު ފައިދާ ހެއްޔެވެ؟ އަޅުވެތިކަމުގެ ބަނދެވުންތަކަށް ކެތް ނުކުރެވިގެން އަޑުއުފުލި ލީޑަރުންނަށް ޚުދު އެމީހުން އަޅުވެތިކުރި ވެރިކަންތަކުން ގެންގުޅުނު "ހަންމުށި" އަމިއްލަ އަތަށް ހެޔޮވަރުކޮށްލަން ލިބުމުން އިހުސާސްކުރެވުނު ބާރުވެރިކަން ހެއްޔެވެ؟ ނޫނީ އިންސާނީ ޠަބިއްޔަތު ހެއްޔެވެ؟\nއަހަރެންގެ އަތުގައި ޖަވާބުތަކެއް ނެތެވެ. ވަނީ ފޫއްސެކެވެ. ގެއްލެނީ އުއްމީދުތަކެވެ. "ވަރިހަމަ" އާބާދީއަށް އިތުރުކޮށްލެވެނީ ބޮލެކެވެ. މީހުންގެ އިޚުލާސްތެރިކަމަށް އިތުބާރުކުރަން ދަތިވެއްޖެ އެވެ. އިންޤިލާބީ ބަދަލުތަކުގެ ހުވަފެނަށް ހަޖޫ ޖަހަން ފެށިއްޖެ އެވެ. ސިޔާސަތާއި ސިޔާސީ ނިޒާމާ މެދު ނާއުއްމީދުވެއްޖެ އެވެ. ހަމަހަމަ ކަމާއި މިނިވަންކަން އޭގެ ހެޔޮގޮތުގައި ލިބުމަށް އެދެވުމަކީ ސޭކު ކަމެއްކަން ދަސްވެއްޖެ އެވެ.